Pielikums Nr.9

**PASKAIDROJUMA RAKSTS**

**PAR JELGAVAS VALSTSPILSĒTAS PAŠVALDĪBAS 2023. GADA BUDŽETU**

# EKONOMISKĀ UN SOCIĀLĀ SITUĀCIJA JELGAVAS VALSTSPILSĒTĀ

* 1. **Jelgavas attīstības tendences**
* **Iedzīvotāju skaits samazinās**

Iedzīvotāju skaits ilgtermiņā samazinās gan Latvijā kopumā, gan Jelgavā, ko nosaka galvenokārt iedzīvotāju negatīvais dabiskais pieaugums zemas dzimstības un augstas mirstības rezultātā.

Saskaņā ar Pilsonības un migrācijas lietu pārvaldes (turpmāk – PMLP) datiem uz 2023. gada 1. janvāri Jelgavā bija deklarēti **59 794** iedzīvotāji, iedzīvotāju skaits 2022. gada laikā palielinājies par 164 iedzīvotājiem jeb 0,3%. PMLP dati liecina, ka 2022. gadā Jelgavā nedaudz palielinājies arī darbspējas vecuma iedzīvotāju skaits – par 23 iedzīvotājiem – un pēc darbspējas vecuma iedzīvotāju skaits – par 160. Līdz darbspējas vecumam iedzīvotāju skaits samazinājies par 19.

Saskaņā ar Jelgavas valstspilsētas pašvaldības un Jelgavas novada pašvaldības kopīgās iestādes “Jelgavas valstspilsētas un novada Dzimtsarakstu nodaļa” datiem 2022. gadā Jelgavā reģistrēti 611 dzimušie, t. sk. 502 deklarēti Jelgavā, un 1146 mirušie. Augstie mirstības rādītāji 2022. gadā skaidrojami gan ar sabiedrības novecošanos kopumā, gan ar Covid-19 pandēmijas sekām.

|  |  |  |  |  |  |
| --- | --- | --- | --- | --- | --- |
| **Periods** | **Iedzīvotāji** | | | | |
| **Kopā** | **Bērni un jaunieši (0–17 g.)** | **Līdz darbspējas vecumam (0–14 g.)** | **Darbspējas vecumā (15–63 g.)** | **Pēc darbspējas vecuma (no 64 g.)** |
| Uz 01.01.2023. | 59 794 | 12 694 | 10 619 | 37 502 | 11 673 |
| Uz 07.01.2022. | 59 630 | 12 594 | 10 638 | 37 479 | 11 513 |
| Uz 01.01.2021. | 60 564 | 12 639 | 10 666 | 37 993 | 11 905 |

1.1. tabula. **Iedzīvotāju skaits un vecumstruktūra Jelgavā 2020.–2022. gadā**

*Avots: Pilsonības un migrācijas lietu pārvalde, Fizisko personu reģistrs*

Saskaņā ar Centrālās statistikas pārvaldes (turpmāk – CSP) datiem Jelgavas iedzīvotāju skaits uz 2022. gada 1. janvāri bija **54 694**, un, salīdzinot ar 2020. gadu, tas samazinājies par 642 cilvēkiem jeb 1,16%. Pēc CSP datiem, 2021. gadā dabiskais pieaugums Jelgavā bija negatīvs –**351** cilvēks (2020. gadā –160). 2021. gadā dzimušo skaits Jelgavā bija zemākais dzimstības rādītājs pēdējo desmit gadu laikā, arī dzimstības koeficients**[[1]](#footnote-1)** uzrāda lejupejošu tendenci.

Atšķirība starp CSP un PMLP datiem veidojas tāpēc, ka CSP par valstī dzīvojošiem atzīst tikai tādus cilvēkus, par kuriem pārskata gada laikā nākušas ziņas no dažādiem reģistriem, ka cilvēkam Latvijā ir ne tikai faktiskā dzīvesvieta, bet viņš šeit ir mācījies, ārstējies, maksājis nodokļus utt.

Ģimenes politikai šādā demogrāfiskajā situācijā ir milzu nozīme, jo tā rada iespēju palielināt dzimušo bērnu skaitu konkrētā teritorijā, vienlaikus uzlabojot vecāku sociālekonomisko stabilitāti. Ir pastāvīgi jāapzina, kas ģimenes motivētu radīt vairāk bērnu, un mērķtiecīgi jāveic pasākumi, kas ilgtermiņā sniegs vislabāko rezultātu.

Migrācija pēdējos gados nebija galvenais faktors iedzīvotāju skaita dinamikā, taču saskaņā ar CSP datiem 2021. gadā migrācijas saldo Jelgavā palielinājās, starpībai starp iebraukušajiem un izbraukušajiem no pilsētas sasniedzot **–291** iedzīvotāju (2020. gadā –21).

| **Gadā kopumā** | **Iedzīvotāju skaits** | **Iedzīvotāju skaita izmaiņas** | **Dzimušo skaits** | **Mirušo skaits** | **Dabiskais pieaugums** | **Migrācijas saldo** |
| --- | --- | --- | --- | --- | --- | --- |
| 2012 | 57 773 | -559 | 622 | 647 | -25 | -534 |
| 2013 | 57 332 | -441 | 669 | 701 | -32 | -409 |
| 2014 | 57 180 | -152 | 723 | 678 | 45 | -197 |
| 2015 | 57 053 | -127 | 681 | 769 | -88 | -39 |
| 2016 | 56 743 | -310 | 750 | 791 | -41 | -269 |
| 2017 | 56 383 | -360 | 716 | 704 | 12 | -372 |
| 2018 | 55 972 | -411 | 582 | 761 | -179 | -232 |
| 2019 | 55 517 | -455 | 651 | 705 | -54 | 144 |
| 2020 | 55 336 | -181 | 627 | 787 | -160 | -21 |
| **2021** | **54 694** | **-642** | **560** | **911** | **-351** | **-291** |
| **Kopā** | **-** | **-4304** | **6578** | **7253** | **-675** | **-3084** |

1.2. tabula. **Iedzīvotāju skaita izmaiņas Jelgavā, dabiskā un mehāniskā kustība, 2012.–2021. g.**

*Avots: Centrālā statistikas pārvalde*

|  | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- | --- | --- | --- | --- |
| Latvija | -11 860 | -14 262 | -8652 | -10 640 | -12 229 | -7808 | -4905 | -3360 | -3150 | -286 |
| Rīga | -4056 | 1725 | -889 | -134 | 2952 | -1456 | -2934 | -2548 | -2793 | -3394 |
| Daugavpils | -1104 | -1303 | -433 | -94 | -735 | -764 | 20 | +104 | -203 | -271 |
| **Jelgava** | **-534** | **-409** | **-197** | **-39** | **-269** | **-372** | **-232** | **+144** | **-21** | **-291** |
| Jēkabpils | -278 | -443 | -199 | -170 | -252 | -150 | 26 | -50 | -96 | 67 |
| Jūrmala | 455 | -528 | 5 | -308 | -575 | +511 | +387 | +425 | +333 | 526 |
| Liepāja | -1012 | -1211 | -646 | -373 | -958 | -48 | 79 | -260 | +11 | -71 |
| Rēzekne | -423 | -602 | -401 | -410 | -333 | 152 | -89 | -12 | -13 | -4 |
| Valmiera | -382 | -514 | -189 | -180 | -249 | 132 | +94 | +17 | +3 | -116 |
| Ventspils | -443 | -458 | -275 | -206 | -346 | -264 | -187 | -235 | -153 | -48 |

1.3. tabula. **Iedzīvotāju ilgtermiņa migrācijas saldo valstspilsētās un Latvijā kopumā, 2012.–2021. g.**

*Avots: Centrālā statistikas pārvalde*

|  | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- | --- | --- | --- | --- |
| Latvija | 9,8 | 10,2 | 10,9 | 11,1 | 11,2 | 10,7 | 10,0 | 9,8 | 9,2 | 9,2 |
| Rīga | 10,4 | 10,9 | 11,7 | 11,8 | 11,8 | 10,9 | 10,1 | 9,4 | 8,9 | 8,9 |
| Daugavpils | 8,4 | 9,6 | 9,1 | 10,4 | 9,6 | 9,6 | 8,4 | 8,4 | 7,9 | 7,4 |
| **Jelgava** | **10,7** | **11,6** | **12,6** | **11,9** | **13,2** | **12,7** | **10,4** | **11,6** | **11,3** | **10,2** |
| Jēkabpils | 9,3 | 7,7 | 9,3 | 9,2 | 9,8 | 9,8 | 8,2 | 8,9 | 8,4 | 8,5 |
| Jūrmala | 10,7 | 11,1 | 12,1 | 12,1 | 13,7 | 13,1 | 12,5 | 13,3 | 13,0 | 13,0 |
| Liepāja | 9,6 | 10,2 | 11,6 | 11,8 | 11,9 | 11,7 | 11,1 | 11,7 | 9,9 | 10,5 |
| Rēzekne | 8,7 | 8,2 | 8,4 | 8,9 | 8,9 | 9,9 | 8,4 | 9,2 | 7,3 | 7,9 |
| Valmiera | 10,4 | 9,2 | 11,8 | 12,5 | 11,9 | 12,4 | 11,8 | 10,8 | 11,2 | 11,6 |
| Ventspils | 8,7 | 9,3 | 10,4 | 9,9 | 9,2 | 8,6 | 7,8 | 8,1 | 8,6 | 7,2 |

1.4. tabula. **Dzimstības koeficients valstspilsētās un Latvijā kopumā, 2012.–2021. g.**

*Avots: Centrālā statistikas pārvalde*

* **Palielinās demogrāfiskā slodze**

Saskaņā ar CSP datiem 2021. gadā Jelgavā samazinājās gan darbspējas vecuma iedzīvotāju skaits (33 314) – par 600 iedzīvotājiem, salīdzinot ar 2020. gadu –, gan to īpatsvars (60,9%) kopējā iedzīvotāju skaitā – par 0,4 procentpunktiem. Lai gan virs darbspējas vecuma un līdz darbspējas vecuma iedzīvotāju īpatsvars 2021. gadā palielinājās, to skaits absolūtos skaitļos samazinājās, salīdzinot ar 2020. gadu. Demogrāfiskā slodze[[2]](#footnote-2) 2022. gada sākumā, salīdzinot ar 2021. gada sākumu, pieauga par 1,6% un bija 642 darbspējas vecumu nesasniegušas un pārsniegušas personas vidēji uz 1000 personām darbspējas vecumā. Jau kopš 2014. gada demogrāfiskā slodze Jelgavā pārsniedz Latvijas vidējo rādītāju.

Latvijas ekonomika izteikti balstās uz cilvēkresursiem – mūsu ekonomika pārējai pasaulei var piedāvāt galvenokārt cilvēka roku darba veikumu, jo pasaules ekonomikai vērtīgu dabas resursu Latvijā ir maz. Tādēļ sabiedrības novecošanās un darbspējas vecuma iedzīvotāju skaita samazinājums sāpīgi atsauksies uz kopīgo ekonomikas veiktspēju un jūtami ietekmēs tautsaimniecības izaugsmes potenciālu, jo arī digitalizācija un darba ražīguma uzlabošana neatrisinās darbaroku trūkumu perspektīvā.

| **Gada sākumā** | **Demogrāfiskā slodze** | |
| --- | --- | --- |
| **Jelgavā** | **Latvijā** |
| 2012 | 553 | 572 |
| 2013 | 571 | 583 |
| 2014 | 596 | 598 |
| 2015 | 619 | 613 |
| 2016 | 637 | 625 |
| 2017 | 621 | 608 |
| 2018 | 638 | 621 |
| 2019 | 648 | 632 |
| 2020 | 661 | 643 |
| 2021 | 632 | 616 |
| **2022** | **642** | **619** |

1.5. tabula. **Demogrāfiskā slodze Jelgavā un Latvijā, 2012.–2022. gada sākumā**

*Avots: Centrālā statistikas pārvalde*

| **Gada sākumā** | **Līdz darbspējas vecumam** | | **Darbspējas vecumā** | | **Virs darbaspējas vecuma** | |
| --- | --- | --- | --- | --- | --- | --- |
| **Īpatsvars, %** | **Skaits** | **Īpatsvars, %** | **Skaits** | **Īpatsvars, %** | **Skaits** |
| 2012 | 15,1 | 8813 | 64,4 | 37 566 | 20,5 | 11 953 |
| 2013 | 15,5 | 8943 | 63,6 | 36 771 | 20,9 | 12 059 |
| 2014 | 16,1 | 9244 | 62,7 | 35 929 | 21,2 | 12 159 |
| 2015 | 16,7 | 9545 | 61,8 | 35 326 | 21,5 | 12 309 |
| 2016 | 17,2 | 9831 | 61,1 | 34 843 | 21,7 | 12 379 |
| 2017 | 17,7 | 10 051 | 61,7 | 35 000 | 20,6 | 11 692 |
| 2018 | 18,1 | 10 211 | 61,0 | 34 415 | 20,9 | 11 757 |
| 2019 | 18,2 | 10 169 | 60,7 | 33 959 | 21,1 | 11 844 |
| 2020 | 18,4 | 10 333 | 61,3 | 33 774 | 21,3 | 11 955 |
| 2021 | 18,2 | 10 058 | 61,3 | 33 914 | 20,5 | 11 364 |
| **2022** | **18,4** | **10 049** | **60,9** | **33 314** | **20,7** | **11 331** |

1.6. tabula. **Iedzīvotāju vecumstruktūra Jelgavā, 2012.–2022. gada sākumā**

*Avots: Centrālā statistikas pārvalde*

* **Pieaug darba vietu skaits**

Darba vietas ir būtisks teritorijas pievilcības faktors, kas raksturo teritorijas ekonomisko aktivitāti un izaugsmi. Jelgavas valstspilsētas pašvaldība (turpmāk- Pašvaldība) turpina iesākto darbu pilsētas publiskās infrastruktūras sakārtošanā un attīstībā, veicinot uzņēmējdarbībai un privātajām investīcijām labvēlīgu pilsētvidi. Arī izglītības piedāvājums Jelgavā ir kļuvis atbilstošāks iedzīvotāju un darba tirgus vajadzībām, un, neskatoties uz Covid-19 pandēmijas ietekmi uz darba tirgu, darba vietu skaits Jelgavā 2021. gadā pieauga.

Saskaņā ar Valsts ieņēmumu dienesta datiem 2021. gadā Jelgavā strādāja **24 732** darba ņēmēji, salīdzinot ar 2020. gadu, pilsētā strādājošo skaits palielinājies par 3,5% (+826). Vislielāko Jelgavā strādājošo īpatsvaru joprojām veidoja jelgavnieki – 52% no kopējā strādājošo skaita jeb 12 852 strādājošie, darba vietas pilsētā bija atraduši arī rīdzinieki – 8,3% – un apkārtējo novadu iedzīvotāji: 21,4% Jelgavas novadā un 3,5% Dobeles novadā deklarēto.

2021. gadā arī kopējais darba ņēmēju jelgavnieku skaits pieauga līdz **33 522** – par 0,3% jeb 96 nodarbinātajiem vairāk nekā 2020. gadā, no tiem Jelgavā strādāja 38,3% (12 852) jelgavnieku (2020. gadā – 12 513), bet Rīgā darba vietu bija atraduši 36,1% (12 091) Jelgavas iedzīvotāju (2020. gadā – 12 261).

Covid-19 pandēmija ir negatīvi ietekmējusi iedzīvotāju ekonomisko aktivitāti, un, ņemot vērā darbaspēka piedāvājuma pakāpenisku samazināšanos, arvien būtiskāka kļūst kvalificēta darbaspēka nepietiekamība, jo īpaši strauji augošajās nozarēs. Vakanču skaits aug straujāk, nekā samazinās bezdarba līmenis, kas norāda uz strukturālā bezdarba pazīmēm. Ņemot vērā demogrāfiskos procesus, kā arī tradicionālo izglītojamo plūsmu samazināšanos, būtiska loma darba tirgus disproporciju mazināšanā ir un būs pieaugušo izglītības piedāvājumam.

|  | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- |
| **Jelgavā strādājošo skaits** | 22 429 | 22 956 | 24 063 | 25 099 | 23 906 | **24 732** |

1.7. tabula. **Jelgavā strādājošo skaits, 2016.–2021. g.**

*Avots: Valsts ieņēmumu dienests*

|  |  |  |  |  |  |  |
| --- | --- | --- | --- | --- | --- | --- |
|  | **2016** | **2017** | **2018** | **2019** | **2020** | **2021** |
| **Strādājošie jelgavnieki:** | 31 846 | 32 660 | 34 002 | 34 651 | 33 426 | **33 522** |
| t. sk. Jelgavā strādājošie jelgavnieki | 12 085 | 12 396 | 12 644 | 12 921 | 12 513 | **12 852** |
| t. sk. Rīgā strādājošie jelgavnieki | 12 045 | 12 188 | 12 721 | 12 730 | 12 261 | **12 091** |

1.8. tabula. **Strādājošo jelgavnieku skaits, 2016.–2021. g.**

*Avots: Valsts ieņēmumu dienests*

| **Darba ņēmēju deklarētā dzīvesvieta** | **Darba ņēmēju skaits** | | **Izmaiņas 2021/2020, %, +/-** |
| --- | --- | --- | --- |
| **2020** | **2021** |
| **Jelgava** | **12 513** | **12 852** | **+2,7** |
| Jelgavas novads | 5074 | 5294 | +4,3 |
| Ozolnieku novads |
| Rīga | 1996 | 2060 | +3,2 |
| Dobeles novads | 874 | 858 | -1,8 |
| Tērvetes novads |
| Auces novads |
| Olaines novads | 187 | 212 | +13,4 |
| Jūrmala | 166 | 179 | +7,8 |
| Bauskas novads | 184 | 403 | +119,0 |
| Saldus novads | 122 | 140 | +14,8 |
| Daugavpils | 157 | 126 | -19,7 |
| Tukuma novads | 121 | 245 | +102,5 |
| Liepāja | 121 | 117 | -3,3 |
| Citas teritorijas | 2391 | 2246 | -6,1 |
| **Kopā** | **23 906** | **24 732** | **+3,5** |

1.9. tabula. **Jelgavā strādājošo skaits pēc deklarētās dzīvesvietas, 2020.–2021. g.**

*Avots: Valsts ieņēmumu dienests*

* **Vidējā darba samaksa turpina pieaugt**

Stabils algu pieaugums Latvijā un Jelgavā turpinās jau kopš 2011. gada, pēdējo piecu gadu laikā vidējais bruto algas pieauguma temps valstī ir bijis ~7% gadā, savukārt 2021. gadā vidējās bruto darba algas pieaugums publiskajā sektorā, salīdzinot ar iepriekšējo gadu, sasniedza gandrīz 12%, kas bija straujākais algu palielinājums pēdējo 13 gadu laikā. Būtiski vidējās algas pieaugumu 2021. gadā ietekmēja minimālās algas likmes palielināšana par 16,3% – uz 500 *euro* no 430 *euro* 2020. gadā. Straujākais atalgojuma pieaugums bija vērojams veselības aprūpes sektorā, tā darbiniekiem cīnoties ar pandēmiju, kā arī izglītības sektorā, kur algu pieaugums lielā mērā bija saistīts ar darba slodzes nosacījumu izmaiņām. Augstais pieprasījums pēc darbiniekiem pat pandēmijas apstākļos veicināja algu pieaugumu arī privātajā sektorā.


Jelgavā vidējā bruto darba alga2021. gadā bija **1190 *euro*** – par 9,1% jeb 99 *euro* lielāka nekā 2020. gadā, tomēr zemāka nekā Rīgā, Valmierā, Liepājā, Ventspilī. Lai gan pēdējos gados Rīgā strādājošo jelgavnieku skaits samazinās, bet palielinās Jelgavā strādājošo jelgavnieku skaits, vēl joprojām ļoti daudzi augsti kvalificēti speciālisti, kas dzīvo Jelgavā, darba meklējumos dodas uz Rīgu, kur vidējā darba samaksa ir visaugstākā starp valstspilsētām.

2022. gada 3. ceturksnī vidējā bruto darba alga Latvijā pieauga līdz 1363 *euro*, savukārt Jelgavā – līdz 1287 *euro* (dati bez privātā sektora komersantiem). Jelgavā visaugstākā strādājošo mēneša vidējā bruto darba samaksa 2022. gada 3. ceturksnī bija valsts struktūrās – 1427 *euro* (2021. gadā – 1292 *euro*) un vispārējās valdības sektorā strādājošajiem – 1269 *euro* (2021. gadā – 1175 *euro*), zemākais atalgojums bija pašvaldības struktūrās strādājošajiem – 1208 *euro* (2021. gadā – 1116 *euro*), par privāto sektoru informācija 2023. gada sākumā vēl nebija pieejama.

|  | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- | --- | --- | --- | --- |
| Latvija | 748 | 783 | 834 | 883 | 927 | 998 | 1077 | 1152 | 1211 | 1291 |
| Zemgale | 616 | 650 | 692 | 736 | 780 | 848 | 915 | 978 | 1034 | 1139 |
| Rīga | 857 | 895 | 953 | 1005 | 1048 | 1124 | 1207 | 1285 | 1351 | 1424 |
| Daugavpils | 527 | 543 | 570 | 601 | 632 | 678 | 753 | 805 | 869 | 1007 |
| **Jelgava** | **595** | **614** | **661** | **707** | **768** | **877** | **970** | **1043** | **1091** | **1190** |
| Jēkabpils | 619 | 680 | 662 | 697 | 747 | 819 | 857 | 917 | 954 | 1083 |
| Jūrmala | 598 | 630 | 688 | 743 | 780 | 827 | 898 | 967 | 1022 | 1112 |
| Liepāja | 682 | 677 | 738 | 811 | 855 | 905 | 982 | 1063 | 1152 | 1231 |
| Rēzekne | 520 | 547 | 578 | 639 | 672 | 728 | 789 | 828 | 873 | 963 |
| Valmiera | 670 | 706 | 754 | 774 | 827 | 901 | 984 | 1059 | 1144 | 1299 |
| Ventspils | 809 | 852 | 885 | 911 | 917 | 962 | 1034 | 1108 | 1104 | 1195 |

**1.10. tabula. Strādājošo mēneša vidējā bruto darba samaksa Latvijā, Zemgalē un valstspilsētās 2012.–2021. g., *euro***(līdz 2020. g. (ieskaitot) – pavisam, bez privātā sektora komersantiem ar nodarbināto skaitu <50; 2021. g. – pavisam, bez privātā sektora komersantiem ar nodarbināto skaitu <100)

*Avots: Centrālā statistikas pārvalde*

****

1.1. attēls. **Strādājošo mēneša vidējā bruto darba samaksa Latvijā un valstspilsētās 2022. gada 3. ceturksnī, *euro* (pavisam, bez privātā sektora komersantiem)**

*Avots: Centrālā statistikas pārvalde*

2022. gads Latvijā iesākās ar mērenāku algu pieaugumu, atgūstoties pandēmijā noplakušajiem ekonomikas sektoriem – ēdināšanai un izmitināšanai, kur vidējais algu līmenis ir zemāks, bet, mazinoties pandēmijas ierobežojumiem, varēja atsākties lielāka aktivitāte un bija nepieciešams nodarbināt vairāk cilvēku. Taču turpmāko 2022. gada algu pieaugumu lielā mērā turpināja noteikt gan akūtais darbaroku trūkums, gan arī inflācijas spiediens, kas pieauga galvenokārt ģeopolitiskās situācijas, enerģijas un pārtikas cenu globālā palielinājuma ietekmē.

Latvijā nav ieviesta sistēma automātiskai algu indeksācijai atbilstoši inflācijas pieaugumam, tomēr, salīdzinot ar eirozonu vidēji un valstīm, kur šāda indeksācija darbojas, nodarbināto reālais atalgojums Latvijā kopš 2019. gada ir pieaudzis straujāk. Lai gan reālā darba samaksa uz vienu nodarbināto straujas inflācijas apstākļos samazinās, Latvijā tā joprojām ir augstāka nekā 2019. gadā – laikā pirms pandēmijas un energoresursu cenu krīzes. Vienlaikus darbaspēka izmaksas Latvijā joprojām ir vienas no zemākajām Eiropas Savienības dalībvalstīs.

Inflācija Latvijā 2023. gadā ir sasniegusi tempu, kas ir augstāks nekā 2008. gada finanšu krīzes laikā pieredzētais. Vissāpīgākā situācija ar pirktspējas kritumu ir cilvēkiem ar fiksētiem un zemiem ienākumiem, kuriem ienākumi neaug tik ātri kā inflācija. Savukārt nodarbinātajiem, lai gan daļai atalgojums pieaug, tomēr algu pieaugums paredzams zemāks nekā inflācija. Līdz ar to iedzīvotājiem šī krīze ir daudz sāpīgāka nekā ekonomikai kopumā, privātais patēriņš ir būtiski samazinājies.

Darba algu kāpumam jābūt balstītam produktivitātes pieaugumā, ne tikai prasībās “kompensēt inflāciju”, jo tas varētu raisīt cenu-algu spirāli, kas neveicinātu nodarbināto reālās pirktspējas pieaugumu.

* **Nodarbinātības rādītāji uzlabojas**

Līdz ar ekonomisko aktivitāšu palielināšanos, stabilizējoties epidemioloģiskajai situācijai, kopš 2021. gada aprīļa ir atsākusi augt nodarbinātība, kā arī turpina kristies bezdarbs. Vienlaikus, pieaugot darbaspēka pieprasījumam, arvien jūtamāks kļūst darbaroku trūkums, par ko liecina gan bezdarba rādītāju atgriešanās pirmskrīzes (2019. gada) līmenī, gan vakanču skaita un esošo darba vietu noslodzes pieaugums.


Bēgļi no Ukrainas turpina iesaistīties Latvijas darba tirgū, taču tam nav būtiskas ietekmes uz kopējiem nodarbinātības rādītājiem.

Vidējais bezdarba līmenis Jelgavā 2022. gadā bija **3,5%** (vidēji 2021. gadā – 4,5%), salīdzinot ar citām valstspilsētām, līdzīgi zemi rādītāji bija Valmierai un Rīgai. Arī bezdarbnieku skaits Jelgavā būtiski samazinājies – 2022. gada decembra beigās Nodarbinātības valsts aģentūras bezdarbnieku uzskaitē bija 1184 Jelgavas iedzīvotāji – par ~12% jeb 159 cilvēkiem mazāk nekā 2021. gada beigās (1343). No 1184 bezdarbniekiem 73% (868 cilvēki) bija ar bezdarba ilgumu līdz 6 mēnešiem, 8% (98 cilvēki) bija ilgstošie bezdarbnieki (bezdarbnieku uzskaitē ilgāk par vienu gadu).

|  | **Janv.** | **Febr.** | **Mar.** | **Apr.** | **Maijs** | **Jūn.** | **Jūl.** | **Aug.** | **Sept.** | **Okt.** | **Nov.** | **Dec.** | **Vidēji gadā** |
| --- | --- | --- | --- | --- | --- | --- | --- | --- | --- | --- | --- | --- | --- |
| Latvija | 5,2 | 5,2 | 5,1 | 4,8 | 4,5 | 4,4 | 4,4 | 4,3 | 4,2 | 4,2 | 4,3 | 4,5 | 4,6 |
| Zemgale | 5,1 | 5,1 | 4,9 | 4,5 | 4,2 | 4,0 | 4,0 | 3,9 | 3,8 | 3,9 | 4,1 | 4,4 | 4,3 |
| Rīga | 3,7 | 3,6 | 3,6 | 3,5 | 3,4 | 3,4 | 3,5 | 3,4 | 3,3 | 3,2 | 3,3 | 3,3 | 3,4 |
| Daugavpils | 7,8 | 7,8 | 7,7 | 7,4 | 7,0 | 6,8 | 6,7 | 6,6 | 6,4 | 6,5 | 6,5 | 6,7 | 7,0 |
| **Jelgava** | **4,1** | **3,9** | **3,8** | **3,5** | **3,4** | **3,3** | **3,5** | **3,4** | **3,3** | **3,2** | **3,3** | **3,5** | **3,5** |
| Jēkabpils | 6,0 | 6,0 | 6,0 | 5,6 | 5,1 | 4,9 | 4,7 | 4,6 | 4,5 | 5,0 | 5,5 | 6,0 | 5,3 |
| Jūrmala | 4,3 | 4,3 | 4,1 | 3,9 | 3,7 | 3,6 | 3,7 | 3,7 | 3,6 | 3,5 | 3,6 | 3,7 | 3,8 |
| Liepāja | 5,3 | 5,1 | 5,1 | 5,1 | 4,7 | 4,4 | 4,3 | 4,1 | 3,9 | 3,9 | 3,9 | 4,3 | 4,5 |
| Rēzekne | 10,0 | 10,1 | 10,1 | 10,1 | 9,5 | 9,1 | 8,7 | 8,4 | 8,2 | 8,0 | 8,3 | 8,5 | 9,1 |
| Valmiera | 4,0 | 4,0 | 4,1 | 3,9 | 3,5 | 3,4 | 3,2 | 3,0 | 2,9 | 2,9 | 2,9 | 3,0 | 3,4 |
| Ventspils | 5,1 | 5,1 | 4,8 | 4,5 | 4,1 | 4,2 | 4,2 | 4,1 | 4,0 | 4,1 | 4,2 | 4,4 | 4,4 |

1.11. tabula. **Bezdarba līmenis Latvijā, Zemgalē un valstspilsētās 2022. gadā, pa mēnešiem, %**

*Avots: Nodarbinātības valsts aģentūra*



1.2. attēls. **Bezdarba līmenis Latvijā un Jelgavā 2017.–2022. g., vidēji gadā, %**

*Avots: Nodarbinātības valsts aģentūra*

Neskatoties uz bezdarba samazināšanos, joprojām saglabājās augsts risks, ka daļai no esošiem bezdarbniekiem tuvākajos gados varētu būt problēmas atrast savām prasmēm atbilstošu darbu, jo pilnīga atgūšanās Covid-19 krīzes tieši skartajās nozarēs varētu būt ilgstoša, bet nozarēs, kurās potenciāli var veidoties darba iespējas, iepriekš apgūtās prasmes var nebūt pieprasītas.

Pandēmija ir paātrinājusi ekonomikas digitalizācijas tendences, līdz ar to prasmju vajadzības atsevišķās specialitātēs var jūtami atšķirties no tām, kādas tās bija pirms krīzes, un prasmju pieprasījuma un piedāvājuma neatbilstības var veicināt noteiktas kvalifikācijas darbaspēka nepietiekamību. Turklāt darbaspēka pieprasījuma un piedāvājuma atbilstību ietekmē ne tikai darbaspēka izglītība un prasmes, bet arī atalgojuma līmenis, tāpēc saglabājas brīvas darbavietas.

* **Uzņēmējdarbības aktivitāte palēninājusies**

Covid-19 pandēmija ir būtiski ietekmējusi ekonomikas attīstību. Apjomīgie valdības un Eiropas Savienības fondu atbalsta pasākumi, kā arī epidemioloģiskās situācijas uzlabošanās 2021. gadā veicināja Latvijas ekonomikas atveseļošanos, un IKP pieauga. Uzņēmējdarbības aktivitāti veicināja labās uzņēmumu pielāgošanās prasmes un apjomīgie valsts atbalsta pasākumi Covid-19 krīzes pārvarēšanai, daļai uzņēmumu – arī noturīgs vai pat augošs pieprasījums.

Taču, 2022. gada 24. februārī Krievijai iebrūkot Ukrainā, pasliktinājās ģeopolitiskā situācija un ekonomiskās attīstības perspektīvas. Būtiski pieauga enerģijas un pārtikas cenas, pastiprinot inflācijas spiedienu laikā, kad dzīves dārdzība visā pasaulē jau bija strauji pieaugusi, atkopjoties no pandēmijas.

Ņemot vērā ģeopolitiskās situācijas straujo pasliktināšanos, 2022. gadā valstī tika izstrādāti vairāki jauni atbalsta instrumenti, lai stabilizētu tautsaimniecību kopumā un sniegtu atbalstu uzņēmumiem, kuru darbību negatīvi ietekmējušas Krievijas militārās agresijas pret Ukrainu sekas. Energoresursu cenu pieauguma daļējai kompensēšanai apkures sezonā pieejams plašs atbalsts mājsaimniecībām un uzņēmējiem.

Arī Jelgavā uzņēmējdarbības attīstības veicināšanai tiek īstenoti dažādi atbalsta mehānismi, t. sk. biznesa inkubatora pakalpojumi, Zemgales reģiona Kompetenču attīstības centra piedāvātās apmācības, informatīvais un konsultatīvais atbalsts u. c. Pašvaldība turpina īstenot Eiropas Savienības līdzfinansētus projektus uzņēmējdarbības attīstībai nepieciešamās transporta un inženiertehniskās infrastruktūras uzlabošanai un attīstībai industriālajās teritorijās, degradēto teritoriju sakārtošanai, lai veicinātu jaunu darba vietu radīšanu pilsētā un privāto investīciju piesaisti.


Taču uzņēmumu skaits Jelgavā pēdējos gados samazinās. 2021. gadā Jelgavā darbojās 3911 ekonomiski aktīvi uzņēmumi (2020. gadā – 4162), t. sk. 2449 individuālie komersanti un komercsabiedrības (2020. gadā – 2460), t. i., 44 uzņēmumi uz 1000 iedzīvotājiem. Komercsabiedrību un individuālo komersantu skaits uz 1000 iedzīvotājiem Jelgavā pēdējos gados ir stabils – 44.

Saskaņā ar “Lursoft” datiem 2022. gadā Jelgavā reģistrēti 190 jauni uzņēmumi – par 25,5% mazāk nekā 2021. gadā, savukārt likvidēti 223 uzņēmumi – par 19,5% mazāk nekā 2021. gadā. Jauno uzņēmumu skaita samazinājums bija vērojams arī Rīgā, Daugavpilī, Liepājā un Rēzeknē.

| **Valstspilsēta** | **Reģistrēti uzņēmumi** | | | | **Likvidēti uzņēmumi** | | | |
| --- | --- | --- | --- | --- | --- | --- | --- | --- |
| **2019** | **2020** | **2021** | **2022** | **2019** | **2020** | **2021** | **2022** |
| Rīga | 5009 | 4299 | 4356 | 4283 | 16 258 | 6925 | 7757 | 5710 |
| Daugavpils | 244 | 215 | 221 | 208 | 254 | 265 | 313 | 275 |
| **Jelgava** | **274** | **220** | **255** | **190** | **461** | **215** | **277** | **223** |
| Jūrmala | 290 | 256 | 249 | 255 | 366 | 230 | 336 | 250 |
| Liepāja | 275 | 231 | 234 | 216 | 385 | 329 | 368 | 216 |
| Rēzekne | 87 | 77 | 80 | 76 | 91 | 80 | 94 | 101 |
| Ventspils | 117 | 86 | 74 | 98 | 285 | 101 | 160 | 92 |
| **Kopā** | **6445** | **5536** | **5630** | **5326** | **18 391** | **8303** | **9511** | **9511** |

1.12. tabula. **Valstspilsētās reģistrēto un likvidēto uzņēmumu skaits 2019.–2022. g.**

*Avots: SIA “Lursoft”*



1.3. attēls. **Individuālo komersantu un komercsabiedrību skaits uz 1000 iedzīvotājiem Jelgavā, Zemgalē, Latvijā, 2012.–2021. g.**

*Avots: Centrālā statistikas pārvalde*

Ekonomikas tālākā attīstība ir atkarīga no situācijas ārējā vidē un reformu gaitas. Lielākais Latvijas izaugsmes risks saistīts ar globālās ekonomikas attīstību, īpaši Covid-19 pandēmijas ekspansijas apturēšanu un ģeopolitisko situāciju. Tāpat svarīga ir Eiropas Savienības kopējās ekonomikas telpas turpmākā attīstība. Latvijas ekonomiskās priekšrocības vidējā termiņā galvenokārt balstīsies uz panākto makroekonomisko stabilitāti, kā rezultātā ir uzlabojušies Latvijas kredītreitingi, kā arī uz plānoto Eiropas Savienības atbalsta programmu efektivitāti un uzlabojumiem uzņēmējdarbības vidē.


Spēcīgas ekonomikas veidošanā svarīga būs uzņēmēju izaugsmes un finanšu pieejamības veicināšana, zinātnes ieguldījums ekonomikā, investīcijas cilvēkkapitālā, iedzīvotājiem draudzīgas nodarbinātības politikas veidošana, mājokļu pieejamība un energoefektivitātes uzlabošana, kam būs pieejama virkne Atveseļošanas un noturības mehānisma plāna un Eiropas Savienības struktūrfondu jaunā plānošanas perioda atbalsta programmu.

* **Apstrādes rūpniecības izaugsme turpinās**

Jelgava ir industriāla pilsēta ar attīstītu apstrādes rūpniecību, kuras dominējošās nozares ir metālapstrāde, mašīnbūve, kokapstrāde, pārtikas ražošana, plastmasu pārstrāde. Apstrādes rūpniecībai ir nozīmīgs devums kopējā tautsaimniecības izaugsmē, ekonomiskā aktivitāte šajā nozarē pieauga, pat neskatoties uz Covid-19 pandēmijas ietekmi. Īpaši strauji apstrādes rūpniecības apgrozījums palielinājās 2021. gadā, ko sekmēja produkcijas realizācija gan vietējā tirgū, gan eksportā.

Jelgavā saražotās apstrādes rūpniecības produkcijas izlaide 2021. gadā (258,20 milj. *euro*), salīdzinot ar 2020. gadu (216,46 milj. *euro*), ievērojami palielinājās – par **19,3%**, produkcijas apgrozījums 2021. gadā (268,16 milj. *euro*), salīdzinot ar 2020. gadu (225,78 milj. *euro*), – par **18,8%**. 2021. gadā eksporta īpatsvars pieauga līdz **65,6%** no produkcijas apgrozījuma (2020. gadā – 63,4%), savukārt, apgrozījums vietējā tirgū attiecīgi nedaudz samazinājās – līdz 34,4%, salīdzinot ar 36,6% 2020. gadā. Apstrādes rūpniecībai joprojām ir potenciāls attīstībai, it īpaši uz eksporta apjomu pieauguma rēķina.

Taču uzņēmumu konkurētspēju ietekmē augstās cenas izejvielām, tai skaitā energoresursiem, kā arī izejmateriālu piegāžu ķēžu traucējumi. Daudziem uzņēmumiem, kuri bija saistīti ar konfliktā iesaistīto valstu tirgiem, šajā situācijā būs jāturpina meklēt jaunas piegāžu iespējas un jauni preču noieta tirgi. Savukārt uz iekšējo tirgu orientētās rūpniecības nozares ietekmēs iedzīvotāju pirktspējas kritums, ko būtiski ietekmē energoresursu cenu pieaugums.



1.4. attēls. **Apstrādes rūpniecības produkcijas apgrozījums, tūkst. *euro*, un eksporta īpatsvars, %, Jelgavā,[[3]](#footnote-3) 2014.–2021. g.**

*Avots: Centrālā statistikas pārvalde*

* 1. **Pašvaldības īstenotie un plānotie projekti**

Liela Pašvaldības uzmanība tiek veltīta pilsētas infrastruktūras attīstībai, kurā ieguldījumi tiek īstenoti lielākoties ar ārēju finanšu avotu līdzfinansētu projektu palīdzību.

2022.–2023. gadā vēl aktīvi turpinās 2014.–2020. gada plānošanas perioda Eiropas Savienības fondu līdzfinansēto projektu īstenošana, kā arī 2023. gadā sagaidāma 2021.–2027. gada plānošanas perioda investīciju piesaistes uzsākšana.

**Nozīmīgākie 2022. gadā pabeigtie infrastruktūras objekti:**

* ERAF līdzfinansēta projekta ietvaros paaugstināta energoefektivitāte Jelgavas valstspilsētas pašvaldības iestādes “ Jelgavas pašvaldības operatīvās informācijas centrs” ēkā Sarmas ielā 4 Jelgavā, samazinot siltumenerģijas patēriņu un ar to saistītās izmaksas pašvaldībai piederošajā ēkā;
* ERAF līdzfinansēta projekta “Sabiedrībā balstītu sociālo pakalpojumu infrastruktūras attīstība Jelgavā” ietvaros pabeigta pašvaldības ēkas Stacijas ielā 13 Jelgavā pārbūve un aprīkošana, izveidojot grupu dzīvokļu, specializēto darbnīcu, ģimeniskai videi pietuvinātu un citu sociālo pakalpojumu infrastruktūru;
* ERAF līdzfinansēta projekta “Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā” ietvaros Jelgavas valstspilsētas pašvaldības ēkā Vecpilsētas ielā 14 pabeigta objekta funkcionēšanai nepieciešamā aprīkojuma un iekārtu iegāde valsts nozīmes arhitektūras piemineklī – atjaunotajā koka ēkā izveidota multimediāla vēsturiskā ekspozīcija par Jelgavas koka arhitektūru, Vecpilsētas ielas kvartālu, šīs ēkas unikalitāti un restaurācijas procesu;
* ERAF līdzfinansēta projekta “Kultūras mantojuma saglabāšana un attīstība Jelgavas pilsētā” ietvaros pabeigta jaunu vēsturisko ekspozīciju izveide Jelgavas Svētās Trīsvienības baznīcas tornī, ēkas Jāņa Asara ielā 1 pārbūve, valsts nozīmes arhitektūras pieminekļa – koka ēkas Vecpilsētas ielā 2 – restaurācija, pārbūve un apkārtējās teritorijas labiekārtošana, izveidojot tajā Dzīvesziņas un arodu sētu, tādējādi nodrošinot jaunus, interesantus piedāvājumus Jelgavas iedzīvotājiem un viesiem;
* projekta “Tilta pārbūve pār Platones upi Bauskas ielā, Jelgavā” ietvaros satiksmes dalībnieku drošības uzlabošanai un uzņēmējdarbības attīstības veicināšanai Dzirnavu ielā un Bauskas ielā līdzšinējā gājēju tilta vietā uzbūvēts jauns tilts, kas paredzēts gan autobraucējiem, gan velosipēdistiem un gājējiem;
* projekta “Jaunrades nama “JUNDA” struktūrvienības “LEDIŅI” pārbūve un labiekārtošana 1. kārta, 2. kārta, Lediņu ceļā 1, Jelgavā” ietvaros pabeigta bērnu un jauniešu nometnes “Lediņi” ēdnīcas ēkas telpu vienkāršotā atjaunošana ar telpu pārplānošanu un inženierkomunikāciju ierīkošanu, gāzes apgādes sistēmas izbūve teritorijā esošajām ēkām, ēku iekšējo apkures un ūdens sistēmu izbūve, kā arī teritorijas labiekārtošana, izbūvējot teritorijas ārējo apgaismojumu, laukumu, celiņus.

**2022. gadā veikta un 2023. gadā turpinās citu nozīmīgu infrastruktūras projektu īstenošana:**

* ERAF līdzfinansētu projektu “Sabiedrībā balstītu sociālo pakalpojumu infrastruktūras attīstība Jelgavā” un “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” ietvaros tiek veikta ēkas Zirgu ielā 47A pārbūve un siltināšana, kā arī plānota aprīkojuma modernizācija;
* ERAF līdzfinansētu projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” un “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” ietvaros notiek mācību vides uzlabošana Jelgavas Tehnoloģiju vidusskolā, veicot kompleksu skolas infrastruktūras sakārtošanu un aprīkojuma modernizāciju;
* ERAF līdzfinansēta projekta “Pilssalas ielas degradētās teritorijas sakārtošana” ietvaros turpinās Pilssalas ielas posma pārbūve posmā no tilta pār Lielupi līdz dabas lieguma “Lielupes palienes pļavas” teritorijai, tilta pār kanālu pārbūve, fizisko aktivitāšu laukumu izbūve, autostāvlaukuma izbūve un tam piegulošās teritorijas labiekārtošana, tajā skaitā dabas lieguma un savvaļas zirgu uzturēšanai un tūristiem nepieciešamās publiskās infrastruktūras izveide, Lielupes krastmalas nostiprināšana Pilssalas ielā 8, kā arī Pilssalas ielā 5 plānota jauna objekta – ūdenstūrisma un sporta bāzes – izbūve;
* projekta “Ēkas pārbūve par pirmsskolas izglītības iestādi Brīvības bulvārī 31A, Jelgavā” ietvaros tiks pabeigta jaunas, mūsdienīgas Pašvaldības pirmsskolas izglītības iestādes izveide 160 bērniem, lai risinātu pieprasījumu pēc vietām Pašvaldības bērnudārzos;
* projekta “Ēkas Pasta ielā 32, Jelgavā pārbūve” ietvaros plānots pabeigt ēkas pārbūvi Pasta ielā 32 Jelgavas valstspilsētas pašvaldības un Jelgavas novada pašvaldības kopīgās iestādes “Jelgavas valstspilsētas un novada Dzimtsarakstu nodaļa” vajadzībām.

**2023. gadā plānots:**

* īstenot Pašvaldības pirmsskolas izglītības iestādes “Kāpēcīši” Ganību ielā 66 peldbaseina pielāgošanu pieejamības uzlabošanai bērniem ar funkcionāliem traucējumiem ERAF projekta “Sabiedrībā balstītu sociālo pakalpojumu infrastruktūras attīstība Jelgavā” ietvaros;
* īstenot Rubeņu ceļa piebraucamā ceļa izbūvi, jaunas ielas – no Prohorova ielas līdz Rubeņu ceļam – izbūvi, kā arī inženiertehnisko komunikāciju – lietusūdens kanalizācijas tīklu izbūvi, elektroapgādes ārējo tīklu pārbūvi, elektroapgādes ārējo tīklu – apgaismojuma un pašvaldības elektronisko sakaru tīklu – izbūvi ERAF projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” ietvaros;
* īstenot valsts budžeta līdzfinansētu projektu “Aizsargu ielas seguma atjaunošana”, atjaunojot nozīmīgas tranzītielas brauktuves segumu, izbūvējot rotācijas apli Aizsargu ielas un Kārniņu ceļa krustojumā, ielu apgaismojumu jaunizbūvētajā rotācijas aplī;
* iesniegt projekta iesniegumu Attīstības un noturības mehānisma finansējuma piesaistei jauna industriālā parka attīstībai bijušā lidlauka teritorijā virzībā uz klimatneitralitāti un viedās specializācijas jomu attīstību Jelgavā, projekta ietvaros attīstot industriālā parka vajadzībām nepieciešamo publisko ielu un inženiertehnisko infrastruktūru Meiju ceļa posmā no Satiksmes ielas līdz 1. līnijai, Atmodas ielā, Lapskalna ielas posmā no Zvejnieku ielas līdz Slokas ielai, Slokas ielas posmā līdz Lapskalna ielai.


**2. Jelgavas VALSTSpilsētas pašvaldības 2023. gada budžeta apraksts**

Jelgavas valstspilsētas pašvaldības budžets 2023. gadam sagatavots, ievērojot Pašvaldību likuma 48. panta pirmo un otro daļu, likuma “Par pašvaldību budžetiem” 16., 17. pantu, likumu “Par budžetu un finanšu vadību”, Latvijas Republikas Finanšu ministrijas 2022. gada 23. decembra rīkojumu Nr. 866 “Par valsts pagaidu budžetu 2023. gadam” (turpmāk – FM rīkojums), kā arī nodokļu likumos, Ministru kabineta noteikumos un citos normatīvajos aktos paredzētās prasības.

* 1. **PAMATBUDŽETS**
     1. **Finanšu resursi**

Pamatbudžeta kopējos ieņēmumus veido nodokļu un nenodokļu ieņēmumi, maksas pakalpojumi un citi pašu ieņēmumi, ārvalstu finanšu palīdzības līdzekļi, kā arī valsts un citu pašvaldību transfertu ieņēmumi. Pašvaldības 2023. gada ieņēmumi kopā ar naudas līdzekļu atlikumu uz gada sākumu un aizņēmumu līdzekļiem plānoti **115 028 225 *euro***, tie ir 1929 *euro* (2021. gadā – 1734 *euro*) uz vienu Jelgavas valstspilsētas iedzīvotāju (iedzīvotāju skaits uz 2022. gada 1. janvāri – 59 637),bet izlīdzinātie ieņēmumi uz vienu izlīdzināmo vienību Jelgavas valstspilsētai, kas tiek iegūti pašvaldību finanšu izlīdzināšanas rezultātā, ir 489 *euro* (2022. gadā – 479 *euro*, 2021. gadā – 460 *euro*,2020. gadā – 478 *euro,* 2019. gadā – 453 *euro*) (valstī zemākie vidējie vērtētie ieņēmumi uz vienu izlīdzināmo vienību ir 548 *euro*, augstākie – 825 *euro*).


Pamatbudžeta finanšu resursu struktūra atspoguļota 2.1. attēlā. Nodokļu ieņēmumi kopējos pašvaldības budžeta resursos ir 45,3%, nenodokļu ieņēmumi – 0,3%, transfertu ieņēmumi – 29,2%, maksas pakalpojumu ieņēmumi – 1,5%, savukārt finansēšana – 23,7% (t. sk. naudas līdzekļu atlikums uz gada sākumu 14,3% un plānotie saņemamie aizņēmumi 9,4%).



2.1. attēls. **Pašvaldības 2023. gada pamatbudžeta finanšu resursu struktūra**


**Nodokļu ieņēmumi** ir būtiskākais Pašvaldības ieņēmumu avots. 2023. gadā nodokļu ieņēmumi plānoti **52 104 903 *euro***, un, salīdzinot ar 2022. gada precizēto nodokļu ieņēmumu plānu, tie palielinājušies par 8 499 921 *euro*.

Plānotie nodokļu ieņēmumi pa gadiem atspoguļoti 2.2. attēlā.



2.2. attēls.**Pašvaldības pamatbudžeta plānotie nodokļu ieņēmumi, 2009.–2023. g.**

Lielākais īpatsvars 2023. gada nodokļu ieņēmumos joprojām ir iedzīvotāju ienākuma nodoklim (turpmāk – IIN) – 92,5%, nekustamā īpašuma nodoklim (turpmāk – NĪN) – 7,3%, azartspēļu nodoklim – 0,1% un dabas resursu nodoklim (turpmāk – DRN) – 0,1% (2.3. attēls).



2.3. attēls. **Pašvaldības 2023. gada pamatbudžeta nodokļu ieņēmumu struktūra**

IIN apjoms 2023. gada budžetā ir **48 220 903 *euro***,un to ir plānots saņemt no Valsts kases sadales konta šajā pārskata gadā. Salīdzinot ar 2022. gada precizēto plānu, IIN ieņēmumi ir palielinājušies par 8 375 921 *euro* (2022. gada precizētais plāns – 39 844 982 *euro*). Pašvaldības budžetā ieskaitāmā IIN ieņēmumu daļa būs 75% (2020. gadā – 80%), un nav arī pārejošā IIN atlikuma ieskaitījuma, jo visi nodokļi tiek ieskaitīti valsts budžeta vienotajā nodokļu kontā. Arī 2023. gadā saglabāts nosacījums, ka pašvaldībām IIN ieņēmumu neizpildes gadījumā tiek garantēts nodoklis 100% apmērā no valstī noteiktās IIN prognozes.

NĪN 2023. gadā plānots iekasēt **3 794 000 *euro***, salīdzinot ar 2022. gadu, ieņēmumi plānoti par 74 000 *euro* lielāki. Šis pieaugums aprēķināts, ņemot vērā 2016. gada 22. septembra Jelgavas pilsētas pašvaldības saistošo noteikumu Nr. 16-19 “Nekustamā īpašuma nodokļa piemērošana Jelgavas valstspilsētas administratīvajā teritorijā” (saistošo noteikumu nosaukums grozīts Jelgavas valstspilsētas pašvaldības domē 2022. gada 29. septembrī) 8. punktu, kurā noteikts, ka “būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums (..), apliek ar NĪN likmi 3% apmērā no lielākās kadastrālās vērtības”.

Azartspēļu nodoklis tiek plānots **60 000 *euro***apmērā. Aprēķins veikts, ņemot vērā to, ka Jelgavas administratīvajā teritorijā ir izvietoti vidēji 235 spēļu automāti un Jelgavas valstspilsētas pašvaldības budžetā tiks ieskaitīti 5% no katra uzstādītā spēļu automāta gadam noteiktās nodokļa likmes 258,60 *euro* (5172 *euro*x 5%)*.*

DRN tiek plānots **30 000 *euro***, kas ir ieplānots pēc faktiskās izpildes 2022. gadā.

**Nenodokļu ieņēmumus** 2023. gadā plānots saņemt **345 617 *euro*** apmērā. Šos ieņēmumus veido valsts un pašvaldību nodevas, naudas sodi un sankcijas, kā arī ieņēmumi no pašvaldības īpašumu pārdošanas.

Ieņēmumi no **maksas pakalpojumiem un citi pašu ieņēmumi** 2023. gadā tiek plānoti **1 699 845 *euro***apmērā, kas ir par 147 403 *euro* vairāk nekā 2022. gadā. Pieaugums nav būtisks, jo pašvaldības iestādēm precīzi vēl nav zināmi ieņēmumi no ārvalstu finanšu palīdzības (ārvalstu finanšu palīdzības ieņēmumi ir ieplānoti 23 748 *euro*).

Pašvaldības iestāžu maksas pakalpojumu ieņēmumu – **1 523 256 *euro*** –sadalījums plānots šāds:

* par ieejas biļešu realizāciju pasākumos 341 400 *euro*, t. sk. JVPPI “Kultūra” – 316 000 *euro*;
* par sabiedriskās kārtības uzturēšanas pakalpojumiem 106 600 *euro* – JVPPI “Jelgavas pašvaldības policija”;
* par reklāmas izvietošanu pasākumos un starpniecības atlīdzība par biļešu realizāciju SIA “Biļešu paradīze” 87 000 *euro* – JVPPI “Kultūra”;
* par personu uzturēšanos sociālās aprūpes iestādēs 22 450 *euro* – JVPPI “Jelgavas sociālo lietu pārvalde”;
* maksa par izglītības pakalpojumiem – 273 228 *euro*;
* maksa par pašvaldības iestāžu telpu nomu un īri – 611 999 *euro*;
* citi pašvaldības iestāžu ieņēmumi – 80 579 *euro*.

Pārējie pašvaldības iestāžu neklasificētie iestāžu ieņēmumi par sniegtajiem maksas pakalpojumiem un citiem pašu ieņēmumiem ieplānoti **152 841 *euro*,** t. sk.:

* par meža ciršanas atļauju izsniegšanu 45 000 *euro* – JVPPI “Pilsētsaimniecība”;
* par projektu īstenošanu 55 789 *euro* – JVPPI “Zemgales reģiona kompetenču attīstības centrs”;
* par ēdnīcas pakalpojumu sniegšanu 22 343 *euro* – Jelgavas Amatu vidusskola;
* par komunālajiem pakalpojumiem 10 000 *euro* – JVPPI “Pilsētsaimniecība”;
* citi pašvaldības iestāžu ieņēmumi – 19 709 *euro*.

**Transfertu ieņēmumi** (ieņēmumi, ko pašvaldība saņem no valsts vai citu pašvaldību budžetiem) 2023. gadā plānoti **33 639 865 *euro***.

Plānotais finansējums, ko ieskaitīs Zemgales plānošanas reģions (turpmāk – ZPR) Eiropas Sociālā fonda (turpmāk – ESF) projekta “Atver sirdi Zemgalē” īstenošanai, – **880 616 *euro***.

Pašvaldību saņemtos valsts budžeta transfertus noteiktiem mērķiem plānots saņemt **21 026 314 *euro*** apmērā.

Saskaņā ar FM rīkojumu apstiprinātas mērķdotācijas pedagogiem 11 584 365 *euro*, tās paredzētas š. g. astoņiem mēnešiem un sadalās šādi:

* 8 673 993 *euro* pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām;
* 540 192 *euro* interešu izglītības programmu un sporta skolu pedagogu daļējai darba samaksai un valsts sociālās apdrošināšanas obligātajām iemaksām;
* 1 353 060 *euro*, t. sk. 431 301 *euro* uzturēšanas izdevumu segšanai, pašvaldību speciālajām pirmsskolas izglītības iestādēm, internātpamatskolām, izglītības iestāžu reģistrā reģistrētajiem attīstības un rehabilitācijas centriem un speciālajām internātpamatskolām bērniem ar fiziskās un garīgās attīstības traucējumiem;
* 1 017 120 *euro* pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām.

No Latvijas Republikas Izglītības un zinātnes ministrijas plānots saņemt dotācijas:

* brīvpusdienu nodrošināšanai 1.–4. klašu skolēniem 519 677 *euro* (izdevumi tiek kompensēti 50% apmērā no bērna ēdienreizes izmaksām 2,15 *euro*);
* mācību literatūras un mācību līdzekļu iegādei 147 304 *euro*;
* profesionālās ievirzes sporta izglītības programmu finansēšanai 665 507 *euro*;
* asistentu pakalpojumu apmaksai Jelgavas izglītības iestādēs 20 000 *euro*.

No Latvijas Nacionālā kultūras centra plānotās dotācijas:

* 123 141 *euro* profesionālās ievirzes mākslas, mūzikas un dejas programmu pedagogu darba samaksai un valsts sociālās apdrošināšanas obligātajām iemaksām;
* 15 542 *euro* pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām.

No Latvijas Republikas Labklājības ministrijas plānotie valsts budžeta transferti noteiktam mērķim, ko saņems Jelgavas valstspilsētas pašvaldības iestāde “Jelgavas Sociālo lietu pārvalde”:

* 1 554 052 *euro* invalīdu asistenta pakalpojumu nodrošināšanai;
* 68 383 *euro* grupu dzīvokļu klientu uzturēšanas izdevumu apmaksai;
* 46 966 *euro* valsts atbalsts pašvaldībām par ilgstošas sociālās aprūpes klientiem un sociālās rehabilitācijas institūcijās;
* 20 510 *euro* atlīdzība audžuģimenēm par pienākumu pildīšanu un pabalsts bērna uzturam;
* 349 596 *euro* valsts atbalsts pašvaldībām mājokļa pabalstam un pabalstam individuālās apkures nodrošināšanai;
* 10 500 *euro* sociālās rehabilitācijas pakalpojumu apmaksai no vardarbības cietušām un vardarbību veikušām pilngadīgām personām.

No Latvijas Republikas Satiksmes ministrijas plānots saņemt:

* 810 984 *euro* sabiedriskā transporta pakalpojumu nodrošināšanai Jelgavas administratīvajā teritorijā, t. sk. par I un II grupas invalīdu, bērnu invalīdu un personu, kas pavada I grupas invalīdu vai bērnu invalīdu, pārvadāšanu – 531 225 *euro*, kā arī zaudējumu segšanai par pasažieru regulārajiem pārvadājumiem maršrutos, kas iziet ārpus pilsētas administratīvās teritorijas vairāk nekā 30% no kopējā maršruta garuma, – 279 759 *euro*;
* 1 378 195 *euro* Autoceļu fonda līdzekļus, kas paredzēti pašvaldības teritorijā esošo ielu un ceļu uzturēšanai.

Latvijas Republikas Kultūras ministrijas finansējums plānots šādiem mērķiem:

* 104 944 *euro* JVPPI “Jelgavas izglītības pārvalde” projekta “Latvijas skolas soma” īstenošanai;
* 17 673 *euro* JVPPI “Jelgavas Pilsētas bibliotēka” par Latvijas Neredzīgo bibliotēkas struktūrvienības pārņemšanu.

Latvijas Republikas Vides aizsardzības un reģionālās attīstības ministrijas finansējums plānots:

* 1 233 964 *euro*,lai kompensētu izdevumus pašvaldībai par atbalstu Ukrainas civiliedzīvotājiem saskaņā ar Ukrainas civiliedzīvotāju atbalsta likumu;
* 220 000 *euro* saskaņā ar Energoresursu cenu ārkārtējā pieauguma samazinājuma pasākumu likuma 7.1 panta 17. daļu;
* 37 000 *euro*, lai kompensētu faktiskos izdevumus, kas radušies 2022. gadā, sniedzot atskurbšanas pakalpojumus diennakts režīmā.

Valsts budžeta grants pašvaldības investīciju projektam “Jelgavas Bērnu un jaunatnes sporta skolas infrastruktūras attīstība” – 2 000 000 *euro*.

Latvijas Republikas Ekonomikas ministrijas līdzfinansējums dzīvojamās telpas atbrīvošanas pabalsta nodrošināšanai (50% apmērā) plānots 99 602 *euro*.

**Valsts budžeta transferti**, ko Pašvaldība saņems Eiropas Savienības un pārējās ārvalstu finanšu palīdzības līdzfinansētajiem projektiem, plānoti **4 258 516 *euro***apmērā. To sadalījums projektu realizācijai ir šāds:

* 1 707 480 *euro* ERAF projektam “Pilssalas ielas degradētās teritorijas sakārtošana”;
* 1 081 973 *euro* ERAF projektam “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”;
* 163 481 *euro* ERAF projektam “Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā”;
* 11 331 *euro* ERAF projektam “Sabiedrībā balstītu sociālo pakalpojumu infrastruktūras izveide Jelgavā”;
* 272 540 *euro* ERAF projektam “Jelgavas pamatskolas “Valdeka”-attīstības centra skolas ēkas energoefektivitātes paaugstināšana”;
* 313 213 *euro* “Interreg V-A” Latvijas-Lietuvas pārrobežu sadarbības programmas projektam “Kopīga pārrobežu tūrisma piedāvājuma “Saules ceļš” izveide”;
* 7451 *euro* ESF projektam “Veselības veicināšana Jelgavā”;
* 40 405 *euro* ESF projektam “Proti un dari”;
* 500 *euro* ESF projektam “Nodarbināto personu profesionālās kompetences pilnveide”;
* 46 689 *euro* Jelgavas valstspilsētas pašvaldības profesionālai vidusskolai “Jelgavas Amatu vidusskola” projektu īstenošanai;
* 206 731 *euro* Jelgavas valstspilsētas pašvaldības iestādei “Jelgavas Izglītības pārvalde” īstenojamo projektu realizācijai;
* 17 000 *euro* Jelgavas valstspilsētas pašvaldības profesionālās tālākizglītības iestādei “Zemgales reģiona Kompetenču attīstības centrs” projektu realizācijai;
* 10 103 *euro* Jelgavas vispārizglītojošo skolu īstenojamo projektu realizācijai.

Nodarbinātības valsts aģentūras finansējums atbalstam bezdarba gadījumā plānots 25 800 *euro*.

Plānotais finansējums priekšfinansējuma atmaksai ilgtermiņa aizņēmumiem par dažādu Eiropas Savienības projektu realizāciju – 353 819 *euro*.

Pašvaldība 2023. gadā saņems **valsts budžeta dotāciju** (saskaņā ar FM rīkojumu)pašvaldībām no pašvaldību finanšu izlīdzināšanas fonda **6 625 591 *euro***, salīdzinot ar 2022. gadu, samazinājums ir 2 002 520 *euro* (2022. gada plāns – 8 628 111 *euro*)***.***

**Pašvaldību saņemtie transferti no citām pašvaldībām** pamatbudžetāplānoti **848 828 *euro***apmērā, t. sk. 680 897 *euro* par izglītības iestāžu sniegtajiem pakalpojumiem un 149 807 *euro* Jelgavas novada pašvaldības finansējums: 19 764 *euro* par bibliotēku metodiskās vadības nodrošināšanu, 30 000 *euro* par tūrisma popularizēšanas pasākumiem, 15 290 *euro* par civilās aizsardzības sistēmas uzturēšanu, 84 753 *euro* par Jelgavas valstspilsētas un Jelgavas novada pašvaldības kopīgās iestādes “Jelgavas valstspilsētas un novada Dzimtsarakstu nodaļa” darbības nodrošināšanu; 18 124 *euro* – Jelgavas novada un Dobeles novada finansējums atkritumu apsaimniekošanas reģionālā plāna izstrādei.

**Finansēšana**


Pamatbudžeta finanšu resursu finansēšanas sadaļu veido naudas līdzekļu atlikums uz 2022. gada 31. decembri, kas ir **16 412 415 *euro,*** un plānotie ilgtermiņa aizņēmumi projektu realizācijai. 2023. gadā plānotais aizņēmumu apjoms ir **10 825 580 *euro***, un to sadalījums ir šāds:

* 3 085 487 *euro* ERAF projektam “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā”;
* 856 296 *euro* ERAF projektam “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana”;
* 2 500 000 *euro* ERAF projektam “Pilssalas ielas degradētās teritorijas sakārtošana”;
* 579 626 *euro* ERAF projektam “Jelgavas pamatskolas “Valdeka”-attīstības centra skolas ēkas energoefektivitātes paaugstināšana”;
* 149 102*euro* ERAF projektam “Ēkas daļas Svētes ielā 33, Jelgavā, energoefektivitātes paaugstināšana”;
* 549 958 *euro* ERAF projektam “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”;
* 2 097 295 *euro* ERAF projektam “Sabiedrībā balstītu sociālo pakalpojumu infrastruktūras izveide Jelgavā”;
* 822 854 *euro* ERAF projektam “Daudzfunkcionālā sociālo pakalpojumu centra ēkas Zirgu ielā 47A, Jelgavā, energoefektivitātes paaugstināšana”;
* 55 069 *euro* “Interreg V-A” Latvijas-Lietuvas pārrobežu sadarbības programmas projektam “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās”;
* 84 533 *euro* aizņēmums Covid-19 izraisītās krīzes mazināšanai projektam “Ēkas Svētes ielā 22, Jelgavā, vienkāršotās atjaunošanas darbu veikšanai”;
* 45 360 *euro* “Interreg V-A” Latvijas-Lietuvas pārrobežu sadarbības programmas projektam “Kopīga pārrobežu tūrisma piedāvājuma “Saules ceļš” izveide”.

**2.1.2. Izdevumi**

Pašvaldības 2023. gada pamatbudžeta kopējie izdevumi, ieskaitot finansēšanas daļu, plānoti **115 028 225 *euro***, bet Pašvaldības izdevumi (neskaitot finansēšanu) plānoti **109 556** **977 *euro*** un pēc savas ekonomiskās būtības iedalīti deviņās funkcionālajās kategorijās – to sadalījums atspoguļots 2.4. attēlā.

Atbilstoši iedalījumam funkcionālajās kategorijās vispārējiem valdības dienestiem plānotais finansējums 2023. gadam ir 11 331 158 *euro* jeb 10,3% no pamatbudžeta izdevumiem, sabiedriskās kārtības un drošības izdevumi plānoti 4 219 340 *euro* jeb 3,9% no pamatbudžeta izdevumiem. Ekonomiskās darbības funkcijas nodrošināšanai plānotais finansējums ir 14 145 998 *euro* jeb 12,9% no pamatbudžeta izdevumiem, vides aizsardzībai – 3 073 856 *euro* jeb 2,8%, pašvaldības teritoriju un mājokļu apsaimniekošanai – 4 694 637 *euro* jeb 4,3%. Atpūtai, kultūrai, sportam, muzeju un bibliotēku darbības nodrošināšanai un pasākumiem Jelgavas valstspilsētā pašvaldības pamatbudžetā ieplānoti 7 480 523 *euro* jeb 6,8% (+868 995 *euro*) no pamatbudžeta izdevumiem. Izglītības nozarei plānotais finansējums ir 48 807 622 *euro* jeb 44,6% no pamatbudžeta izdevumiem, veselībai un sociālajai aizsardzībai plānotais finansējums ir 15 803 843 *euro* jeb 14,4% (+2 664 527 *euro*) no pamatbudžeta izdevumiem.




2.4. attēls. **Pašvaldības 2023. gada pamatbudžeta izdevumu plāna struktūra pa funkcionālajām kategorijām salīdzinājumā ar 2022.gada plānu**

Kopējais plānotais 2023. gada Pašvaldības pamatbudžeta izdevumu sadalījums pēc ekonomiskās klasifikācijas kategorijām atspoguļots 2.5. attēlā.

2023. gadā atlīdzības izdevumi Pašvaldībā tiek plānoti 44 564 004 *euro*. Atlīdzība ir lielākā izdevumu pozīcija pamatbudžeta izdevumos – 38,7% no kopējiem izdevumiem. Būtiskākās izmaiņas, kas palielināja atlīdzības fonda pieaugumu, plānojot Pašvaldības budžetu, ir plānotie līdzekļi 1 106 456 *euro* saskaņā ar Valsts un pašvaldību institūciju amatpersonu un darbinieku atlīdzības likuma 3. pielikumā (turpmāk – Atlīdzības likums) noteikto, lai sasniegtu 90% no minimālās algas likmes, 575 309 *euro –* minimālās algas izmaiņas ar š. g. janvāri, kā arī 916 480 *euro –* 2022. gada augustāpalielinātā atlīdzība darbiniekiem 7% apmērā.

Nākamā lielākā izdevumu pozīcija ir pamatkapitāla veidošana, kur plānotie izdevumi ir 23 642 215 *euro* jeb 20,6% no kopējiem izdevumiem, – Pašvaldības līdzfinansējums dažādu projektu īstenošanai ir ieplānots 4 405 188 *euro* (pieaugums 1 366 073 *euro*), datortehnikas iegādei (nomaiņai) pašvaldības iestādēs – 188 915 *euro*.



2.5. attēls. **2023. gada pamatbudžeta izdevumu sadalījums pa ekonomiskās klasifikācijas kategorijām**

Preču un pakalpojumu apmaksai ieplānoti līdzekļi 22 817 290 *euro* jeb 19,8% no kopējiem izdevumiem. Šajos izdevumos iekļautas visu Pašvaldības iestāžu komunālo pakalpojumu izmaksas 3 475 496 *euro* (pieaugums +823 011 *euro*), brīvpusdienu nodrošināšanas izdevumi 1.–4. klašu skolēniem 1 025 855 *euro*, kur Pašvaldības līdzfinansējums 50% apmērā ir 503 855 *euro* (pieaugums +77 417 *euro*),jaunās Pašvaldības pirmsskolas izglītības iestādes “Alnītis” aprīkojuma iegādes izmaksas 252 600 *euro,* kāarī Jelgavas valstspilsētas pašvaldības iestādes “Jelgavas Tehnoloģiju vidusskola” mācību līdzekļu un materiālu izdevumi306 033 *euro* u. c.Subsīdijas un dotācijas ieplānotas 8 434 573 *euro* apmērā jeb 7,3% no kopējiem izdevumiem, kur Pašvaldības kapitālsabiedrībām (SIA “Jelgavas nekustamā īpašuma pārvalde”, SIA “Zemgales EKO”, SIA “Jelgavas autobusu parks”, SIA “Jelgavas ūdens”) plānotie izdevumi 4 310 296 *euro*, finansējums privātajām pirmsskolas izglītības iestādēm un bērnu uzraudzības pakalpojuma sniedzējiem – 3 059 652 *euro* (pieaugums **+**214 266*euro*). Ilgtermiņa aizdevumu procentu un pamatsummu nomaksai, kā arī Eiropas Savienības projektu priekšfinansējumu atmaksai plānoti izdevumi 6 980 082  *euro* (pieaugums +1 633 798 *euro*) jeb 6,1% no kopējiem izdevumiem. Sociālajiem pabalstiem, t. sk. stipendijām, plānoti 6 525 140 *euro* (pieaugums +820 306 *euro*)jeb 5,7% no kopējiem izdevumiem, pārējiem pašvaldības uzturēšanas izdevumiem atvēlētais finansējums 2023. gadā – 1 866 343  *euro* jeb 1,6% no kopējiem izdevumiem, tajā skaitā līdzdalība komersantu pašu kapitālā SIA “Zemgales olimpiskais centrs” 379 088 *euro* apmērā. Plānotais ieņēmumu pārsniegums pār izdevumiem – 198 578 *euro* jeb 0,2% no kopējiem pamatbudžeta izdevumiem.

* + - 1. **Jelgavas valstspilsētas pašvaldības iestāde “Centrālā pārvalde”**

Saskaņā ar Pašvaldību likuma 20. panta pirmo un otro daļu ar 2022. gada 24. novembra lēmumu Nr. 15/2 “Jelgavas valstspilsētas pašvaldības iestādes “Centrālā pārvalde” izveidošana” Jelgavas valstspilsētas pašvaldības dome izveidoja Jelgavas valstspilsētas pašvaldības iestādi “Centrālā pārvalde” (turpmāk- Iestāde). Iestāde ir Jelgavas valstspilsētas pašvaldības administrācijas tiesību, saistību un mantas pārņēmēja un savu darbību tā uzsāka ar š. g.1. janvāri. Iestāde nodrošina domes un komiteju organizatorisko un tehnisko apkalpošanu, pašvaldības domes pieņemto lēmumu izpildi, un tās kompetencē ir pašvaldībai uzdoto funkciju administrēšana, kā arī citas iestādes nolikumā minētās funkcijas un uzdevumi.

Iestādes 2023. gada plānotais budžeta izdevumu apjoms, ieskaitot Eiropas Savienības projektu īstenošanai paredzētos līdzekļus, ir **29 920 155 *euro*** (pret 2022. gadu samazinājums ir –3 805 620 *euro*), jo Iestāde nepārņēma Jelgavas valstspilsētas pašvaldības pašvaldības administrācijas struktūrvienības: Informācijas tehnoloģiju pārvaldi un Dzimtsarakstu nodaļu.

Turpmāk skaidrots, kā sadalās Pašvaldības pamatbudžeta izdevumi pa programmām un projektiem.

**01.111. Izpildvaras institūcija**

Iestādes uzturēšanai 2023. gadā plānoti izdevumi **4 869 359 *euro***, kas veido 4,2% no kopējiem pašvaldības izdevumiem. Plānotais iestādē nodarbināto darbinieku skaits – 141.

Plānotie izdevumi pa ekonomiskās klasifikācijas kodiem:

* atlīdzība – 3 787 139 *euro*, t. sk. darba devēja nodoklis (23,59%);
* preces un pakalpojumi – 1 007 269 *euro*, t. sk. izdevumiem par komunālajiem pakalpojumiem 155 575 *euro*;
* sociālie pabalsti – 4300 *euro*;
* pamatkapitāla veidošana – 70 651 *euro*.

Šīs iestādes atlīdzības fondā iekļautie izdevumi:

* 140 042 *euro* – atlīdzības palielinājums darbiniekiem 90% apmērā no minimālās algas likmes saskaņā ar Atlīdzības likumu;
* 112 773 *euro* – atlīdzības palielinājums saskaņā ar Atlīdzības likumu domes 12 deputātiem 75% apmērā no maksimālās algas likmes;
* 43 040 *euro* – atlīdzības palielinājums saskaņā ar Atlīdzības likumu domes priekšsēdētājam un 2 tā vietniekiem 90% apmērā no minimālās algas likmes.

Papildu nepieciešamais atlīdzības fonda finansējums 2023. gadam:

* 136 362 *euro* – darbinieku un deputātu atlīdzībai sakarā ar atlīdzības palielinājumu no 01.08.2022. (palielinājums 7% apmērā);
* 35 742 *euro* – divām jaunajām štata vietām, kas izveidotas 2022. gadā;
* 7879 *euro* –6 darbiniekiem minimālās algas izmaiņām.

Savukārt atlīdzības fonds tiek samazināts par:

* –310 011 *euro* – Informācijas tehnoloģiju pārvaldes darbinieku aprēķinātā atlīdzība, kas novirzīta JVPPI “Jelgavas digitālais centrs” tāmē;
* –128 132 *euro* – Dzimtsarakstu nodaļas atlīdzības fonds, kas novirzīts ar Jelgavas novadu kopīgās iestādes “Jelgavas valstspilsētas un novada Dzimtsarakstu nodaļa”. budžetā.

Pie pakalpojumu apmaksas ir ieplānoti 240 000 *euro*, kas ir valsts budžeta dotācija, lai kompensētu izdevumus par izmitināšanas un ēdināšanas pakalpojumiem Ukrainas civiliedzīvotāju atbalstam, saskaņā ar Ukrainas civiliedzīvotāju atbalsta likumu.

Pamatkapitāla veidošanasizdevumos ieplānots:

* 10 000 *euro* – “MS Office 2022” iegādei;
* 35 151 *euro* – Jelgavas valstspilsētas, Jelgavas novada un Dobeles novada finansējums Atkritumu apsaimniekošanas reģionālā plāna un vienota atkritumu apsaimniekošanas saistošo noteikumu projekta izstrādei;
* 24 000 *euro* – datortehnikas nomaiņai;
* 1500 *euro* – 72′′ monitora iegādei.

**01.113. Projekts “Komunikācija ar sabiedrību tās iesaistei pašvaldības lēmumu pieņemšanā”**

Šī projekta realizācijai plānotie izdevumi ir **8482 *euro.*** **Projekta mērķis** ir izvērtēt un attīstīt pasākumus komunikācijai ar sabiedrību un tās līdzdalības veicināšanai atbildīgu lēmumu pieņemšanā pašvaldībās. Projekta ietvaros plānota pašvaldības esošās situācijas analīze un vadlīniju izstrāde sabiedrības iesaistes uzlabošanai lēmumu pieņemšanā, kas saistīti ar pilsētvides kvalitātes uzlabošanu, t. sk. Latvijas un Vācijas labās prakses piemēru izvērtēšana, sabiedrības interešu grupu identificēšana un izvērtēšana, sabiedrības viedokļu uzklausīšana (intervijas, aptaujas).

**01.116. Projekts “Ēkas Pasta ielā 32, Jelgavā, pārbūve par dzimtsarakstu nodaļu”**

**Projekta mērķis** ir ēkas Pasta ielā 32 telpu pārbūve, energoefektivitātes paaugstināšana, stikla/metāla konstrukcijas piebūves celtniecība ēkas pagalma pusē, kā arī teritorijas labiekārtošana. Piebūves apjomā paredzēta svinību zāle, jaunlaulāto telpas un saimniecības telpa. Īstenojot projektu, tiks nodrošināta mūsdienu prasībām atbilstošu telpu izveide Jelgavas valstspilsētas pašvaldības un Jelgavas novada pašvaldības kopīgai iestādei “Jelgavas valstspilsētas un novada Dzimtsarakstu nodaļa”.

Šī projekta realizācijai plānotie izdevumi 2023. gadam ir **480 367 *euro****,* t. sk. valsts budžeta grants 268 875 *euro*.

**04.510.533. ERAF projekts “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”**

**Projekta mērķis** irLielupes industriālās degradētās teritorijas revitalizācija atbilstoši Jelgavas valstspilsētas attīstības programmā noteiktajam, nodrošinot videi draudzīgu un vides ilgtspēju veicinošu teritoriālo izaugsmi un jaunu darba vietu radīšanu Jelgavas valstspilsētā.

Projekta īstenošanas laiks ir no 2022. gada 12. decembra līdz 2023. gada 31. decembrim.

Plānotais budžets ir **1 631 931 *euro***, kur ERAF finansējums ir 1 081 973 *euro* un aizņēmuma līdzekļi 549 958 *euro*.

**04.737. ERAF projekts “Nozīmīga kultūrvēsturiskā mantojuma saglabāšana un attīstība kultūras tūrisma piedāvājuma pilnveidošanai Zemgales reģionā”**

**Projekta mērķis** ir saglabāt, aizsargāt un attīstīt nozīmīgu kultūrvēsturisko mantojumu Zemgalē, attīstīt un piedāvāt jaunradītus tūrisma pakalpojumus kultūras un dabas mantojuma objektos Jelgavas valstspilsētā, Dobeles novadā un Bauskas novadā, nodrošinot kultūras un dabas mantojuma objektu sociālekonomiskā potenciāla attīstību un integrāciju vietējās ekonomikas struktūrā.

2023. gadā plānotais finansējums šī projekta pabeigšanai – **189 481 *euro***, t. sk. finansējums projekta partneriem 163 481 *euro*.

**04.738. “Interreg V-A” Latvijas-Lietuvas pārrobežu sadarbības programmas projekta “Kopīga pārrobežu tūrisma piedāvājuma “Saules ceļš” izveide”**

**Projekta mērķis** ir palielināt tūristu skaitu un nakšņošanas dienu daudzumu programmas teritorijā – Jelgavas un Jonišķu pilsētā, kā arī Šauļu reģionā, izveidojot kopīgu pārrobežu tūrisma piedāvājumu “Saules ceļš” ar vienotu saules tematiku.

Projekta īstenošanas laiks ir no 2020. gada 1. jūnija līdz 2023. gada 31. maijam.

Projekta realizācijai plānotais finansējums 2023. gadam ir **411 725 *euro***, t. sk. finansējums projekta partneriem 313 213 *euro*, aizņēmuma līdzekļi 45 360 *euro*.

**04.739.** **ERAF projekts “Kultūras mantojuma saglabāšana un attīstība Jelgavas pilsētā”**

**Projekta mērķis** ir saglabāt, aizsargāt un attīstīt nozīmīgu kultūrvēsturisko mantojumu Jelgavā, izveidot jaunus, savstarpēji papildinošus tūrisma pakalpojumus.

Projekta realizācijai plānotais finansējums 2023. gadam ir **64 741 *euro***, t. sk. ERAF līdzekļi 52 321 *euro*.

**04.744. ERAF projekts “Pilssalas ielas degradētās teritorijas sakārtošana”**

**Projekta mērķis** ir saglabāt, aizsargāt un attīstīt nozīmīgu dabas mantojumu Jelgavā, sakārtojot Pilssalas ielas degradēto teritoriju, attīstot esošās funkcijas, piedāvājot jaunus pakalpojumus un sekmējot to potenciāla attīstību atbilstoši Jelgavas valstspilsētas attīstības programmai. Projekta laikā tiks pārbūvēta Pilssalas iela 680 metru garumā posmā no tilta pār Lielupi līdz nekustamajam īpašumam Pilssalas ielā 5, t. sk. izveidojot gājēju un velosipēdistu celiņus un pārbūvējot tiltu pār kanālu, kā arī izbūvēt ūdenstūrisma un sporta bāzi Pilssalas ielā 5, kur atradīsies arī tūrisma informācijas punkts.

Projekta īstenošanas laiks ir no 2020. gada oktobra līdz 2023. gada 31. decembrim.

Projekta realizācijai plānotais finansējums 2023. gadam ir **5 695 000 *euro***, t. sk. aizņēmuma līdzekļi 2 500 000 *euro*.

**04.901. Zemes reformas darbība, zemes īpašuma un lietošanas tiesību pārveidošana**

Šim mērķim plānotie izdevumi 2023. gadam ir **61 900 *euro***, kas paredzēti Pašvaldības īpašumu reģistrācijai Zemesgrāmatā, notāra pakalpojumu apmaksai, sertificēto vērtētāju pakalpojumu apmaksai un darījumiem pirmpirkuma tiesību izmantošanai.

**06.201. Projektu sagatavošana, izstrāde un teritoriju attīstība**

Plānotie izdevumi 2023. gadā ir **242 632** ***euro***.

Izdevumu sadalījums ir šāds: 52 500 *euro* pakalpojumu apmaksai par projektu pieteikumu, izmaksu ieguvumu analīžu sagatavošanu, projektu vadību, publicitātes pakalpojumiem u. c. izdevumiem, savukārt 190 132 *euro* plānotitehniskās dokumentācijas izstrādei šādiem objektiem un mērķiem:

* 40 132 *euro* – stratēģiskās ietekmes uz vidi novērtējuma veikšanai Jelgavas valstspilsētas un Jelgavas novada ilgtspējīgas attīstības stratēģijai un attīstības programmai;
* 50 000 *euro* – ekspertu pakalpojumiem Jelgavas industriālā parka attīstības stratēģijas izstrādei;
* 25 000 *euro* – būvprojekta izstrādei “Lielupes tīrīšana Pilssalā”;
* 23 000 *euro* – būvprojektu ekspertīzēm un energosertifikātu izstrādēm;
* 20 000 *euro* – ēkas Raiņa ielā 6 Jelgavā energoefektivitātes projekta izstrādei;
* 12 000 *euro* – būvprojektu inventarizācijas lietu sagatavošanai (Tehnoloģiju vidusskolai, Loka maģistrālei 25, Zirgu ielai 47A, Institūta ielai 4 un Pasta ielai 32);
* 10 000 *euro* – ēkas Lapskalna ielā 18b apsekošanas projekta izstrādei;
* 10 000 *euro* – būvprojektu izmaiņu izstrādei un autoruzraudzībai.

**06.604. Pašvaldības dzīvokļu pārvaldīšana, remonts, veco māju nojaukšana**

Plānotais finansējums 2023. gadam ir **488 404 *euro***, t. sk. valsts budžeta līdzekļi 99 602 *euro*. Finansējums paredzēts šādiem mērķiem:

* 162 000 *euro* – pašvaldības izīrējamo dzīvokļu kosmētiskajiem remontiem un kopīpašumu daļu remontiem, kā arī īres un komunālo maksājumu veikšanai neizīrētajiem sociālajiem dzīvokļiem;
* 199 204 *euro* – dzīvojamās telpas atbrīvošanas pabalsta izmaksai, t. sk. valsts budžeta līdzekļi 99 602 *euro* (50% sedz pašvaldība);
* 25 000 *euro* – izīrēto pašvaldības dzīvokļu parāda kompensācijai SIA “Gren Jelgava” un SIA “Jelgavas nekustamā īpašumu pārvalde”;
* 20 000 *euro* – garāžu nojaukšanai Prohorova ielā Jelgavā;
* 81 000 *euro* – turējumā nodotā pašvaldības dzīvojamā fonda ēku renovācijai;
* 1200 *euro* – administratīviem izdevumiem (tiesvedības).

**06.606. Ar pašvaldības teritoriju saistīto normatīvo aktu un standartu sagatavošana un ieviešana**

Šai programmai plānotais finansējums 2023. gadam ir **7000 *euro***, t. sk.3500 *euro* plānoti vides pieejamības eksperta pakalpojumu apmaksai,3500 *euro* ēku tehniskās apsekošanas aktu pasūtīšanai.

**06.607. Pašvaldības līdzfinansējums energoefektivitātes paaugstināšanas pasākumu veikšanai daudzdzīvokļu dzīvojamās mājās**

Plānotais finansējums šim mērķim ir **21 000 *euro*.**Tas plānots saskaņā ar Jelgavas pilsētas domes 2017. gada 27. aprīļa saistošajiem noteikumiem Nr. 17-12 “Par Jelgavas pilsētas pašvaldības līdzfinansējumu energoefektivitātes paaugstināšanas pasākumu veikšanai daudzdzīvokļu dzīvojamās mājās”. Līdzfinansējumu piešķir šādām darbībām: tehniskās apsekošanas veikšanai un tehniskās apsekošanas atzinuma sagatavošanai, mājas energosertifikāta un tā pārskatu sagatavošanai un būvprojekta vai apliecinājuma kartes, vai ēkas fasādes apliecinājuma kartes un būvdarbu tāmes sagatavošanai. Līdzfinansējums par minētajām darbībām tiek piešķirts līdz 50% no kopējām visu darbību izmaksām, bet ne vairāk kā 3000*euro* vienai daudzdzīvokļu dzīvojamai mājai.

**07.452. ESF projekts “Veselības veicināšana Jelgavā”**

**Projekta mērķis** ir uzlabot pieejamību veselības veicināšanas un slimību profilakses pakalpojumiem Jelgavas valstspilsētā, it īpaši nabadzības un sociālās atstumtības riskam pakļautajai vietējai sabiedrībai, īstenojot darbības iedzīvotāju veselības paradumu maiņai. Plānotais finansējums 2023. gadam ir **161 134 *euro***, t. sk. ESF finansējums 54 018 *euro*.

**08.292.1. Pilsētas nozīmes pasākumi**

Plānotais finansējums šim mērķim 2023. gadā ir saglabāts iepriekšējā gada līmenī, t. i., **461 544 *euro*.**Par šiem līdzekļiem tiek finansēti pilsētas nozīmes pasākumi, kas nodrošina pilsētas tēla veidošanu, atpazīstamību, lokālpatriotisma veidošanu.

Nozīmīgākie pasākumi 2023. gadā:

* valsts un pilsētas svētku oficiālie pasākumi, valstspilsētas augstāko apbalvojumu pasniegšana, Eiropas diena, Uzņēmēju dienas, skolotāju, skolēnu, sportistu apbalvošana u. c.*;*
* pilsētas nozīmes konkursu organizēšana: “Sakoptākais pilsētvides objekts”, “Spožākais pilsētvides objekts”, Jelgavas jaundzimušo sveikšana u. c.;
* vizīšu nodrošināšana, ārvalstu delegāciju uzņemšana;
* pilsētas mājaslapas www.jelgava.lv pilnveidošana un uzturēšana, pilsētas sociālo kontu uzturēšana;
* publicitātes nodrošināšana unreprezentācijas materiālu sagatavošana (TV, radio, prese, interneta mediji, grāmatas, bukleti, informatīvie materiāli, pamatzināšanu ruļļi, pieturvietu afišas, ielūgumi u. c.);
* pilsētas sveicienu baneru druka, uzturēšana un laukumu noma par to izvietošanu;
* Ziemassvētku teātra izrāžu apmaksa Jelgavas piecgadniekiem un sešgadniekiem un 1.–4. klašu audzēkņiem;
* pašvaldības informatīvā izdevuma “Jelgavas Vēstnesis” drukāšana un piegāde.

**09.111.** **Projekts “Ēkas pārbūve par pirmsskolas izglītības iestādi Brīvības bulvārī 31A, Jelgavā”**

Šī **projekta mērķis** ir izveidot jaunu, mūsdienīgu pašvaldības pirmsskolas izglītības iestādi, jo Jelgavas valstspilsētā joprojām trūkst vietu pirmsskolas izglītības iestādēs. Pašvaldības uzskaitē ir 800 bērni, kam būtu jāpiešķir vieta pirmsskolas izglītības iestādē.

Plānotais finansējums 2023. gadā ir **156 527 *euro***, kas ir gala norēķins ar būvdarbu veicēju*.* Pirmsskolas izglītības iestādē audzēkņus plānots uzņemt š. g. martā.

**09.219.5. ERAF projekts “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā”**

**Projekta mērķis** ir uzlabot Pašvaldības izglītību iestāžu “Jelgavas Valsts ģimnāzija” un “Jelgavas Tehnoloģiju vidusskola” infrastruktūru un mācību vidi, lai veicinātu izglītojamo zināšanu, kompetenču un prasmju attīstību, ievērojot iekļaujošas izglītības principus.

2023. gadā ieplānotie līdzekļi ir **4 385 395 *euro***, t. sk. aizņēmuma līdzekļi 3 085 487 *euro* ir paredzēti Jelgavas Tehnoloģiju vidusskolas pārbūves darbiem. Būvdarbi jāpabeidz līdz š. g. jūlijam, lai skola varētu atsākt mācību procesu no 2023. gada 1. septembra.

**09.219.8. ERAF projekts “Jelgavas pilsētas pašvaldības iestādes “Jelgavas Tehnoloģiju vidusskola” energoefektivitātes paaugstināšana”**

**Projekta mērķis** ir paaugstināt energoefektivitāti Pašvaldības izglītības iestādē “Jelgavas Tehnoloģiju vidusskola” Meiju ceļā 9 Jelgavā, samazinot siltumenerģijas patēriņu un ar to saistītās izmaksas pašvaldībai piederošajā ēkā.

Projektā plānotās darbības: jumta pārseguma, ēkas ārsienu papildu siltināšana, ēkas logu nomaiņa, apkures sistēmas renovācija, elektroapgādes un apgaismojuma sistēmas nomaiņa un darbības uzlabošana un ventilācijas sistēmas sakārtošana un remonts.

Īstenojot projektu, skolā tiks nodrošināta mūsdienu prasībām atbilstoša mācību un darba vide, paaugstināts ēkas energoefektivitātes līmenis un samazinātas izmaksas par siltumenerģijas patēriņu ilgtermiņā.

Projekta plānotais īstenošanas periods ir līdz 2023. gada jūlijam. Plānotais budžets 2023. gadam – **1 026 833 *euro***, t. sk. aizņēmuma līdzekļi 856 296 *euro*.

**09.219.9. ERAF projekts “Jelgavas pamatskolas “Valdeka”-attīstības centra skolas ēkas energoefektivitātes paaugstināšana”**

**Projekta mērķis** ir paaugstināt energoefektivitāti Pašvaldības izglītības iestādes “Jelgavas pamatskola “Valdeka”-attīstības centrs” skolas ēkā Institūta ielā 4 Jelgavā, samazinot siltumenerģijas patēriņu un ar to saistītās izmaksas pašvaldībai piederošā ēkā. Plānotais budžets 2023. gadam – **952 331 *euro***, t. sk. ERAF finansējums 372 540 *euro*,aizņēmuma līdzekļi 579 626 *euro*.

**09.519.04.** **“Interreg V-A”** **Latvijas-Lietuvas pārrobežu sadarbības programmas projekts “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās”**

**Projekta mērķis** ir veicināt sociālajam riskam pakļauto bērnu un jauniešu integrāciju sabiedrībā, uzlabot sociālo pakalpojumu kvalitāti, pieejamību, kā arī izveidot jaunus sociālos pakalpojumus.

Projekta īstenošanas laiks ir no 2020. gada 1. jūlija līdz 2023. gada maijam.

Plānotais budžets 2023. gadam ir **506 613 *euro***, t. sk. aizņēmuma līdzekļi 55 069 *euro*.

**09.519.05.** **Pašvaldības investīciju projekts “Jelgavas Bērnu un jaunatnes sporta skolas infrastruktūras attīstība”**

**Projekta mērķis ir attīstīt infrastruktūru Jelgavas Bērnu un jaunatnes sporta skolas vajadzībām, tādējādi uzlabojot sporta skolas sniegto sporta aktivitāšu pieejamību un kvalitāti bērniem un jauniešiem Jelgavas valstspilsētas pašvaldībā un Jelgavas novada pašvaldībā.**

Projekta īstenošanas laiks ir no 2022. gada augusta līdz 2023. gada 31. decembrim.

Plānotais budžets 2023. gadam ir **3 313 633 *euro***, t. sk. valsts budžeta grants 2 000 000 *euro*.

**09.533. ESF projekts “Proti un dari”**

**Projekta mērķis** ir motivēt un aktivizēt jauniešus, kuri nemācās, nestrādā vai neapgūst arodu un nav reģistrēti Nodarbinātības valsts aģentūrā kā bezdarbnieki, veicināt šo jauniešu iesaisti izglītībā, tajā skaitā aroda apguvē, “Jauniešu garantijas” pasākumos, kurus īsteno Nodarbinātības valsts aģentūra, Valsts izglītības attīstības aģentūra un nevalstisko organizāciju vai jauniešu centri. Šī projekta realizācijai plānotie līdzekļi 2023. gadam ir **83 451 *euro***, tostarp pašvaldības līdzfinansējums 30 000 *euro*.

**09.534. ESF projekts “Nodarbināto personu profesionālās kompetences pilnveide”**

**Projekta mērķis** ir pilnveidot nodarbināto personu profesionālo kompetenci, lai laikus novērstu darbaspēka kvalifikācijas neatbilstību darba tirgus pieprasījumam, kā arī veicinātu strādājošo konkurētspēju un darba produktivitātes pieaugumu. Plānotais budžets šī projekta realizācijaiir **500 *euro***.

**09.535. ERAF projekts “Ēkas daļas Svētes ielā 33, Jelgavā energoefektivitātes paaugstināšana”**

**Projekta mērķis** irpaaugstināt energoefektivitāti Pašvaldības profesionālās tālākizglītības iestādes “Zemgales reģiona kompetenču attīstības centrs” nenosiltinātajā ēkas daļā, samazinot iestādes siltumenerģijas patēriņu un ar to saistītās izmaksas pašvaldībai.

Projekta īstenošanas periods – līdz 2023. gada 29. septembrim.

Šī projekta realizācijai plānotie līdzekļi 2023. gadam ir **291 040 *euro***, t. sk. ERAF finansējums 141 772 *euro*, aizņēmuma līdzekļi 149 102 *euro*.

**09.823. Projekts “Uzņēmējdarbības atbalsta pasākumi Zemgales plānošanas reģionā”**

**Projekta mērķis** ir mazināt sociālās un ekonomiskās atšķirības starp ZPR pašvaldībām, stiprinot speciālistu un uzņēmēju kapacitāti un radot mehānismus inovāciju un uzņēmējdarbības attīstībai reģionā.Pašvaldība projektā iegādāsies jauniešu karjeras konsultāciju un motivācijas centra aprīkojumu, un budžets šim gadam plānots **98 716 *euro****,* kur ārvalstu finanšu palīdzības līdzekļi ir 61 069 *euro.*

**10.127. ESF projekts “Atver sirdi Zemgalē”**

**Projekta mērķis** ir Zemgales reģionā palielināt ģimeniskai videi pietuvinātu un sabiedrībā balstītu sociālo pakalpojumu pieejamību dzīvesvietā personām ar invaliditāti un bērniem.Projekta īstenotājs ir ZPR. Projekta sadarbības partneri ir 21 Zemgales reģiona pašvaldība, t. sk. Jelgavas valstspilsētas pašvaldība, bērnu sociālās aprūpes centri un valsts sociālās aprūpes centrs “Zemgale”. Šī projekta realizācijai plānotais budžets 2023. gadam ir **1 048 879 *euro*,** tostarpārvalstu finanšu palīdzības līdzekļi ir 888 879 *euro*.

**10.711.** **ERAF** p**rojekts “Sabiedrībā balstītu sociālo pakalpojumu infrastruktūras izveide Jelgavā”**

**Projekta mērķis** irizveidot un attīstīt Jelgavas valstspilsētā sabiedrībā balstītu sociālo pakalpojumu infrastruktūras objektus un nodrošināt tos ar nepieciešamo aprīkojumu. **Plānotais projekta īstenošanas laiks – no** 2020. gada marta līdz 2023. gada 31. decembrim. Plānotais budžets šī projekta realizācijai 2023. gadā ir **2 438 683 *euro***, t. sk. aizņēmuma līdzekļi 2 097 295 *euro*. Šis finansējums ieplānots šādiem mērķiem:

* 2 299 469 *euro* – ēkas Zirgu ielā 47A būvdarbiem, autoruzraudzībai un būvuzraudzībai;
* 65 061 *euro* – ēkas Zirgu ielā 47A aprīkojuma iegādei;
* 66 358 *euro* – peldbaseina Ganību ielā 66 pārbūves būvdarbiem, autoruzraudzībai un būvuzraudzībai;
* 7795 *euro* – peldbaseina aprīkojuma iegādei.

**10.712.** **ERAF projekts “Daudzfunkcionālā sociālo pakalpojumu centra ēkas Zirgu ielā 47A, Jelgavā,** **energoefektivitātes paaugstināšana”**

**Projekta mērķis** ir paaugstināt energoefektivitāti daudzfunkcionālā sociālo pakalpojumu centra ēkā Zirgu ielā 47A Jelgavā, samazinot siltumenerģijas patēriņu un ar to saistītās izmaksas pašvaldībai piederošajā ēkā.

Projekta īstenošanas laiks – līdz š. g. beigām.

Plānotais budžets šī projekta realizācijai ir **822 854 *euro***, kas ir aizņēmuma līdzekļi.

* + - 1. **Jelgavas valstspilsētas pašvaldības un Jelgavas novada kopīgā iestāde**

**“Jelgavas valstspilsētas un novada Dzimtsarakstu nodaļa”**

2022. gada 24. novembrī ar Jelgavas valstspilsētas pašvaldības domes lēmumu Nr. 15/7 “Jelgavas valstspilsētas pašvaldības un Jelgavas novada pašvaldības kopīgas iestādes “Jelgavas Dzimtsarakstu nodaļa” izveidošana” tika izveidota Jelgavas valstspilsētas un Jelgavas novada kopīgā iestāde “Jelgavas valstspilsētas un novada Dzimtsarakstu nodaļa” (turpmāk – kopīgā iestāde). Kopīgā iestāde uzsāka savu darbību ar š. g. 1. janvāri un pilda pašvaldību kompetencē esošo funkciju – civilstāvokļa aktu reģistrāciju – Jelgavas valstspilsētas un Jelgavas novada administratīvajā teritorijā. Iestādes budžets plānots **252 291 *euro***, kur Jelgavas novada līdzfinansējums iestādes uzturēšanai ieplānots 84 753 *euro.*

Plānotie izdevumi pa ekonomiskās klasifikācijas kodiem:

* atlīdzība – 205 595 *euro*, t. sk. darba devēja nodoklis (23,59%);
* preces un pakalpojumi – 45 016 *euro*, t. sk. izdevumiem par komunālajiem pakalpojumiem 12 876 *euro*;
* uzturēšanas izdevumu transferti – 1680 *euro*, kas ir degvielas un autotransporta izdevumi, jo pakalpojumu sniegs Jelgavas novads.

Iestādē uz š. g. 1. janvāri tiek nodarbināti 8 darbinieki, bet līdz ar jaunās Dzimtsarakstu nodaļas ēkas Pasta ielā 32 Jelgavā nodošanu ekspluatācijā štatu plānots palielināt līdz 11 darbiniekiem. Atlīdzības fondā 128 132 *euro* ir pārceltie līdzekļi no “Izpildvaras institūcijas” tāmes.

* + - 1. **JVPPI “Centrālā pārvalde” Finanšu departaments**

Finanšu departamenta pārraudzībā esošo programmu realizācijai plānotie izdevumi 2023. gadam ir **7 910 787 *euro***jeb 6,9% no kopējiem pamatbudžeta izdevumiem.

Plānotie izdevumi pa ekonomiskās klasifikācijas kodiem:

* preces un pakalpojumi – 1 057 641 *euro*;
* subsīdijas, dotācijas – 4 540 646 *euro*;
* procentu izdevumi – 2 086 500 *euro*;
* sociālie pabalsti – 220 000 *euro*;
* uzturēšanas izdevumu transferti – 6000 *euro*.

**01.122. Pašvaldības ieņēmumu un izdevumu administrēšana, revidentu pakalpojumi**

Plānotie izdevumi šim mērķim – **51 219 *euro***, t. sk. ieņēmumu un izdevumu administrēšanas izdevumi ir 11 289*euro*, ārējo auditoru pakalpojumu apmaksai saskaņā ar noslēgto līgumu – 39 930 *euro*.

**01.721. Parāda procentu nomaksa**

Plānotais finansējums 2023. gadam – **2 585 405 *euro***, tostarppašvaldības ilgtermiņa aizņēmumu plānotie procentu maksājumi 2 086 500 *euro* (procentu likme 5%) un aprēķinātā apkalpošanas maksa par ilgtermiņa aizdevumiem 498 905 *euro*.

**01.890. Līdzekļi neparedzētiem gadījumiem**

Šai programmai pašvaldības budžetā 2023. gadam ieplānoti līdzekļi **400 000 *euro*** jeb 0,4% no kopējiem pamatbudžeta izdevumiem. Par šo līdzekļu piešķiršanu ārkārtas gadījumos lēmumu pieņem domes priekšsēdētājs, izdodot rīkojumu.

**04.515. Sabiedriskā transporta pakalpojumu nodrošināšana Jelgavas valstspilsētas administratīvajā teritorijā**

2023. gada budžetā kompensācija zaudējumu segšanai par sabiedriskā transporta pakalpojumu nodrošināšanu Jelgavas valstspilsētas administratīvajā teritorijā plānota **3 186 109 *euro.***

Valsts budžeta mērķdotācija plānota **810 984 *euro***, kas sadalās šādi: par I un II grupas invalīdu, bērnu invalīdu un personu, kas pavada I grupas invalīdu vai bērnu invalīdu, pārvadāšanu 531 225 *euro* un zaudējumu segšanai par pasažieru regulārajiem pārvadājumiem maršrutos, kas iziet ārpus pilsētas administratīvās teritorijas vairāk nekā 30% no kopējā maršruta garuma, 279 759 *euro*.

Savukārt pašvaldības finansējums šim mērķim ieplānots **2 375 125 *euro***. Šis finansējums sadalās šādi: 99 720 *euro* par pirmsskolas vecuma bērnu pārvadāšanu sabiedriskajā transportā un 2 275 405 *euro* zaudējumu kompensēšanai no tarifa starpības un negūtās peļņas daļas.

**04.909. Dotācija ZPR**

Saskaņā ar ZPR 2022. gada 16. novembra vēstuli, kurā lūgts piešķirt finansējumu, atbilstoši ZPR Attīstības padomē nolemtajam ir paredzēta dotācija **6000 *euro***. Šī dotācija paredzēta šādu uzdevumu izpildei: pašvaldībām nozīmīgu kopīgu projektu iniciēšanai un izstrādei, vasaras nometņu organizēšanai reģiona bērniem ar īpašām vajadzībām, ZPR Attīstības padomes darbinieku kapacitātes stiprināšanai, reģiona interešu pārstāvēšanai Eiropas teritoriālās sadarbības programmu 2014–2020 uzraudzības izvērtēšanas procesā un piedalīties 2021.–2027. gada programmu uzraudzības sanāksmēs, pārstāvot pašvaldību intereses.

**04.917. Jelgavas valstspilsētas pašvaldības grantu programma “Atbalsts komersantiem un saimnieciskās darbības veicējiem”**

Šī programma tika apstiprināta 2020. gadā saskaņā ar Jelgavas pilsētas domes 2020. gada 23. jūlija domes lēmumu Nr. 13/1. Grantu programmas mērķis ir atbalsta sniegšana uzņēmējdarbības veicināšanai un attīstībai Jelgavas valstspilsētā, īpašu uzmanību veltot sociāli atbildīgiem komersantiem un saimnieciskās darbības veicējiem. Viena piešķirtā granta apmērs nevar pārsniegt 10 000 *euro*, un grants tiek piešķirts kalendārajā gadā pašvaldības budžetā paredzēto finanšu līdzekļu apmērā. 2023. gadā plānotais finansējums saglabāts iepriekšējā gada līmenī – **50 000 *euro***.

**05.102. Pilsētas sanitārā tīrīšana**

Šo funkciju nodrošina SIA “Zemgales EKO”, un programmai paredzētais finansējums 2023. gadam ir **741 179 *euro***. Šie līdzekļi paredzēti šādiem mērķiem:

* 254 812 *euro* – sabiedrisko tualešu uzraudzībai un apsaimniekošanai;
* 40 000 *euro* – pārvietojamo tualešu un atkritumu konteineru nomai;
* 186 757 *euro* – dalīto atkritumu savākšanas laukumu un atkritumu šķirošanas līnijas apsaimniekošanai;
* 65 000 *euro* – Spodrības mēnesim, Lielajai talkai, nelegālo izgāztuvju atkritumu savākšanai u. c. publiskiem pasākumiem;
  + 134 991 *euro* – administrācijas izmaksas deleģēto funkciju veikšanai;
  + 59 619 *euro* – pašvaldības funkcijas – dzīvnieku labturības nodrošināšana – nodrošināšanai.

**05.303. Finansējums pašvaldības kapitālsabiedrībām vides aizsardzības pasākumu īstenošanai**

Plānotais finansējums 2023. gadam ir **151 850 *euro***, kur DRN ieņēmumi ieplānoti 63 850 *euro*. Finansējums ieplānots šādiem komersantiem:

* SIA “Jelgavas ūdens” – 118 000 *euro*: 30 000 *euro* programmai “Sadzīves kanalizācijas sistēmas attīstība un pieslēgumu izveide pie izbūvētiem kanalizācijas tīkliem” un 88 000 *euro* Jelgavas administratīvajā teritorijā esošo decentralizēto kanalizācijas sistēmu apsekošanai, uzraudzībai un kontrolei;
* SIA “Jelgavas nekustamā īpašumu pārvalde” – 8500 *euro* aku dzeramā ūdens kvalitātes laboratoriskai kontrolei un pārvaldībā esošo grodu aku uzturēšanai, kontrolei un remontam;
* 25 350 *euro* – finansējums Jelgavas administratīvajā teritorijā esošo piesārņoto vietu sanācijas darbu veikšanai.

**06.603. Pašvaldības īpašumu apsaimniekošana**

Pašvaldības īpašumu apsaimniekošanu Jelgavas valstspilsētā veic SIA “Jelgavas nekustamā īpašuma pārvalde”. 2023. gadā plānotā izdevumu kompensācija par Jelgavas valstspilsētas pašvaldības īpašumu apsaimniekošanu ir **256 508 *euro***.

**07.623. Nodibinājums “Jelgavnieku veselības veicināšanas fonds”**

Šim nodibinājumam plānotais budžets 2023. gadam ir **2000 *euro.*** Finansējums paredzēts medicīnas nozarēm, kurās Jelgavas valstspilsētā trūkst medicīnas darbinieku, to finansiālai atbalstīšanai, kā arī Eiropas Savienības struktūrfondu projektu ieviešanai, pasākumu un projektu veselības aprūpes un veselības veicināšanas pakalpojumu pieejamības nodrošināšanai.

**08.105. Nodibinājums “Sporta tālākizglītības atbalsta fonds”**

Šim mērķim finansējums ieplānots **5000 *euro*** apmērā, lai sekmētu un finansiāli atbalstītu Jelgavas valstspilsētas sporta speciālistus, talantīgus sportistus un perspektīvo jauno treneru tālākizglītošanos*.*

**08.401. Dotācijas projektu realizācijai nevalstiskajām organizācijām**

Plānotais finansējums šim mērķim ir **102 000 *euro***. Finansējums paredzēts Jelgavas valstspilsētas biedrību, nodibinājumu un reliģisko organizāciju atbalstam un to izstrādāto projektu realizācijai (saskaņā ar Jelgavas pilsētas domes 2018. gada 20. decembra lēmuma Nr. 15/4 apstiprināto nolikumu “Jelgavas pilsētas biedrību, nodibinājumu un reliģisko organizāciju atbalsta kārtība”). Par līdzekļu piešķiršanu biedrībām lemj Jelgavas valstspilsētas biedrību, nodibinājumu un reliģisko organizāciju atbalsta programmas komisija.

**08.403. Nodibinājums “Atbalsts kultūrai Jelgavā”**

Plānotais finansējums 2023. gadam ir **3000 *euro***, un tas paredzēts, lai sekmētu un finansiāli atbalstītu Jelgavas valstspilsētas bibliotēku, muzeju un kultūras darbinieku tālākizglītošanos.

**08.405. Dotācijas biedrībām un nodibinājumiem**

Plānotais finansējums šim mērķim ir **107 517 *euro***, un tas paredzēts biedru naudu nomaksai. Lielākās no tām – 20 000 *euro* Latvijas Lielo pilsētu asociācijai*,* 75 267 *euro* Latvijas Pašvaldību savienībai, 6000 *euro* biedrībai “Zemgales reģionālā enerģētikas aģentūra”.

**09.521. Nodibinājums “Izglītības atbalsta fonds”**

Pašvaldībā šis nodibinājums ir izveidots ar mērķi sekmēt un finansiāli atbalstīt Jelgavas valstspilsētas pedagogu un talantīgo skolēnu tālākizglītošanos, finansiāli atbalstīt bāreņu studijas. Šī mērķa finansēšanai 2023. gadā ieplānoti līdzekļi **40 000 *euro***. 2022. gadā bija ieplānots jauns atbalsts pirmsskolas pedagoga kvalifikācijas iegūšanai Liepājas Universitātē, un finansējums ieplānots 25 darbinieku apmācībai, kas jāturpina arī šajā gadā.

**09.522. Nodibinājums “J. Bisenieka atbalsta fonds”**

Šis nodibinājums ir izveidots ar mērķi saglabāt Jāņa Bisenieka piemiņu, izzinot viņa veiksmīgo saimniecisko darbību un lielo devumu sabiedrībai, veicināt uzņēmēju mecenātismu, sekmēt un finansiāli atbalstīt rosīgu un radošu pilsētas sabiedrības dzīvi, atbalstīt jauniešu un studentu vispusīgu izglītību un līdzdalību pilsētas izaugsmē, rīkot dažādus konkursus. Šim nodibinājumam finansējums plānots iepriekšējā gada līmenī – **3000 *euro***.

**10.924. Atbalsts mājsaimniecībām energoresursu izdevumu kompensēšanai**

Plānotie izdevumi šim mērķim ir **220 000 *euro***, kas ir valsts budžeta finansējums pašvaldībai saskaņā ar Energoresursu cenu ārkārtējā pieauguma samazinājuma pasākumu likuma 7.1 panta 17. daļu.

* + - 1. **Jelgavas valstspilsētas pašvaldības iestāde “Pašvaldības iestāžu centralizētā grāmatvedība”**

**01.123. JVPPI “Pašvaldības iestāžu centralizētā grāmatvedība” darbības nodrošināšana**

Šī iestāde veic grāmatvedības uzskaiti deviņām pašvaldības iestādēm, t. sk. JVPPI “Centrālā pārvalde” un tās projektiem, kā arī jaunizveidotajai kopīgajai iestādei “Jelgavas valstspilsētas un novada Dzimtsarakstu nodaļa”. Šajā iestādē ir nodarbināti 11 darbinieki (1 vakance).

Plānotais budžets 2023. gadam ir **304 960 *euro***, kas pa ekonomiskās klasifikācijas kodiem sadalās šādi:

* atlīdzība – 294 083 *euro,* t. sk. darba devēja nodoklis (23,59%);
* preces un pakalpojumi – 9877 *euro*;
* pamatkapitāla veidošana – 1000 *euro.* Šie līdzekļi ieplānoti datortehnikas nomaiņai.

Atlīdzības fonda pieaugums – 17 415 *euro*,t. sk. saskaņā ar Atlīdzības likumu, lai nodrošinātu darbiniekiem 90% no minimālās algas likmes, – 5439 *euro*, 11 976 *euro* ir papildu finansējums sakarā ar atlīdzības palielinājumu no 01.08.2022. (palielinājums 7% apmērā).

* + - 1. **Jelgavas valstspilsētas pašvaldības iestāde “Jelgavas pašvaldības policija”**

**03.111. JVPPI “Jelgavas pašvaldības policija” darbības nodrošināšana**

Šīs iestādes mērķis ir nodrošināt sabiedrisko kārtību un drošību Jelgavas valstspilsētas administratīvajā teritorijā, kontrolēt pašvaldības saistošo noteikumu un citu likuma normu ievērošanu, novērst administratīvos un citus pārkāpumus, kā arī aizsargāt personu brīvību, dzīvību, īpašumus un sabiedrisko drošību. Iestādē strādā 184 darbinieki. Plānotais budžets šai iestādei ir **4 043 066 *euro,*** kaspa ekonomiskās klasifikācijas kodiem sadalās šādi:

* atlīdzība – 3 624 064 *euro*, t. sk. darba devēja nodoklis (23,59%);
* preces un pakalpojumi – 402 988 *euro*, t. sk. komunālajiem pakalpojumiem 38 806 *euro*;
* sociālie pabalsti – 2500 *euro* (kompensācijas, kuras izmaksā fiziskām un juridiskām personām, pamatojoties uz Latvijas tiesu lēmējiestādes nolēmumiem);
* pamatkapitāla veidošana – 13 514 *euro*, t. sk. 7914 *euro* datortehnikas, 4000 *euro* servera un 1600 *euro* servera nepārtrauktās barošanas bloka nomaiņai.

Atlīdzības fonda pieaugums skaidrojams ar to, ka:

* 357 164 *euro* nepieciešami saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 346 942 *euro* ir papildu finansējums sakarā ar atlīdzības palielinājumu no 01.08.2022. (palielinājums 7% apmērā);
* 6788 *euro* –sakarā ar minimālās algas izmaiņām 5 darbiniekiem.

Sakarā ar JVPPI “Jelgavas pašvaldības policija” autoparka būtisku nolietojumu budžetā ieplānoti 20 000 *euro* trīs specializēto automašīnu nomas maksām.

* + - 1. **Jelgavas valstspilsētas pašvaldības iestāde “Jelgavas digitālais centrs”**

2022. gada 24. novembrī Jelgavas valstspilsētas pašvaldības dome pieņēma lēmumu Nr. 15/4 “Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukumu maiņa un Jelgavas valstspilsētas pašvaldības iestādes “Jelgavas digitālais centrs” nolikuma apstiprināšana”, ar kuru nolēma mainīt Jelgavas valstspilsētas pašvaldības iestādes “Jelgavas pašvaldības operatīvās informācijas centrs” nosaukumu uz “Jelgavas digitālais centrs”. Šīs iestādes uzdevums ir stiprināt pašvaldības kapacitāti divās ļoti nozīmīgās jomās: informācijas tehnoloģiju attīstība un civilā aizsardzība. Plānotais budžets šīs iestādes pārraudzībā esošajām struktūrvienībām un programmām 2023. gadā – **1 797 448 *euro*** jeb 1,6% no **kopējiem pamatbudžeta izdevumiem.**

**01.331. Centralizēto datoru un datortīklu uzturēšana**

Plānotie izdevumi šai tāmei ir **698 661 *euro***, un tie sadalās šādi:

* datortīklu uzturēšanas izdevumiem 647 861 *euro,* t. sk. iekārtu, inventāra un aparatūras uzturēšanai un remontam, kur remonta komponentēm un izlietojamiem materiāliem paredzēti 28 280 *euro*, informācijas tehnoloģiju pakalpojumu apmaksai (informācijas sistēmu uzturēšana, *web* un datu strukturēta mitināšana) 472 045 *euro*, licencēm un iekārtu nomai 87 134 *euro*, citiem izdevumiem (interneta pieslēgums, speciālistu konsultācijas, personāla apmācības un sertifikācijas “Microsrategy”, “DVS Namejs City” un “Horizon” konsultācijas) 60 402 *euro*;
* datorprogrammu un licenču iegādei 17 800 *euro*, t. sk. 10 000 *euro* IP telefonijas programmatūras licenču iegādei, 7500 *euro* videonovērošanas serveru licenču iegādei un 300 *euro* “DVS Namejs” licenču iegādei;
* pamatlīdzekļu iegādei 33 000 *euro*, t. sk. 10 000 *euro* videoservera iegādei, 10 000 *euro* IP videokameru iegādei, 2000 *euro* printera (kopētājs skeneris) iegādei, 5000 *euro* datortehnikas nomaiņai, 3500 *euro* nepārtrauktās barošanas avotu iegādei un 2500 *euro Gbic* konvektoru iegādei komutatoriem.

**01.333. Jelgavas valstspilsētas pašvaldības iestādes “Jelgavas digitālais centrs” darbības nodrošināšana**

Šīs struktūrvienības uzdevums ir nodrošināt palīdzības sniegšanu pašvaldības datortīkla lietotājiem informācijas tehnoloģiju pakalpojumu lietošanas un pieejamības jautājumos. Šī struktūrvienība pārņēma Jelgavas valstspilsētas pašvaldības administrācijas Informācijas tehnoloģiju pārvaldes funkcijas un darbiniekus, plānotais nodarbināto skaits ir 24 darbinieki, un plānotais finansējums 2023. gadā ir **738 453 *euro***, kas pa ekonomiskās klasifikācijas kodiem sadalās šādi:

* atlīdzība – 582 040 *euro*, t. sk. darba devēja nodoklis (23,59%);
* preces un pakalpojumi – 144 410 *euro*, t. sk. komunālajiem pakalpojumiem 31 250 *euro*;
* pamatkapitāla veidošana – 12 003 *euro*, t. sk. 3400 *euro* datortehnikas nomaiņai un 8603 *euro* ēkas Sarmas ielā 4 automātiskās ugunsgrēka atklāšanas un trauksmes signalizācijas sistēmas izbūvei (gala norēķins)*.*

Atlīdzības fonds 2023. gadam aprēķināts šādi:

* 455 026 *euro* pārcelto darbinieku (Jelgavas pašvaldības operatīvās informācijas centrs un Informācijas tehnoloģiju pārvalde)atlīdzības fonds;
* 36 548 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 11 567 *euro* saskaņā ar atlīdzības palielinājumu no 01.08.2022. (palielinājums 7% apmērā).

**03.202. Jelgavas pašvaldības operatīvās informācijas centrs (POIC)**

Šī struktūrvienība turpina pildīt POIC funkcijas: civilās aizsardzības sistēmas nodrošināšana Jelgavas valstspilsētas un Jelgavas novada administratīvajā teritorijā, kritiskās infrastruktūras pārraudzība Jelgavas administratīvajā teritorijā un diennakts iedzīvotāju atbalsta tālruņa darbības nodrošināšana. Struktūrvienībā tiek nodarbināti 9 darbinieki, plānotie izdevumi 2023. gadam – **176 274 *euro***,kas pa ekonomiskās klasifikācijas kodiem sadalās šādi:

* atlīdzība – 165 574 *euro*, t. sk. darba devēja nodoklis (23,59%);
* preces un pakalpojumi – 10 700 *euro.*

Papildu nepieciešamais finansējums 2023. gada atlīdzības fondam:

* 4987 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 9532 *euro* papildu finansējums sakarā ar atlīdzības palielinājumu no 01.08.2022. (palielinājums 7% apmērā).

Atlīdzības fonds samazināts par –149 309 *euro*, kas ir pārceltais POIC darbinieku atlīdzības fondsuz tāmi “Digitālais centrs”.

**04.745. “Apvārsnis 2020” programmas projekts “Wellbased”**

**Projekta mērķis** – mazināt enerģētisko nabadzību un tās izraisītās sekas iedzīvotāju veselības stāvoklim, gan veicot praktiskas darbības, gan arī organizējot izglītojošus seminārus par efektīvu enerģijas izmantošanu mājsaimniecībās. Mērķa grupa ir viena pirmsskolas izglītības iestāde un maznodrošinātās mājsaimniecības, kurās tiks uzstādīts energoefektīvs apgaismojums, kā arī personām tiks nodrošināts veselības stāvokļa monitorings, izmantojot viedierīces.

Projekts tika uzsākts 2021. gada martā un šogad tiks pabeigts, plānotais budžets šī projekta īstenošanai 2023. gadā – **49 724 *euro***, kur ārvalstu finanšu palīdzības līdzekļi ir 48 030 *euro*.

**04.746. “Apvārsnis 2020” programmas projekts “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos” *(Impetus)***

**Projekta mērķis** – nodrošināt pielāgošanos klimata pārmaiņām, ieviešot jaunus un dinamiskus tehnoloģiju inovāciju un mākslīgā intelekta risinājumus, pieredzes pārņemšanu starp partneriem, īstenojot pilotprojektus un izmēģinot novatoriskus tehnoloģiskus un ar tehnoloģiju nesaistītus risinājumus, kas palīdzēs pielāgoties klimata izmaiņām Eiropas reģionos. Projekta ietvaros Jelgavā tiks ieviesta agrīnās apziņošanas plūdu draudu novērtējuma automatizācija iedzīvotāju brīdināšanai un Civilās aizsardzības komisijas lēmumu automatizācija, pamatojoties uz reāllaika ūdens līmeņa novērojumu datiem.

Projekts tika uzsākts 2021. gada septembrī un tiks īstenots līdz š. g. beigām. Plānotais budžets šī projekta īstenošanai 2023. gadā – **134 336 *euro***, un tie ir ārvalstu finanšu palīdzības līdzekļi.

* + - 1. **Jelgavas valstspilsētas pašvaldības iestāde “Jelgavas reģionālais tūrisma centrs”**

**04.733. JVPPI “Jelgavas reģionālais tūrisma centrs” darbības nodrošināšana**

Šīs iestādes **mērķis ir tūrisma attīstības veicināšana Jelgavas valstspilsētā un Jelgavas novadā. Iestādē plānots nodarbināt 28 darbiniekus. Plānotais finansējums 2023. gadam – 734 409** ***euro,* un tas tiks apgūts šādi:**

* atlīdzība – 490 596 *euro*, t. sk. darba devēja nodoklis (23,59%);
* preces un pakalpojumi – 219 533 *euro*, t. sk. komunālo pakalpojumu apmaksai 65 060 *euro*;
* pamatkapitāla veidošana – 24 280 *euro*.

2023. gadā iestādē plānots ieviest piecas jaunas darbinieku štata vietas: trīs administratori, sētnieks/dārznieks un tūrisma speciālists, aprēķinātais atlīdzības fonds – 96 202 *euro.* Papildu nepieciešamais atlīdzības fonda palielinājums:

* 37 908 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 11 489 *euro* sakarā ar atlīdzības palielinājumu no 01.08.2022. (palielinājums 7% apmērā);
* 3785 *euro* –3 darbiniekiem minimālās algas izmaiņām.

Pamatkapitāla veidošanas izdevumi ieplānoti:

* 10 000 *euro* –ventilācijas izbūvei ēkā Vecpilsētas ielā 14 un krāsns iegādei;
* 6000 *euro* –videoklipu izgatavošanai tūrisma aktivitāšu popularizēšanai un iestādes mājaslapas tehniskajiem uzlabojumiem;
* 5780 *euro* –“Brokastu mājas” ēkas elektroinstalācijas darbiem;
* 2500 *euro* –torņa restorāna plīts nomaiņai.
  + - 1. **Jelgavas valstspilsētas pašvaldības iestāde “Pilsētsaimniecība”**

Šīs iestādes funkcijas ir plānot, organizēt un kontrolēt Jelgavas valstspilsētas administratīvās teritorijas labiekārtošanu, plānot, organizēt un kontrolēt pašvaldības mežu un publiskā lietošanā esošo ūdeņu apsaimniekošanu. Nodrošināt ceļu satiksmes kustības drošības plānošanu un ar to saistīto pasākumu izpildi, piedalīties nodarbinātības pasākumos, kas veicina bezdarbnieku un sociālo iestāžu norīkoto personu atbalstu Jelgavas valstspilsētas administratīvajā teritorijā, nodrošināt sabiedriskā transporta maršrutu infrastruktūru. Plānotais budžets šīs iestādes pārraudzībā esošajām programmām 2023. gadā – **7 844 362 *euro*** jeb 6,8% no **kopējiem pamatbudžeta izdevumiem.**

**04.511. Ceļu un ielu infrastruktūras funkcionēšana, būvniecība un uzturēšana**

Izdevumi 2023. gadā plānoti **1 930 642 *euro***, tostarp valsts budžeta mērķdotācija Autoceļu fondam ir 1 388 397 *euro*.

Pašvaldības dotācija pašvaldības ielu infrastruktūras uzturēšanai un būvniecībai 2023. gadā ieplānota **542 245 *euro*.** Šis finansējums ir paredzēts šādiem mērķiem:

* 348 900 *euro* – pašvaldības ielu ikdienas uzturēšanai, t. sk. 110 000 *euro* melnā seguma bedrīšu remontam pašvaldības teritorijā*,* 210 000 *euro* pilsētas ielu uzturēšanai ziemas periodā*,* 28 900 *euro* ielu atputekļošanai un grants seguma piebēršanai u. c. izdevumiem;
* 42 845 *euro* – satiksmes kustības drošības nodrošināšanai pilsētas teritorijā (ceļa zīmju uzstādīšana, meteostaciju uzturēšana, norādes zīmju un ielu nosaukumu plāksnīšu nomaiņa);
* 10 000 *euro* – pilsētas ietvju ikdienas uzturēšanai;
* 15 500 *euro* – autobusu pieturu un to inventāra uzturēšanai;
* 15 000 *euro* – Jelgavas valstspilsētas tiltu ikdienas uzturēšanai.

**2023. gadā plānotās investīcijas 110 000 *euro*** apmērā sadalās šādi:

* ielu kapitālajam remontam:
* 35 000 *euro* – Celtnieku ielas seguma ar dubultās virsmas apstrādi uzlabošanai pēc Tehnoloģiju vidusskolas remontdarbu pabeigšanas;
* būvprojektu izstrādei:
* 50 000 *euro* – Lielupes tilta seguma un deformācijas šuvju atjaunošanai;
* tilta atjaunošanai:
  + 25 000 *euro* – Bāra ceļa gājēju tilta atjaunošanai.

Autoceļu fonda izdevumi 2023. gadā plānoti **1 388 397 *euro*** apmērā, tostarp:

* ceļu un ielu ikdienas uzturēšanai 1 183 197 *euro*, t. sk.:
  + 350 000 *euro* – ziemas dienesta uzturēšanas izdevumiem,
  + 204 885 *euro* – ielu bedrīšu remontam,
  + 100 531 *euro* – greiderēšanas pakalpojumiem un grants seguma piebēršanai,
  + 260 010 *euro* – luksoforu ikdienas uzturēšanas izdevumiem,
  + 120 244 *euro* – ceļa zīmju uzturēšanai un ielu marķējumam,
  + 93 027 *euro* – pilsētas ietvju mehanizētai tīrīšanai,
  + 54 500 *euro* – u. c. izdevumiem;
* grantēto ielu atputekļošanai – 50 000 *euro*;
* būvprojektu izstrādei pilsētas ielu atjaunošanai – 21 493 *euro*;
* tiltu uzturēšanai – 48 707 *euro*;
* administratīvajiem izdevumiem – 85 000 *euro* (atlīdzība 5 darbiniekiem un bankas pakalpojumi).

**05.101. Ielu, laukumu, publisko dārzu un parku tīrīšana un atkritumu savākšana**

Šim mērķim 2023. gadā paredzēts finansējums **1 612 428 *euro.***Līdzekļi ieplānoti šādiem mērķiem:

* 335 374 *euro* – izglītības iestāžu teritoriju kopšanai;
* 965 554 *euro* – pašvaldības publisko teritoriju kopšanai (ietves ārpus īpašumiem piegulošās teritorijas, parki, skvēri un visu pilsētas ietvju kopšanai ziemā);
* 299 500 *euro*– visu pilsētas ietvju kopšanai ziemā;
* 12 000 *euro* – Uzvaras parka teritorijas uzturēšanai pavasara, vasaras sezonā.

**05.202. Notekūdeņu apsaimniekošana**

2023. gadā plānoti izdevumi **568 399 *euro***, t. sk. 1000 *euro* DRN līdzekļi, kas paredzēti lietusūdens kanalizācijas kvalitātes laboratoriskai kontrolei.

Pašvaldības dotācija notekūdeņu apsaimniekošanai ieplānota 567 399 *euro,* kas tiks izlietotašādiem mērķiem:

* 358 415 *euro* – lietusūdens kanalizācijas sistēmas uzturēšanai (sūknētavas, kolektori, lietusūdens kanalizācija);
* 178 000 *euro* – meliorācijas sistēmu uzturēšanai (notekgrāvju tīrīšana un caurteku remonts);
* 12 513 *euro* – pilsētas ūdens objektu uzturēšanai;
* 18 471 *euro* – pretplūdu pasākumiem.

**06.401. Ielu apgaismošana**

Jelgavas valstspilsētas ielu apgaismojuma tīklu uzturēšanai un rekonstrukcijai ieplānots finansējums **641 494 *euro***, t. sk. elektroenerģijas izdevumu apmaksai 466 000 *euro*, elektrotīklu ikdienas uzturēšanas izdevumiem un avāriju seku likvidēšanai 175 494 *euro.*

**06.601. JVPPI “Pilsētsaimniecība” darbības nodrošināšana**

Iestādē ir nodarbināti 53 darbinieki, un iestādes uzturēšanai plānotais finansējums 2023. gadam ir **1 047 878 *euro****,* kas pa ekonomiskās klasifikācijas kodiem sadalās šādi:

* atlīdzība – 919 207 *euro*, t. sk. darba devēja nodoklis (23,59%);
* preces un pakalpojumi – 126 671 *euro*, t. sk. 15 700 *euro* komunālajiem pakalpojumiem;
* pamatkapitāla veidošana – 2000 *euro* (datortehnikas nomaiņai).

Atlīdzības fonda palielinājums, jo nepieciešams papildu finansējums:

* 31 995 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 36 323 *euro* sakarā ar atlīdzības palielinājumu no 01.08.2022. (palielinājums 7% apmērā);
* 9304 *euro* –7 darbiniekiem sakarā ar minimālās algas izmaiņām.

**06.602. Pašvaldības teritoriju, mežu un kapsētu apsaimniekošana**

Šai programmai 2023. gadā plānoti izdevumi **1 989 721 *euro***, t. sk.:

* 446 000 *euro* – pašvaldības teritoriju appļaušanai;
* 290 430 *euro*  – pašvaldības teritoriju uzturēšanas darbu apmaksai (Lielupes labā krasta promenāde, Jāņa Čakstes bulvāra promenāde, Pasta sala, aktīvās atpūtas zonas, puķu podu un stādījumu uzturēšana, vides objektu uzturēšana);
* 140 000 *euro* – jaunu objektu ierīkošanai:
  + 100 000 *euro* – iekšpagalmu teritoriju sakārtošanai (pašvaldības līdzmaksājums iedzīvotajiem saskaņā ar domes saistošajiem noteikumiem),
  + 40 000 *euro* – līdzdalības projektu ideju konkursa izpildei saskaņā ar Jelgavas valstspilsētas domes 25.03.2022. lēmumu Nr. 5/6 “Par līdzdalības projektu ideju īstenošanas konkursa organizēšanu”;
* 317 610 *euro* – pilsētas teritorijā esošo stādījumu uzturēšanai;
* 111 440 *euro –* pilsētasmežu apsaimniekošanai (bīstamu koku izzāģēšana, koku vainagošana, jaunu koku stādīšana, stigu un krājas kopšana, meliorācijas pasākumi);
* 313 137 *euro* – pilsētas kapsētu uzturēšanas izdevumiem, t. sk. 150 000 *euro* Meža kapsētas 3. kārtas uzbēršanas darbiem;
* 371 104 *euro* – pilsētas pasākumu tehniskajam nodrošinājumam, ko organizē citas pašvaldības iestādes, un pilsētvides noformējumiem.

**10.504. Atbalsts bezdarba gadījumā**

Šim mērķim plānotie līdzekļi 2023. gadam ir **53 800 *euro***,t. sk. Nodarbinātības valsts aģentūras līdzekļi 25 800 *euro,* kas sadalās šādi:

* atlīdzība – 1800 *euro*, t. sk. darba devēja nodoklis (23,59%);
* preces un pakalpojumi – 28 000 *euro*;
* sociālie pabalsti (stipendijas bezdarbniekiem) – 24 000 *euro*.
  + - 1. **Jelgavas valstspilsētas pašvaldības iestāde “Sporta servisa centrs”**

Šīs iestādes mērķis ir pilsētas sporta jomas operatīvā un stratēģiskā plānošana, noteikt pilsētas sporta attīstības galvenos darbības virzienus, metodiski pārraudzīt Jelgavas valstspilsētas pašvaldības vispārizglītojošo skolu, sporta skolu un sporta klubu, kas saņem finansējumu no Jelgavas valstspilsētas pašvaldības budžeta, darbību, koordinēt un organizēt sporta pasākumu norisi pilsētā. Plānotais finansējums 2023. gadā ar sportu saistītai nozarei ir **4 406 792 *euro*** jeb 3,8% no kopējiem izdevumiem.

**08.101. JVPPI “Sporta servisa centrs” darbības nodrošināšana**

Iestādē plānots nodarbināt 28 darbiniekus, un plānotais finansējums šīs iestādes uzturēšanai 2023. gadā ir **599 215 *euro****,* kas pa ekonomiskās klasifikācijas kodiem sadalās šādi:

* atlīdzība – 360 565 *euro*, t. sk. darba devēja nodoklis (23,59%);
* preces un pakalpojumi – 233 650 *euro*, t. sk. komunālo pakalpojumu apmaksai 109 310 *euro*;
* pamatkapitāla veidošana – 5000 *euro* paredzēti sporta zālē saplīsušo stikla pakešu nomaiņai ēkā Raiņa ielā 6 Jelgavā.

Papildu nepieciešamais atlīdzības fonda palielinājums:

* 300 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 14 188 *euro* sakarā ar atlīdzības palielinājumu no 01.08.2022. (palielinājums 7% apmērā);
* 13 280 *euro* sakarā ar trīs jaunu štata vietu izveidošanu 2022. gadā;
* 3521 *euro* sakarā arminimālās algas izmaiņām 5 darbiniekiem.

**08.103. Dotācija sporta pasākumiem**

Plānotais budžets 2023. gadam ir **685 970 *euro****,* un tā sadalījums ir šāds:

* 107 970 *euro* –pilsētas sporta pasākumiem;
* 83 000 *euro* – augstu sasniegumu sportistu atbalstam individuālajos sporta veidos;
* 366 000 *euro* – sporta spēļu komandu atbalstam;
* 55 000 *euro* – Jelgavas sporta klubu atbalstam sporta sacensību rīkošanai un dalībai tajās;
* 17 000 *euro* – tenisa atbalsta programmas īstenošanai Jelgavā;
* 4000 *euro* – šorttreka atbalsta programmas īstenošanai Jelgavā;
* 35 000 *euro* –dalībai Latvijas čempionātos, meistarsacīkstēs, starptautiska līmeņa sacensībās un 58. Latvijas Sporta veterānu (senioru) sporta spēlēs;
* 18 000 *euro*– vispārizglītojošo skolu sporta programmu īstenošanai, dažādu pilsētas sporta pasākumu popularizēšanai (reklāmai) u. c. projektiem.

**09.513. Jelgavas sporta skolas un to uzturēšana**

Jelgavas valstspilsētā ir **trīs** sporta skolas: Jelgavas Bērnu un jaunatnes sporta skola, Jelgavas Specializētā peldēšanas skola un Jelgavas Ledus sporta skola. Šīs skolas ir JVPPI “Sporta servisa centrs” pārraudzībā. Šo skolu uzturēšanai 2023. gadā plānotie izdevumi ir **3 121 607 *euro*.**

**Jelgavas Bērnu un jaunatnes sporta skola**

Pēc stāvokļa uz š. g. 1. janvāri, skolā trenējas **792** audzēkņi, no tiem 623 audzēkņi profesionālajā ievirzē un 169 interešu izglītībā. Šajā skolā ir 47 darbinieki, t. sk. 31 treneris. Šīs skolas uzturēšanai 2023. gadā plānotie līdzekļi ir **1 298 470 *euro***, un izmaksu sadalījums pa ekonomiskās klasifikācijas kodiem ir šāds:

* atlīdzība – 770 965 *euro*, t. sk. darba devēja nodoklis (23,59%), valsts budžeta mērķdotācija 365 639 *euro*;
* preces un pakalpojumi – 475 555 *euro,* t. sk. komandējumu izdevumiem 178 820 *euro*, komunālajiem pakalpojumiem 27 910 *euro*;
* pamatkapitāla veidošanai – 51 950 *euro.*

Papildu nepieciešamais finansējums atlīdzības fonda palielinājumam:

* 21 111 *euro* saskaņā ar atlīdzības palielinājumu no 01.08.2022. (palielinājums 7% apmērā);
* 5511 *euro* sakarā arminimālās algas izmaiņām 6 darbiniekiem;
* 4387 *euro* sakarā ar piemaksu veikšanu par virsstundu darbu;
* 8590 *euro* sakarā ar ārštata darbinieku atalgojuma palielinājumu.

**7800** ***euro***ir plānotās **apdrošināšanas** **prēmijas** sporta pedagogiem (26 pedagogi x 300 *euro*).

Iekšzemes komandējumu izdevumi tiek plānoti 75 200 *euro* apmērā deviņu sporta veidu (vieglatlētika, brīvā cīņa, džudo, airēšana, šahs u. c.) audzēkņiem un viņu treneriem, kā arī Latvijas Basketbola līgas komandas dalībnieku braucieniem uz sacensībām.

Ārvalstu komandējumu izdevumi plānoti 103 620 *euro* apmērā: perspektīvo audzēkņu atbalstam dalībai starptautiska mēroga sacensībās (vieglatlētikas nodaļā – 15 audzēkņi, džudo – 10, smaiļošanā un kanoe – 15, basketbolā – 45, airēšanā – 5, BMX – 10, mākslas vingrošanā – 6).

Pamatkapitāla veidošanas izdevumi ieplānoti:

* 35 000 *euro* – sporta bāzes Lapskalna ielā 18b ēkas jumta nosegšanai ar ruberoīdu;
* 12 450 *euro* – akadēmiskās airēšanas trenažieru iegādei (10 gab.);
* 4500 *euro* – sporta laivas smailītes “Nelo Cinco SCS” iegādei.

**Jelgavas Specializētā peldēšanas skola**

Pēc stāvokļa uz š. g. 1. janvāri, skolā trenējas **478** audzēkņi, no tiem 253 audzēkņi profesionālajā ievirzē un 225 interešu izglītībā. Šajā skolā ir 15 darbinieki, t. sk. 11 treneri. Šīs skolas uzturēšanai plānotie izdevumi 2023. gadam ir **670 713 *euro***,kas pa ekonomiskās klasifikācijas kodiem sadalās šādi:

* atlīdzība – 221 363 *euro*, t. sk. darba devēja nodoklis (23,59%), valsts budžeta mērķdotācija 93 596 *euro*;
* preces un pakalpojumi – 449 350 *euro,* t. sk. komandējumu izdevumiem 38 600 *euro*, īrei un nomai 357 519 *euro*.

Papildu nepieciešamais finansējums atlīdzības fonda palielinājumam:

* 5893 *euro* sakarā ar atlīdzības palielinājumu no 01.08.2022. (palielinājums 7% apmērā);
* 1853 *euro* sakarā arminimālās algas izmaiņām 2 darbiniekiem.

**3300** ***euro***ir plānotās **apdrošināšanas** **prēmijas** sporta pedagogiem (11 pedagogi x 300 *euro*).

Iekšzemes komandējumu izdevumi tiek plānoti 28 600 *euro*, bet ārvalstu komandējumu izdevumi ieplānoti 10 000 *euro,* kas paredzēti augstākās kvalifikācijas sportistiem un to treneriem, kuriem nepieciešama dalība starptautiska līmeņa sacensībās.

Latvijas Biozinātņu un tehnoloģiju universitātes telpu noma 2023. gadā peldbaseina celiņa īrei palielinās no 17,36 *euro* (bez PVN)uz 25,12 *euro* (bez PVN),kā arī mazās sporta zāles un trenažieru zāles nomas maksa paaugstināta no 11,57 *euro* (bez PVN) uz 16,53 *euro* (bez PVN),un plānotās nomas maksas izmaksas aprēķinātas 357 519 *euro*.

**Jelgavas Ledus sporta skola**

Pēc stāvokļa uz š. g. 1. janvāri, skolā trenējas **421** audzēknis, no tiem 316 audzēkņi profesionālajā ievirzē un 105 interešu izglītībā. Šajā skolā ir 27darbinieki, t. sk. 22 treneri. Šīs skolas uzturēšanai izdevumi šim gadam plānoti **1 152 424 *euro***, kas pa ekonomiskās klasifikācijas kodiem sadalās šādi:

* atlīdzība – 471 254 *euro*, t. sk. darba devēja nodoklis (23,59%), valsts budžeta mērķdotācija 206 272 *euro*;
* preces un pakalpojumi – 681 170 *euro,* t. sk. ledus īrei ledus hallē “Zemgale” 536 000 *euro* (260 *euro* par 1 stundu x 2061 stunda).

Papildu nepieciešamais finansējums atlīdzības fonda palielinājumam:

* 18 983 *euro* sakarā ar atlīdzības palielinājumu no 01.08.2022. (palielinājums 7% apmērā);
* 2836 *euro* sakarā arminimālās algas izmaiņām 2 darbiniekiem.

**6000** ***euro***ir plānotās **apdrošināšanas** **prēmijas** sporta pedagogiem (20 pedagogi x 300 *euro*).

Iekšzemes komandējumu izdevumi tiek plānoti 28 690 *euro*, bet ārvalstu komandējumu izdevumi 51 397 *euro*.

* + - 1. **Jelgavas valstspilsētas pašvaldības iestāde “Jelgavas Pilsētas bibliotēka”**

**08.211. JVPPI “Jelgavas Pilsētas bibliotēka” darbības nodrošināšana**

Jelgavas Pilsētas bibliotēkai un tās pakļautībā esošo (“Zinītis”, “Pārlielupe”, “Miezīte” un Latvijas Neredzīgo bibliotēkas Jelgavas filiālbibliotēka) bibliotēku uzturēšanai plānoti izdevumi **915 512** *euro*, t. sk. valsts budžeta finansējums 17 673 *euro*.Visās bibliotēkās kopumā ir nodarbināti 42 darbinieki. Bibliotēku izdevumi pa ekonomiskās klasifikācijas kodiem sadalās šādi:

* atlīdzība – 721 644 *euro*, t. sk. darba devēja nodoklis (23,59%), valsts budžeta mērķdotācija Latvijas Neredzīgo bibliotēkas Jelgavas filiālbibliotēkas darbiniekam 16 017 *euro*;
* preces un pakalpojumi – 143 368 *euro*, t. sk. komunālo pakalpojumu apmaksai 43 790 *euro*;
* izdevumi periodikas iegādei – 9000 *euro*;
* pamatkapitāla veidošana – 50 500 *euro*.

Papildu nepieciešamais finansējums atlīdzības fonda palielinājumam:

* 89 012 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 22 515 *euro* sakarā ar atlīdzības palielinājumu no 01.08.2022. (palielinājums 7% apmērā);
* 7108 *euro* sakarā arminimālās algas izmaiņām 6 darbiniekiem.

2023. gadā ieplānotais finansējums pamatkapitāla veidošanai:

* 3000 *euro* – Jelgavas Pilsētas bibliotēkas mājaslapas programmēšanas darbu apmaksai (galamaksājums);
* 10 000 *euro* – mēbeļu iegādei Jelgavas Pilsētas bibliotēkas 3. stāva izremontētajām telpām – atpūtas stūrīša “Baltā lasītava” ierīkošanai;
* 34 000 *euro* – bibliotēkas grāmatu iegādei;
* 3500 *euro* – 5 datoru nomaiņai.
  + - 1. **Jelgavas valstspilsētas pašvaldības iestāde “Ģ. Eliasa Jelgavas vēstures un mākslas muzejs”**

**08.221. JVPPI “Ģ. Eliasa Jelgavas vēstures un mākslas muzejs” darbības nodrošināšana**

Ģ. Eliasa Jelgavas vēstures un mākslas muzeja, Ā. Alunāna memoriālā muzeja un Zemgales Restaurācijas centra uzturēšanai plānoti izdevumi **819 556** ***euro.***Šajās iestādēs tiek nodarbināts **41** darbinieks.

Izdevumi pa ekonomiskās klasifikācijas kodiem sadalās šādi:

* atlīdzība – 665 701 *euro*, t. sk. darba devēja nodoklis (23,59%);
* preces un pakalpojumi – 126 755 *euro*, t. sk. komunālajiem pakalpojumiem 40 300 *euro*;
* sociālie pabalsti – 5000 *euro*;
* pamatkapitāla veidošana – 22 100 *euro.*

Papildu nepieciešamais finansējums atlīdzības fonda palielinājumam:

* 94 368 *euro* piecām jaunām štata vietām (nodaļas vadītājs, trīs restauratori un apkopējs) Zemgales Restaurācijas centrā, kas ar 2023. gada 1. janvāri atvērts Vecpilsētas ielā 14;
* 136 057 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 15 114 *euro* sakarā ar atlīdzības palielinājumu no 01.08.2022. (palielinājums 7% apmērā);
* 2836 *euro* sakarā arminimālās algas izmaiņām 2 darbiniekiem;
* 3972 *euro* sakarā ar ārštata darbinieku atalgojuma palielinājumu.

Plānotais finansējums pamatlīdzekļu iegādei sadalās šādi: 10 000 *euro* apsardzes un ugunsdzēšanas sistēmas projekta izstrādei Akadēmijas ielā 10, 2000 *euro* muzeja krājumu iegādei, 5000 *euro* datortehnikas iegādei un nomaiņai, 4300 *euro* siltummaiņa nomaiņai Ā. Alunāna memoriālajā muzejā un 800 *euro* fotokameras iegādei.

* + - 1. **Jelgavas valstspilsētas pašvaldības iestāde “Kultūra”**

**08.231. JVPPI “Kultūra” darbības nodrošināšana**

Iestāde ir izveidota ar mērķi izstrādāt Jelgavas valstspilsētas kultūrpolitiku un to īstenot, plānot, organizēt un koordinēt kultūras dzīvi pilsētā, organizēt vietējās, republikas un starptautiskas nozīmes izklaides, kultūras un mākslas projektus, koordinēt organizatorisko darbu un pašvaldības sniegto atbalstu mākslinieciskās pašdarbības kolektīviem un profesionālajam kolektīvam “Jelgavas bigbends”, uzturēt un saglabāt kultūras infrastruktūru pilsētā. JVPPI “Kultūra” ir nodarbināti 63 darbinieki, un šīs iestādes uzturēšanai plānotie izdevumi 2023. gadam ir **1 536 258 *euro***, kas pa ekonomiskās klasifikācijas kodiem sadalās šādi:

* atlīdzība – 1 046 101 *euro*, t. sk. darba devēja nodoklis (23,59%);
* preces un pakalpojumi – 488 577 *euro*, t. sk. komunālajiem pakalpojumiem 119 847 *euro*;
* pamatkapitāla veidošana – 1580 *euro* iestādes darbam nepieciešamo licenču atjaunošanai.

Papildu nepieciešamais finansējums atlīdzības fonda palielinājumam:

* 25 645 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 21 122 *euro* sakarā ar atlīdzības palielinājumu no 01.08.2022. (palielinājums 7% apmērā);
* 22 341 *euro* sakarā arminimālās algas izmaiņām 19 darbiniekiem.

**08.232. JVPPI “Kultūra” pasākumi**

Plānotais finansējums 2023. gadam – **1 058 613 *euro***.Pasākumi un maksājumi, kas plānoti šajā gadā:

* Latvijas dziesmu un deju svētkiem – 300 000 *euro*;
* pilsētas svētkiem – 100 000 *euro*;
* brīvdabas koncertzāles “Mītava” koncertprogrammām – 50 000 *euro*;
* finansējums tradicionālajiem pilsētas festivāliem, pasākumiem un sarīkojumiem – 320 000 *euro*, t. sk. Ledus skulptūru festivālam 175 000 *euro*, Smilšu skulptūru festivālam 80 000 *euro*;
* valsts svētku un atceres dienu pasākumiem un to kultūras programmām – 48 000 *euro*;
* “Jelgavas kamerorķestra” koncertprogrammai – 40 000 *euro*;
* līdzfinansējums klasiskās mūzikas koncertiem, “Latvijas koncertu” un LNO galā koncertam Jelgavā – 34 000 *euro*;
* starptautiskajam dzejas festivālam “Page Break” – 17 000 *euro*;
* mākslas festivālam “Balti” (koka skulptūru un šamota skulptūru plenēram) – 12 000 *euro*;
* līdzfinansējums dažādu izstāžu rīkošanai, tautas mākslas kolektīvu jubilejas koncertiem un pasākumiem un gadskārtu ieražu svētkiem – 33 113 *euro*;
* bērnu programmas (pasākumu) nodrošināšanai Uzvaras parkā – 8000 *euro*;
* līdzfinansējums profesionālo teātru izrādēm Jelgavā – 5000 *euro*;
* autortiesību maksājumiem (AKKA/LAA un LAIPA), reklāmai, projektu īstenošanai u. c. maksājumiem – 59 300 *euro*;
* avansa maksājumam ledus bloku iegādei 2024. gada Ledus skulptūru festivālam – 32 200 *euro*.

**08.242. Jelgavas bigbenda darbības nodrošināšana**

Šajā kolektīvā ir 15 štata vietas. 2023. gadā šī profesionālā orķestra darbības nodrošināšanai paredzēti līdzekļi **99 888 *euro***. Budžeta izdevumu sadalījums pa ekonomiskās klasifikācijas kodiem ir šāds:

* atlīdzība – 95 168 *euro*, t. sk. darba devēja nodoklis (23,59%);
* preces un pakalpojumi – 4720 *euro.*

Papildu nepieciešamais finansējums atlīdzības fonda palielinājumam ir 2745 *euro* sakarā ar atlīdzības palielinājumu no 01.08.2022. (palielinājums 7% apmērā).

**08.243. Dotācija Jelgavas Ā. Alunāna teātra darbības nodrošināšanai**

Šim tautas mākslas kolektīvam 2023. gadā plānoti izdevumi **24 314 *euro***, un tie sadalās šādi:

* atlīdzība – 21 314 *euro*, t. sk. darba devēja nodoklis (23,59%);
* preces un pakalpojumi – 3000 *euro.*

Šajā teātrī ir 2 štata darbinieki – teātra vadītājs un režisors.

**08.291. Dotācija tautas mākslas kolektīvu darbības nodrošināšanai**

Jelgavas valstspilsētā ir 22 pašdarbības kolektīvi, un to darbības nodrošināšanai 2023. gadā ir ieplānoti **514 648 *euro***, t. sk. valsts budžeta dotācija 15 542 *euro.* Pa ekonomiskās klasifikācijas kodiem izdevumi sadalās šādi:

* atlīdzība – 465 224 *euro*, t. sk. darba devēja nodoklis (23,59%), valsts budžeta mērķdotācija 15 542 *euro*;
* preces un pakalpojumi – 36 860 *euro*;
* pamatkapitāla veidošana – 3550 *euro*;
* pašvaldību uzturēšanas izdevumu transferti – 9014 *euro*.

Pēc stāvokļa uz 2023. gada 1. janvāri, atlīdzība tiek rēķināta 62 amata vienībām.

Starp pašvaldības iestādi “Kultūra” un Latvijas Biozinātņu un tehnoloģiju universitāti ir noslēgts līgums par atbalstu universitātes pašdarbības kolektīvu darbības nodrošināšanai (TDA “Kalve”, vīru koris “Ozols” u. c.), un šim mērķim atvēlētais finansējums ir 9014 *euro.*

**08.402. Kultūras padomes finansētie pasākumi**

Plānotais finansējums 2023. gadam ir iepriekšējā gada līmenī – **41 709 *euro*.** Par šo līdzekļu izlietojumu lemj Jelgavas valstspilsētas Kultūras padome. Finansējums paredzēts Jelgavas kultūras biedrībām un nodibinājumiem kultūras projektu un pasākumu īstenošanai.

* + - 1. **Jelgavas valstspilsētas pašvaldības iestāde “Sabiedriskais centrs”**

**08.621. JVPPI “Sabiedriskais centrs” darbības nodrošināšana**

Šīs iestādes darbības mērķis ir plānot, koordinēt un īstenot pašvaldības darbu sabiedrības saliedētības, brīvprātīgā darba un jaunatnes politikas jomā. Iestādē plānots nodarbināt 24 darbiniekus. Šīs iestādes uzturēšanai plānotie izdevumi 2023. gadam ir **505 779** ***euro***,un to sadalījums pa ekonomiskās klasifikācijas kodiem ir šāds:

* atlīdzība – 353 341 *euro*, t. sk. darba devēja nodoklis (23,59%);
* preces un pakalpojumi – 123 888 *euro*, t. sk. komunālajiem pakalpojumiem 37 970 *euro*;
* pamatkapitāla veidošana – 28 550 *euro* ieplānoti Jauniešu centra Pasta ielā 44 Jelgavā aprīkojuma (mēbeles, virtuves tehnika u. c. pamatlīdzekļu), datortehnikas un biroja tehnikas iegādei.

Šai iestādei plānotas jaunas štata vienības: iestādes vadītāja vietnieks, divi Jauniešu centra vadītāji (Pasta ielā 44 un Loka maģistrālē 25), pieci jaunatnes lietu darbinieki un divi apkopēji (Pasta ielā 44 un Loka maģistrālē 25).

Pasta ielā 44 Jelgavā 2022. gadā izveidoja telpas Jauniešu centra darbības nodrošināšanai, un š. g. vidū tiks atvērtas jaunas telpas Jauniešu centra darbībai Loka maģistrālē 25 Jelgavā.

Papildu nepieciešamais finansējums atlīdzības fonda palielinājumam:

* 109 042 *euro* –sakarā ar jaunajām štata vietām;
* 2303 *euro* – saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 7596 *euro* –sakarā ar atlīdzības palielinājumu no 01.08.2022. (palielinājums 7% apmērā);
* 8476 *euro* –sakarā arminimālās algas izmaiņām 6 darbiniekiem.

45 000 *euro* – plānotais finansējums iestādes īstenotajiem sabiedrības integrācijas pasākumiem.

* + - 1. **Jelgavas valstspilsētas pašvaldības iestāde “Jelgavas izglītības pārvalde” un tās pakļautībā esošās iestādes**

Kopējie JVPPI “Jelgavas izglītības pārvalde” un tās pakļautībā esošo iestāžu uzturēšanai plānotie izdevumi ir **34 692 978** ***euro*** jeb **30,2%** no kopējiem pamatbudžeta izdevumiem.

**01.831. Transferti citām pašvaldībām izglītības funkciju nodrošināšanai**

Šim mērķim plānoti izdevumi **941 961 *euro.***Finansējuma aprēķins ir veikts, ņemot vērā izglītojamo skaitu uz 2022. gada 1. septembri. Jelgavā deklarētie bērni, kas mācās citu pašvaldību izglītības iestādēs, bija 791, t. sk. citu pašvaldību skolās 679 izglītojamie, 57 bērni, kas apmeklē citu pašvaldību pirmsskolas izglītības iestādes, un 55, kas apgūst piecgadīgo un sešgadīgo apmācību skolās (plānotās vidējās izmaksas vienam izglītojamajam gadā ir 1190,844 *euro* jeb 99,237 *euro* mēnesī).

**09.101. Jelgavas pirmsskolas izglītības iestāžu darbības nodrošināšana un speciālās pirmsskolas izglītības programma**

Jelgavas valstspilsētā, pēc stāvokļa uz š. g. 1. janvāri, reģistrētas 11 pirmsskolas izglītības iestādes (turpmāk – PII), un tās apmeklē 2189 pirmsskolas vecuma bērni (1037 piecgadīgi un sešgadīgi bērni). Šajās izglītības iestādēs nodarbināti 483 darbinieki, t. sk. 279 pedagogi. Saskaņā ar 2022. gada 24. novembra Jelgavas valstspilsētas pašvaldības domes lēmumu Nr. 15/8 tika izveidota vēl viena Jelgavas valstspilsētas pašvaldības PII – “Alnītis”, kas izvietosies rekonstruētajā ēkā Brīvības bulvārī 31A. PII “Alnītis” būs jau 12. PII Jelgavā un darbību sāks š. g. martā. Šī PII ir plānota 160 bērniem, un tajā strādās 43 darbinieki, t. sk. 23 pedagogi.

Šai funkcijai plānotais finansējums 2023. gadam ir **11 107 188 *euro,***un tas pa ekonomiskās klasifikācijas kodiem sadalās šādi:

* atlīdzība – 6 875 952 *euro*, t. sk. darba devēja nodoklis (23,59%), valsts budžeta mērķdotācija pedagogiem un asistentiem astoņiem mēnešiem 1 023 220 *euro* un 4800 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 1 208 250 *euro*, t. sk. komunālo pakalpojumu apmaksai 566 684 *euro*;
* subsīdijas un dotācijas – 2 810 236 *euro* t. sk. 40 000 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* pamatkapitāla veidošana – 212 750 *euro*, t. sk. 150 *euro* “Microsoft Office” licencēm*.*

Kopumā PII atlīdzības fonds Pašvaldības budžeta līdzekļiem 2023. gadā, salīdzinot ar 2022. gadu, ir pieaudzis par 1 160 771 *euro*, t. sk. būtiskākā pieauguma sadalījums:

* 489 284 *euro* – pedagogu un tehnisko darbinieku atlīdzības fonds šim gadam sakarā ar jaunas PII atvēršanu;
* 281 041 *euro* – algas likmes paaugstināšana PII pedagogiem no 2023. gada 1. janvāra (no 970 *euro* uz 1070 *euro*);
* 60 958 *euro* – algas likmes paaugstināšana 33 PII pedagogiem no 2023. gada 1. septembra, lai grupiņā nodrošinātu pedagogiem pilnu likmi uz š. g. četriem mēnešiem;
* 112 750 *euro* – minimālās algas izmaiņas (159 tehniskajiem darbiniekiem);
* 19 872 *euro* – PII “Ķipari” un “Lācītis” skolotāju palīgu vienību ieviešana 2022. gadā un to ietekme uz šo gadu.

PII mācību līdzekļu iegādei plānotais finansējums ir 63 870 *euro*, t. sk. valsts budžeta mērķdotācija 18 116 *euro.*

Pašvaldība saskaņā ar domes lēmumu “Pašvaldības līdzfinansējuma apmēra noteikšana pirmsskolas izglītības pakalpojuma nodrošināšanai” nodrošina līdzfinansējumu privātajām PII un bērnu uzraudzības pakalpojuma sniedzējiem, kuri sniedz pakalpojumu Jelgavas valstspilsētā deklarētiem bērniem. Plānotie izdevumi šim mērķim ir2 810 236 *euro*, t. sk. 40 000 *euro* valsts budžeta finansējums saskaņā ar Ukrainas civiliedzīvotāju atbalsta likumu.

Pašvaldības finansējums privātajām PII ieplānots 2 435 436 *euro* (279 bērni x 200 *euro*x 12 mēn. un 543 bērni x 271 *euro* x 12 mēn.). Budžeta pieaugums pret 2022. gadu ir 162 474 *euro*.

Plānotais finansējums bērnu uzraudzības pakalpojuma sniedzējiem (auklēm) ir 334 800 *euro*(155 bērni x 180 *euro*x 12 mēn.), pieaugums – 33 480 *euro*.

PII pamatkapitāla veidošanas izdevumi ieplānoti šādiem mērķiem:

* 182 600 *euro* –datortehnikas un pārējo pamatlīdzekļu (putekļsūcēji, veļas mašīnas, sekcijas, mūzikas instrumenti, apskaņošanas tehnika, virtuves, tualešu aprīkojums u. c.) iegādei PII “Alnītis”;
* 25 000 *euro* –PII “Kamolītis” teritorijas labiekārtošanas būvprojekta izstrādei un ekspertīzei;
* 5000 *euro* – PII “Sprīdītis” rotaļu rīku uzstādīšanai divos grupu laukumiņos.

**09.219.1. Jelgavas vispārizglītojošo skolu darbības nodrošināšana**

Jelgavā ir astoņas vispārizglītojošās skolas, no tām divas Valsts ģimnāzijas (Jelgavas Valsts ģimnāzija un Jelgavas Spīdolas Valsts ģimnāzija), trīs vidusskolas (Jelgavas Tehnoloģiju vidusskola, Jelgavas 4. vidusskola, Jelgavas 5. vidusskola), divas pamatskolas (Jelgavas Centra pamatskola, Jelgavas Pārlielupes pamatskola) un viena sākumskola (Jelgavas 4. sākumskola). Šajās skolās, pēc stāvokļa uz š. g. 1. janvāri, mācās 7065 skolēni, t. sk. 92 piecgadīgie un sešgadīgie audzēkņi. Šajās skolās strādā 895 darbinieki, no tiem 645 pedagogi.

Vispārizglītojošo skolu uzturēšanai plānotais budžets 2023. gadam ir **14 339 249 *euro*** šādā sadalījumā pa ekonomiskās klasifikācijas kodiem:

* atlīdzība – 11 271 155 *euro*, t. sk. darba devēja nodoklis (23,59%), valsts budžeta mērķdotācija astoņiem mēnešiem 8 019 395 *euro* un 53 600 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 2 236 367 *euro*,t. sk. komunālajiem pakalpojumiem 820 070 *euro*;
* subsīdijas un dotācijas – 293 852 *euro*;
* sociālie pabalsti – 44 175 *euro*;
* uzturēšanas izdevumu transferti – 4286 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 489 414 *euro*, t. sk. licenču iegādei 2080 *euro*.

Vispārizglītojošo skolu atlīdzības fonds palielinājās par:

* 250 040 *euro* – minimālās algas izmaiņas (191 tehniskajam darbiniekam);
* 29 785 *euro* – Jelgavas Tehnoloģiju vidusskolas jauniešu karjeras izglītības un motivācijas centra atalgojumam no 2023. gada 1. septembra;
* 29 030 *euro* – algas likmes paaugstināšana skolu sociālajiem pedagogiem no 2023. gada 1. janvāra (no 990 *euro* uz 1100 *euro*);
* –87 690 *euro* – pārceltā atlīdzība 16 baseina tehniskajiem darbiniekiem uz jauno tāmi 09.640.2.

Vasaras nodarbinātības organizēšanai Jelgavā deklarētiem skolēniem vasaras mēnešos plānots finansējums 60 005 *euro*, t. sk. atlīdzībai 55 569 *euro*,pieaugums – 10 755 *euro*.

Pašvaldības finansējums 20 000 *euro* apmērā ieplānots vasaras nometnēm Ukraiņu civiliedzīvotāju skolēnu latviešu valodas apguvei.

Dotācija Lazdiņas privātajai pamatskolai “Punktiņš” par pirmsskolas izglītības bērnu apmācību saskaņā ar domes lēmumu “Pašvaldības līdzfinansējuma apmēra noteikšana pirmsskolas izglītības pakalpojuma nodrošināšanai” ieplānota 289 416 *euro* (42 bērni x 200 *euro*x 12 mēn. un 58 bērni x 271 *euro* x 12 mēn.), pieaugums pret iepriekšējo gadu –18 312 *euro.*

Skolēnu apliecību (8048 kartes) pirmreizējai izgatavošanai un piegādei ieplānoti līdzekļi 60 454 *euro*.

Vispārizglītojošām skolām plānotie izdevumi mācību līdzekļu iegādei ir 438 300 *euro*, t. sk. valsts budžeta mērķdotācija 40 360 *euro.* Pēc remontdarbu pabeigšanas Jelgavas Tehnoloģiju vidusskolā nepieciešamais finansējums skolai mācību līdzekļu iegādei ieplānots 306 033 *euro*.

Jelgavas Tehnoloģiju vidusskolas un Jelgavas 4. sākumskolas stadionu uzkopšanai plānotie līdzekļi ir 50 000 *euro*.

Kā ikkatru gadu, arī 2023. gadā ir plānots finansējums 44 175 *euro* balvām par labām sekmēm mācībās skolēniem, kuru vidējā atzīme ir 8,5 balles un augstāka.

Plānotais finansējums skolu remontdarbiem ir 77 000*euro*, t. sk.:

* 55 000 *euro* – Jelgavas 5. vidusskolas grīdas seguma nomaiņai sporta zālē;
* 22 000 *euro* – Jelgavas 4. vidusskolas vecā korpusa 4. stāva tualešu remontam.

Vispārizglītojošās skolās plānots finansējums pamatkapitāla veidošanai 489 414 *euro*, kas sadalās šādi:

* 2080 *euro* – “Microsoft Office” licenču iegādei;
* 134 937 *euro* – skolu bibliotēku krājuma (grāmatu) iegādei (t. sk. 84 937 *euro* valsts budžeta mērķdotācija);
* 70 000 *euro* – stacionāro datoru (70 gab.) iegādei;
* 34 515 *euro* – portatīvo datoru (31 gab.) iegādei;
* 10 967 *euro* – datoru/planšetdatoru uzlādes skapju (7 gab.) iegādei;
* 121 915 *euro* – Jelgavas Pārlielupes pamatskolas jumta remontam (1. kārta –avārijas seku likvidācija);
* 53 000 *euro* – automātiskās balss ugunsgrēka izziņošanas sistēmas tehniskās dokumentācijas izstrādei un ierīkošanai Jelgavas Spīdolas Valsts ģimnāzijā un Jelgavas Centra pamatskolā;
* 18 000 *euro –* Jelgavas 4. sākumskolā ēdnīcas ventilācijas sistēmas pārbūvei un pielāgošanai automātiskās ugunsgrēka atklāšanas un trauksmes signalizācijas sistēmai;
* 18 000 *euro –* Jelgavas Tehnoloģiju vidusskolai optiskā teleskopa komplekta iegādei (jaunā mācību satura ieviešanai);
* 8000 *euro –* Jelgavas Tehnoloģiju vidusskolai robotu iegādei;
* 18 000 *euro –* Jelgavas Spīdolas Valsts ģimnāzijai metu projekta konkursa “Jelgavas valstspilsētas pašvaldības izglītības iestādes “Jelgavas Spīdolas Valsts ģimnāzija” bibliotēkas jaunbūve, sporta infrastruktūra un labiekārtošana Sarmas ielā 2, Jelgavā” balvu fondam.

Jelgavas Tehnoloģiju vidusskolai pēc rekonstrukcijas darbu pabeigšanas mācību līdzekļu, aprīkojuma un pamatlīdzekļu iegādei ieplānotais finansējums šim gadam – 386 563 *euro*, Jelgavas Tehnoloģiju vidusskolas jauniešu karjeras izglītības un motivācijas centram ieplānotais finansējums – 44 285 *euro,* t. sk. atlīdzības fonds 29 785 *euro*.

**09.219.3. Jelgavas vispārizglītojošo skolu projektu īstenošana**

Vispārizglītojošo skolu projektu īstenošanai 2023. gadā plānotais finansējums **202 239 *euro***paredzēts šādu projektu īstenošanai:

* **Jelgavas Valsts ģimnāzijas** “ERASMUS+” programmas projektiem:
* “Mācīties, lai mācītu” – 37 180 *euro*,
* “Show Courage” – 7097 *euro*,
* “Jobs of the Future” – 10 009 *euro*;
* **Jelgavas 5. vidusskolas** “ERASMUS+” programmas projektam “B.R.A.N.D. N.E.U. – Building stRategic prActices iN Designing a New EUrope” – 8861 *euro*;
* **Jelgavas Pārlielupes pamatskolas** “ERASMUS+” programmas projektiem:
* “Healthy European Student” – 22 *euro*,
* “Clear mind, fit body, happy life” – 12 863 *euro*,
* “Think and Create your own Hobbies” – 5531 *euro*;
  + **Jelgavas Spīdolas Valsts ģimnāzijas** “NORDPLUS” programmas projektam “Methods for working with young people to ensure learning process resilience” – 2243 *euro*;
  + **Jelgavas 4. vidusskolas** “ERASMUS+” programmas projektam “Biodiversity meets music” – 8397 *euro*;
* **Jelgavas pamatskolas „Valdeka”-attīstības centra** “ERASMUS+” programmas projektam “Mācību mobilitāte skolu sektorā” – 4661 *euro*;
* **projektam “Latvijas skolas soma”** – 105 375 *euro*.

**09.219.2. Jelgavas speciālo skolu darbības nodrošināšana**

Pašvaldībā ir divas speciālās pamatskolas: Jelgavas pamatskola “Valdeka”-attīstības centrs un Jelgavas Paula Bendrupa pamatskola. Šajās skolās uz š. g. 1. janvāri mācās 290 skolēni un strādā 150 darbinieki, no tiem 86 pedagogi.

Sakarā ar grozījumiem Izglītības likumā no 2023. gada 1. septembra valsts finansēs izdevumus tikai atsevišķām speciālās izglītības programmām (52; 57; 58; 59), uzskatot, ka pārējo programmu (53; 54; 55; 56) izglītojamie ir jāintegrē vispārējās izglītības iestādēs. Abās Jelgavas speciālajās pamatskolās ir daudz šo “pārējo programmu” izglītojamo, par kuriem valsts finansējums nepienākas, un līdz ar to tas būs jāsedz pašvaldībai. Šī iemesla dēļ plānots, ka ar š. g. septembri Jelgavas Paula Bendrupa pamatskola vairs nebūs speciālā izglītības iestāde, līdz ar to tajā nevarēs īstenot 58. un 59. speciālo izglītības programmu, bet tā pārņems 52., 53., 54. un 56. izglītības programmu no Jelgavas pamatskolas “Valdeka”-attīstības centra.

Šo skolu uzturēšanai plānotais finansējums 2023. gadā ir **1 982 095 *euro***, t. sk. valsts budžeta mērķdotācija astoņiem mēnešiem 1 371 137 *euro.*

Plānoto izdevumu sadalījums pa ekonomiskās klasifikācijas kodiem:

* atlīdzība – 1 496 745 *euro*, t. sk. darba devēja nodoklis (23,59%), valsts budžeta mērķdotācija astoņiem mēnešiem 1 202 372 *euro* un 1700 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 473 225 *euro*, t. sk.valsts budžeta mērķdotācija 160 440 *euro*;
* uzturēšanas izdevumu transferti – 233 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 11 892 *euro*,t. sk. valsts budžeta mērķdotācija 8092 *euro*.

Ar š. g. janvāri šo skolu atlīdzības fonds palielinājās par:

* 27 569 *euro* – sakarā ar minimālās algas izmaiņām 28 darbiniekiem;
* 44 361 *euro*– ārstniecības personāla atlīdzība (12 darbinieki) no valsts budžeta finansējuma pāriet uz pašvaldības budžetu ar 2023. gada 1. septembra;
* –68 311 *euro* – atlīdzības fonda samazinājums, jo ar š. g. 1. janvāri Jelgavas pamatskolas “Valdeka”-attīstības centra internāta izmaksas tiek uzskaitītas atsevišķā tāmē (09.630.1.).

Finansējums, ko sedz no valsts budžeta mērķdotācijas, š. g. astoņiem mēnešiem pakalpojumu apmaksai ieplānots 160 440 *euro*,un 8092 *euro* pamatlīdzekļu izveidošanai paredzēts Jelgavas pamatskolai “Valdeka”-attīstības centram.

Finansējums komunālo pakalpojumu apmaksai ieplānots 134 051 *euro*, t. sk. valsts budžeta mērķdotācija 44 693 *euro*.

Izglītojamo ēdināšanai plānoti izdevumi 241 150 *euro*, t. sk. valsts budžeta mērķdotācija 102 185 *euro*.

Mācību līdzekļu un mācību materiālu plānotais finansējums ir 12 498 *euro*, t. sk. valsts budžeta mērķdotācija 3153 *euro*.

Finansējums pamatkapitāla veidošanai plānots 11 892 *euro*, t. sk. 8092 *euro* valsts budžeta līdzekļi, kas sadalās šādi:

* 1800 *euro* – mācību grāmatu iegādei Jelgavas Paula Bendrupa pamatskolai;
* 2000 *euro* – datortehnikas iegādei Jelgavas Paula Bendrupa pamatskolai;
* 3092 *euro* – mācību grāmatu iegādei Jelgavas pamatskolai “Valdeka”-attīstības centram (valsts budžeta līdzekļi);
* 5000 *euro* – datortehnikas iegādei Jelgavas pamatskolai “Valdeka”-attīstības centram (valsts budžeta līdzekļi).

**09.222.2. Jelgavas Amatu vidusskolas uzturēšana**

Pašvaldībā ir viena pašvaldības profesionālās izglītības iestāde – Jelgavas Amatu vidusskola, kurā, pēc stāvokļa uz š. g. 1. janvāri, mācās 538 audzēkņi, skolā strādā **77** darbinieki, no tiem 53 pedagogi.

Šīs skolas uzturēšanai 2023. gadā plānoti izdevumi **1 301 951 *euro***. Finansējuma sadalījums pa ekonomiskās klasifikācijas kodiem:

* atlīdzība – 1 029 974 *euro*, t. sk. darba devēja nodoklis (23,59%), valsts budžeta mērķdotācija astoņiem mēnešiem 722 799 *euro* un 3800 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 175 375 *euro*, t. sk. komunālo pakalpojumu apmaksai 85 100 *euro*;
* sociālie pabalsti (stipendijas audzēkņiem) – 85 945 *euro*;
* uzturēšanas izdevumu transferti – 9 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 10 648 *euro.*

Amatu vidusskolas atlīdzības fonda pieaugums pašvaldības budžeta līdzekļiem 2023. gadā ir 18 276 *euro*, kas saistīts ar minimālās algas izmaiņām 14 darbiniekiem.

Šīs skolas plānotais finansējums mācību līdzekļu iegādei 2023. gadam ir 18 852 *euro*, t. sk. valsts budžeta mērķdotācija 852 *euro*.

Amatu vidusskolas audzēkņiem arī šajā gadā ir plānots maksāt stipendijas. Maksimālais izmaksājamās stipendijas apmērs tāpat kā iepriekšējos gados noteikts 35 *euro* mēnesī, un stipendiju maksā Jelgavas valstspilsētā deklarētiem audzēkņiem. Plānotais finansējums šim mērķim ir 85 945 *euro*.

2021. gadā tika pabeigts ERAF projekts “Jelgavas Amatu vidusskolas infrastruktūras uzlabošana un mācību aprīkojuma modernizācija, 2. kārta”. Viena no projekta aktivitātēm bija pilnveidot izglītības programmas “Ēdināšanas pakalpojumi” un “Restorānu pakalpojumi”, t. i., tika pārbūvēts skolas ēdināšanas bloks un uzcelta jauna piebūve, kā rezultātā izveidotas un ar mūsdienīgām iekārtām aprīkotas divas mācību laboratorijas. Šo laboratoriju (ēdināšanas bloka) uzturēšanai 2023. gadā ieplānotais finansējums ir 58 225 *euro*.

Finansējums pamatkapitāla veidošanai plānots 10 648 *euro*, t. sk. 1648 *euro* valsts budžeta līdzekļi, kas sadalās šādi:

* 7500 *euro* – stacionāro datoru (10 gab.) iegādei;
* 3148 *euro* – mācību grāmatu iegādei, t. sk. 1648 *euro* valsts budžeta līdzekļi.

**09.222.3. Jelgavas Amatu vidusskolas projektu realizācija**

Jelgavas Amatu vidusskolai 2023. gadā plānoti izdevumi **190 722 *euro*** šādu projektu īstenošanai:

* ESF projektam “Sākotnējās profesionālās izglītības programmu īstenošana garantijas jauniešiem ietvaros” – 28 993 *euro*;
* ESF projektam “Profesionālās izglītības iestāžu audzēkņu dalība darba vidē balstītās mācībās un mācību praksēs uzņēmumos” – 35 562 *euro*;
* ESF projektam “Nodarbināto personu profesionālās kompetences pilnveide” – 74 482 *euro*;
* “ERASMUS+” programmas projektam “Cooperation partnerships in vocational education and training” – 24 517 *euro*;
* “ERASMUS+” projektam “Jelgavas Amatu vidusskolas audzēkņu un pedagogu profesionālās kompetences pilnveide” – 2779 *euro*;
* “ERASMUS+” projektam “Profesionālās pilnvaras veicināšana PIA mācību procesā, izmantojot pils vakariņu mācīšanas pieeju visā ES” – 24 389 *euro*.

**09.511. Pārējie interešu izglītības pasākumi, t. sk. jaunrades nama “Junda” darbības nodrošināšana**

Jelgavas jaunrades namā “Junda” izglītojas 1285 audzēkņi un strādā 80 darbinieki, no tiem 49 pedagogi.

Jaunrades nama un struktūrvienības “Lediņi” nometnes uzturēšanai 2023. gadā plānoti līdzekļi **1 129 330 *euro*** apmērā, kas pa ekonomiskās klasifikācijas kodiem sadalās šādi:

* atlīdzība – 908 866 *euro*, t. sk. darba devēja nodoklis (23,59%), valsts budžeta mērķdotācija astoņiem mēnešiem 522 915 *euro*;
* preces un pakalpojumi – 194 240 *euro*, t. sk. komunālajiem pakalpojumiem 71 545 *euro*;
* subsīdijas un dotācijas – 21 224 *euro*, kas ir valsts budžeta mērķdotācija par interešu izglītību š. g. astoņiem mēnešiem;
* pamatkapitāla veidošana – 5000 *euro* servera telpas aprīkošanai ar gaisa kondicionieri.

Šīs izglītības iestādes atlīdzības fonda palielinājums ir:

* 17 976 *euro* – minimālās algas izmaiņas 14 tehniskajiem darbiniekiem;
* 8617 *euro*– papildu nepieciešamais finansējums izveidotajam izglītības metodiķa amatam 2022. gadā.

Jaunrades nama “Junda” mācību līdzekļiem un materiāliem plānotais finansējums 2023. gadam – 21 500 *euro*.

Ēdināšanas izdevumi (no maksas pakalpojumu ieņēmumiem) par audzēkņu ēdināšanu nometnē “Lediņi” tiek plānoti 15 200 *euro*.

Maksājumi Jelgavas valstspilsētas biedrībām un nodibinājumiem par interešu izglītības programmas apmācības nodrošināšanu saskaņā ar Interešu izglītības komisijas lēmumu š. g. astoņiem mēnešiem ieplānoti 21 224 *euro*, kas ir valsts budžeta finansējums pedagogu atlīdzībai.

**09.512. Jelgavas Mākslas skolas darbības nodrošināšana**

Mākslas skolā, pēc stāvokļa uz š. g. 1. janvāri, mācās 363 audzēkņi un strādā 19 darbinieki, t. sk. 14 pedagogi.

Šīs skolas uzturēšanai 2023. gadā plānotie izdevumi ir **298 851 *euro***,to sadalījums pa ekonomiskās klasifikācijas kodiem:

* atlīdzība – 242 727 *euro*, t. sk. darba devēja nodoklis (23,59%), valsts budžeta mērķdotācija 123 141 *euro;*
* preces un pakalpojumi – 55 480 *euro*, t. sk. komunālajiem pakalpojumiem 19 305 *euro*;
* uzturēšanas izdevumu transferti – 644 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu).

Šīs skolas atlīdzības fondam papildu nepieciešamais finansējums:

* 4017 *euro* – minimālās algas izmaiņas 3 tehniskajiem darbiniekiem;
* 2679 *euro*– direktora, vietnieka un izglītības metodiķa 2022. gada algu palielinājuma ietekme uz 2023. gadu.

Mācību līdzekļu un materiālu iegādei plānoti izdevumi 4714 *euro*.

**09.620.1. Izglītojamo ēdināšanas pakalpojumu nodrošināšana**

2021. gada10. augustaMinistru kabineta noteikumi Nr. 527 “Grozījumi Ministru kabineta 2005. gada 13. decembra noteikumos Nr. 934 “Noteikumi par budžetu izdevumu klasifikāciju atbilstoši funkcionālajām kategorijām”” (turpmāk MK noteikumi Nr. 527) ir noteikuši, ka vispārējās izglītības jomā pārskatāmāk jānodrošina uzskaite izdevumu apakšgrupās, kas ir saistītas ar papildu pakalpojumiem izglītības jomā: izglītojamo pārvadājumu pakalpojumi, ēdināšanas pakalpojumi, izmitināšanas pakalpojumi, kā arī pārējie papildu pakalpojumi. Tas jāievieš, sākot ar 2023. gada budžeta plānošanu. Tādēļ tika ieviesta jauna tāme – “Izglītojamo ēdināšanas pakalpojumu nodrošināšana”. Šīs tāmes plānotie izdevumi 2023. gadam ir **1 025 855 *euro***, kurā iekļauti arī 2141 *euro* pašvaldības atmaksājamie līdzekļi par neizlietoto finansējumu 2022. gadā.

Jelgavas vispārizglītojošās skolās 1.–4. klašu skolēnu brīvpusdienu nodrošināšanai šim gadam plānoti izdevumi **1 023 714 *euro***, t. sk. valsts budžeta mērķdotācija 50% apmērā jeb 519 859 *euro*. Ar šo gadu viena izglītojamā ēdināšanas izmaksas palielinājās no 1,075 *euro* uz 2,15 *euro*, kas pašvaldībai prasīja papildu finansējumu 77 417 *euro*.

**09.630.1. Izglītojamo izmitināšanas pakalpojumu nodrošināšana Jelgavas pamatskolas “Valdeka”-attīstības centra dienesta viesnīcā**

Saskaņā ar MK noteikumiem Nr. 527 uzskaitē ir ieviesta arī šī jaunā tāme. Dienesta viesnīcā ir nodarbināti 8 darbinieki, un plānotie izdevumi 2023. gadam ir **135 026 *euro***, kas pa ekonomiskās klasifikācijas kodiem sadalās šādi:

* atlīdzība – 72 043 *euro*, t. sk. darba devēja nodoklis (23,59%), 8587 *euro* minimālās algas izmaiņas šiem darbiniekiem;
* preces un pakalpojumi – 62 983 *euro*, t. sk. komunālajiem pakalpojumiem 36 762 *euro*.

Šie visi izdevumi tiek segti no Pašvaldības budžeta līdzekļiem.

**09.640.1. Asistenta pakalpojumu nodrošināšana**

Asistenta pakalpojumu piešķiršanas kārtību nosaka 2012. gada 9. oktobra Ministru kabineta noteikumi Nr. 695[“Kārtība, kādā piešķir asistenta pakalpojumus izglītības iestādē”](http://likumi.lv/doc.php?id=252140). Asistenta pakalpojumus izglītības iestādē ir tiesīgi saņemt izglītojamie, pamatojoties uz Veselības un darbspēju ekspertīzes ārstu valsts komisijas atzinumu par īpašas kopšanas nepieciešamību sakarā ar smagiem funkcionāliem traucējumiem, kuri mācās pirmsskolas izglītības, vispārējās pamatizglītības, profesionālās pamatizglītības, vispārējās vidējās izglītības un profesionālās vidējās izglītības iestādēs, izņemot speciālās izglītības iestādes, kas saņem uzturēšanas izdevumus no valsts budžeta. Arī šie izdevumi tiek uzskaitīti saskaņā ar MK noteikumiem Nr. 527. Šie ir valsts budžeta līdzekļi, kas ieplānoti **22 984 *euro*** apmērā, un līdzekļu izlietojumam saskaņā ar normatīvajiem aktiem tiek nodrošināta atsevišķa uzskaite.

**09.640.2. Pārējo papildu pakalpojumu nodrošināšana izglītojamajiem Jelgavas Pārlielupes pamatskolas baseinā**

Šī tāme arī ir izveidota saskaņā ar MK noteikumiem Nr. 527. Pārlielupes pamatskolas baseinā tiek nodarbināti 16 darbinieki, un plānotais budžets ir **246 557 *euro***, kas pa ekonomiskās klasifikācijas kodiem sadalās šādi:

* atlīdzība – 129 089 *euro*, t. sk. darba devēja nodoklis (23,59%), 12 703 *euro* minimālās algas izmaiņas;
* preces un pakalpojumi – 107 468 *euro*, t. sk. komunālajiem pakalpojumiem 82 100 *euro*;
* pamatkapitāla veidošana – 10 000 *euro* ugunsgrēka apziņošanas trauksmes sistēmas ierīkošanai baseina telpās.

Arī šie izdevumi tiek segti no pašvaldības budžeta līdzekļiem.

**09.811. JVPPI “Jelgavas izglītības pārvalde” darbības nodrošināšana**

**Iestādē strādā 36 darbinieki. I**estādes uzturēšanai 2023. gadā plānotie izdevumi ir **963 725 *euro***,kas pa ekonomiskās klasifikācijas kodiem sadalās šādi:

* atlīdzība – 768 343 *euro*, t. sk. darba devēja nodoklis (23,59%);
* preces un pakalpojumi – 87 988 *euro*, t. sk. komunālajiem pakalpojumiem 17 500 *euro*;
* sociālie pabalsti – 400 *euro* naudas balvu izmaksai;
* pamatkapitāla veidošana – 106 994 *euro*.

Iestādes atlīdzības fondam papildu nepieciešamais finansējums:

* 27 070 *euro* – sakarā ar atlīdzības palielinājumu no 01.08.2022. (palielinājums 7% apmērā);
* 3322 *euro* – sakarā ar Atlīdzības likumu, lai nodrošinātu darbiniekiem 90% no minimālās algas likmes;
* 3663 *euro* – minimālās algas izmaiņas 3 tehniskajiem darbiniekiem.

Plānotie izdevumi pamatkapitāla veidošanai sadalās šādi:

* 5000 *euro* – datortehnikas nomaiņai;
* 101 994 *euro* – finansējums projektam “Ēkas Svētes ielā 22, Jelgavā, vienkāršotās atjaunošanas darbu veikšana”, t. sk. aizņēmuma līdzekļi 84 533 *euro*.

**09.812. JVPPI “Jelgavas izglītības pārvalde” projektu īstenošana**

Plānotais finansējums 2023. gadā ir **300 469 *euro***, kas paredzēts šādu projektu realizācijai:

* ESF projektam “Atbalsts izglītojamo individuālo kompetenču attīstībai” 258 112 *euro*;
* ESF projektam “Atbalsts priekšlaicīgas mācību pārtraukšanas samazināšanai” 42 357 *euro.*

**09.812.3. JVPPI “Jelgavas izglītības pārvalde” Iekļaujošās izglītības atbalsta centrs**

Šis centrs sniedz palīdzību un konsultācijas bērniem krīzes situācijās un nodrošina speciālobērnu diagnostiku, ko veic pedagoģiski medicīniskā komisija. Centrā tiek nodarbināti 6 darbinieki, kas iekļaujas Jelgavas Izglītības pārvaldes štatu sarakstā, un tā darbības nodrošināšanai 2023. gada plānotie izdevumi **122 776 *euro*** sadalās šādi:

* atlīdzība – 117 478 *euro*, t. sk. darba devēja nodoklis (23,59%);
* preces un pakalpojumi – 5298 *euro*.

Atlīdzības fondam papildu nepieciešamais finansējums:

* 3201 *euro* – sakarā ar atlīdzības palielinājumu no 01.08.2022. (palielinājums 7% apmērā);
* 10 100 *euro* – papildu 0,5 likmes palielinājums psihologa amatam;
* 18 805 *euro* – lai nodrošinātu jauno amata vietu – sociālais pedagogs.

**10.922. Braukšanas maksas atvieglojumi skolēniem sabiedriskajā transportā**

Saskaņā ar Pašvaldības saistošajiem noteikumiem “Par braukšanas maksas atvieglojumiem skolēniem sabiedriskajā transportā” budžetā plānoti izdevumi **382 000 *euro***.Braukšanas maksas atvieglojumi skolēniem tiek nodrošināti 9 + 1 mēnešus gadā (deviņi mēneši – skolēnu mācību gads, viens mēnesis – skolēnu nodarbinātība vasarā).Finansējums aprēķināts: 41 456 *euro* x 9 mēn. + 8896 *euro*.

* + - 1. **Jelgavas valstspilsētas pašvaldības profesionālās tālākizglītības iestāde “Zemgales reģiona kompetenču attīstības centrs”**

**09.531. JVPPI “Zemgales reģiona kompetenču attīstības centrs” darbības nodrošināšana**

Šīs iestādes mērķis ir **Jelgavas valstspilsētas un Zemgales reģiona iedzīvotāju vajadzībām atbilstoša kvalitatīva mūžizglītības piedāvājuma nodrošināšana. Iestādē strādā 42 darbinieki.**

Šīs pašvaldības iestādes uzturēšanai 2023. gadā plānoti **1 272 441** ***euro****,* kas pa ekonomiskās klasifikācijas kodiem sadalās šādi:

* atlīdzība – 803 784 *euro*, t. sk. darba devēja nodoklis (23,59%);
* preces un pakalpojumi – 380 340 *euro*, t. sk. komunālajiem pakalpojumiem 62 339 *euro*;
* subsīdijas un dotācijas – 57 040 *euro*;
* sociālie pabalsti – 9450 *euro* naudas balvu izmaksai konkursos “Sociālās uzņēmējdarbības balva” un “Jelgavas valstspilsētas gada balva uzņēmējdarbībā”;
* pamatkapitāla veidošana – 21 827 *euro*.

Papildu nepieciešamais finansējums atlīdzības fonda palielinājumam:

* 31 054 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 37 252 *euro* sakarā ar atlīdzības palielinājumu no 01.08.2022. (palielinājums 7% apmērā);
* 11 946 *euro* sakarā arminimālās algas izmaiņām 8 darbiniekiem.

Vasaras nodarbinātības organizēšanai Jelgavas 9.–11. klašu skolēniem plānotais finansējums ir 57 040 *euro*.

Iedzīvotāju karšu (5290 kartes) pirmreizējai izgatavošanai un piegādei ieplānoti izdevumi 38 418 *euro*.

Plānotais finansējums pamatlīdzekļu iegādei sadalās šādi:

* 5000 *euro* – datortehnikas nomaiņai;
* 3000 *euro* – bibliotēkas krājuma iegādei;
* 13 827 *euro* – videonovērošanas kameru iegādei un uzstādīšanai.

**09.532.** **JVPPI “Zemgales reģiona kompetenču attīstības centrs” projektu īstenošana**

Plānotais finansējums 2023. gadā – **186 518 *euro*,** kas sadalās šādu projektu realizācijai:

* 80 954 *euro* – bezdarbnieku un darba meklētāju iesaistei neformālās un profesionālās izglītības programmu apguvē: ESF projekts “Atbalsts bezdarbnieku izglītībai”;
* 73 464 *euro* – “ERASMUS+” projekts “Digitāli klimatam”;
* 18 845 *euro* – “ERASMUS+” projekts “Baltijas metālapstrādes profesionālās izglītības konkurss “Gudrai izaugsmei””;
* 7936 *euro* – “Nordplus” projekts “Zaļās prasmes zaļākai dzīvei”;
* 3319 *euro* – ESF projekts “Latviešu valodas mācības Ukrainas civiliedzīvotājiem”;
* 2000 *euro* – ESF projekts “Nodarbināto personu profesionālās kompetences pilnveide”.
  + - 1. **Jelgavas valstspilsētas pašvaldības iestāde “Jelgavas valstspilsētas bāriņtiesa”**

**10.403. JVPPI “Jelgavas valstspilsētas bāriņtiesa” darbības nodrošināšana**

**Šajā iestādē strādā 10 darbinieki.** Iestādes uzturēšanai plānoti izdevumi **229 240 *euro***, kas pa ekonomiskās klasifikācijas kodiem sadalās šādi:

* atlīdzība – 205 532 *euro*, t. sk. darba devēja nodoklis (23,59%);
* preces un pakalpojumi – 20 708 *euro*, t. sk. komunālajiem pakalpojumiem 3797 *euro*;
* pamatkapitāla veidošana – 3000 *euro* (datortehnikas nomaiņai).

Papildu nepieciešamais finansējums atlīdzības fonda palielinājumam:

* 9975 *euro* sakarā ar 0,5 likmes slodzes palielināšanu psihologa vietai;
* 6574 *euro* sakarā ar atlīdzības palielinājumu no 01.08.2022. (palielinājums 7% apmērā);
* 740 *euro* sakarā arminimālās algas izmaiņām 1 darbiniekam;
* 1483 *euro* ārštata atalgojums saimniecisko darbu apmaksai;
* 1792 *euro* plānotās **apdrošināšanas** **prēmijas** bāriņtiesas locekļiem (7 darb. x 320 *euro*).
  + - 1. **Jelgavas valstspilsētas pašvaldības iestāde “Jelgavas sociālo lietu pārvalde”**

JVPPI “Jelgavas sociālo lietu pārvalde” plānotie izdevumi 2023. gadam ir **10 445 253 *euro***, kas ir 9,1% no kopējiem pamatbudžeta izdevumiem. Izdevumu pieaugums, salīdzinot ar 2022. gadu, ir 2 150 171 *euro*. Dažādu sociālo pabalstu izmaksai plānotie izdevumi ir 5 500 366 *euro*, kur pašvaldības finansējums ieplānots 4 415 416 *euro* (pieaugums +1 089 842 *euro*). Sociālajā nozarē nodarbināti 156 darbinieki.

**07.100. Ārstniecības līdzekļi**

2023. gadā šim mērķim ieplānots finansējums **72 630 *euro*,** t. sk. 2730*euro* valsts budžeta finansējums saskaņā ar Ukrainas civiliedzīvotāju atbalsta likumu. Finansējums sadalās šādi:

* pabalsts medikamentu, briļļu u. c. ārstniecības līdzekļu iegādei maznodrošinātām (trūcīgām) personām un Ukrainas civiliedzīvotājiem – 67 330 *euro*;
* pabalsts medicīnas pakalpojumu apmaksai 100 *euro* apmērā vienu reizi kalendārajā gadā bārenim un bez vecāku gādības palikušajam bērnam, kurš sasniedzis pilngadību un turpina mācības (55 personas x 100 *euro*) – 5300 *euro* (pabalsts ieviests 2020. gadā).

**07.200. Ambulatoro ārstniecības iestāžu darbība un pakalpojumi**

Tas ir finansējums, kas paredzēts ambulatoro ārstniecības iestāžu pakalpojumu (zobu ārstēšana un protezēšana) apmaksai Jelgavas maznodrošinātiem (trūcīgiem) iedzīvotājiem un Ukrainas civiliedzīvotājiem. 2023. gadā tas ieplānots **13 730 *euro***, t. sk. 1270*euro* valsts budžeta finansējums saskaņā ar Ukrainas civiliedzīvotāju atbalsta likumu*.*

**07.300. Slimnīcu pakalpojumi**

Izdevumi par slimnīcu sniegtajiem īslaicīgās sociālās aprūpes un rehabilitācijas pakalpojumiem Jelgavas maznodrošinātiem (trūcīgiem) iedzīvotājiem un Ukrainas civiliedzīvotājiem 2023. gadā ieplānoti **27 420 *euro***, t. sk. 1000*euro* valsts budžeta finansējums saskaņā ar Ukrainas civiliedzīvotāju atbalsta likumu.

**07.450. Veselības veicināšanas pasākumi**

Veselības veicināšanas pasākumiem Jelgavas valstspilsētas iedzīvotājiem ieplānotais finansējums 2023. gadam saglabāts iepriekšējā gada līmenī – **4386 *euro***.

**10.121. Invalīdu rehabilitācijas pasākumi, invalīdu transports**

2023. gadā plānotie izdevumi šim mērķim ir **1 796 237 *euro***, t. sk. valsts budžeta mērķdotācija invalīdu asistenta pakalpojumu nodrošināšanai 1 565 030 *euro* un saskaņā ar Ukrainas civiliedzīvotāju atbalsta likumu 30 503 *euro*. Šim mērķim plānotie izdevumi pa ekonomiskās klasifikācijas kodiem sadalās šādi:

* atlīdzība – 1 583 484 *euro*, t. sk. darba devēja nodoklis (23,59%), valsts budžeta mērķdotācija 1 495 381 *euro* un saskaņā ar Ukrainas civiliedzīvotāju atbalsta likumu 30 503 *euro*;
* preces un pakalpojumi – 44 678 *euro*,t. sk. valsts budžeta mērķdotācija 43 927 *euro*;
* sociālie pabalsti – 166 753 *euro*, t. sk. valsts budžeta mērķdotācija 24 400 *euro*;
* uzturēšanas izdevumu transferti – 22 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 1300 *euro* valsts budžeta līdzekļi datortehnikas iegādei.

Plānoto sociālo pabalstu 166 753 *euro* apmērā sadalījums:

* valsts budžeta finansējums invalīdu asistentu pakalpojuma nodrošināšanai – 24 400 *euro*;
* pabalsts pārtikas iegādei personai ar invaliditāti 130 *euro* reizi pusgadā (56 personas x 130 *euro*x 2) – 11 600 *euro*;
* atbalsta pasākumiem vides pielāgošanai personai, kura pārvietojas ratiņkrēslā, un pandusa izbūvei daudzdzīvokļu dzīvojamās mājās – 28 200 *euro*;
* sociālo gultu pakalpojumu izdevumiem (25 personas, 41 704 *euro*x 10%) – 4170 *euro*;
* centrā “Tērvete” rehabilitācijas izdevumu segšanai invalīdiem (20 personas x 12 dienas x 40 *euro*) *–* 9600 *euro*;
* dažādu rehabilitācijas izdevumu segšanai invalīdiem (41 persona) – 14 420 *euro*;
* pabalsts bērna invalīda ar smagiem funkcionāliem traucējumiem aprūpei (3 personas x 143 *euro*x 12 mēn.) – 5148 *euro*;
* pabalsts tehniskā palīglīdzekļa tehniskajai apkopei (8 personām x 426,86 *euro*) – 3415 *euro*;
* vienreizējs pabalsts Černobiļas atomelektrostacijas avārijas seku likvidēšanas dalībniekam (68 personas x 50 *euro*) – 3400 *euro*;
* specializētā autotransporta pakalpojuma izdevumi (5200 *euro* x 12 mēn.) – 62 400 *euro*.

**10.122. Dienas centrs “Harmonija”**

Dienas aprūpes centrs pilngadīgām personām ar smagiem funkcionāliem traucējumiemuzZirgu ielas 47A ēkas pārbūves laiku ir izvietots Lediņu ceļā 1. Centrs sniedz pakalpojumu vidēji 10 klientiem dienā vecumā no 18 gadiem ar smagiem funkcionāliem traucējumiem, kuriem ir piešķirta I invaliditātes grupa (garīga rakstura traucējumi, atpalicība u. c.) un kuriem ir noteikta īpaša kopšana.

Sociālā pakalpojuma grozā ir ietverta sociālā aprūpe un rehabilitācija, ēdināšana, sociālā darbinieka un ergoterapeita konsultācijas.

Dienas centrā strādā 8 darbinieki, centra uzturēšanai 2023. gadam plānoti izdevumi **128 811 *euro*** apmērā, kas sadalās šādi:

* atlīdzība – 97 737 *euro*, t. sk. darba devēja nodoklis (23,59%);
* preces un pakalpojumi – 29 457 *euro*, t. sk. komunālajiem pakalpojumiem 5517 *euro*;
* uzturēšanas izdevumu transferti – 317 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 1300 *euro* datortehnikas iegādei.

Papildu nepieciešamais finansējums atlīdzības fonda palielinājumam:

* 7039 *euro* sakarā ar atlīdzības palielinājumu 2022. gadā;
* 725 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 642 *euro* sakarā arminimālās algas izmaiņām 1 darbiniekam.

Šī centra klientu ēdināšanas izdevumi ieplānoti 7682 *euro*, bet izdevumi mācību līdzekļu un materiālu iegādei – 2361 *euro*.

**10.123. Dienas centrs “Integra”**

Dienas centrs ir paredzēts Jelgavas valstspilsētā dzīvojošām personām ar garīga rakstura traucējumiem (ar I un II grupas invaliditāti), kas dzīvo ģimenē, nav nodarbinātas, neapmeklē speciālās izglītības iestādes, arodapmācības un profesionālos centrus. Līdztekus ikdienas nodarbībām un aktivitātēm nozīmīga vieta pakalpojuma sniegšanā ir integratīviem pasākumiem, kas tiek organizēti gan dienas centrā, gan ārpus tā, t. sk. muzeju, izstāžu, sabiedrisku pasākumu apmeklēšana, pastaigas pilsētā, izbraukumu ekskursijas, piedalīšanās dažādās sabiedriskās aktivitātēs. Plānotais apmeklējums – vidēji 16 klienti dienā. Centrā nodarbināti 6darbinieki. Kamēr Zirgu ielā 47A notiek būvdarbi, šis centrs izvietots Pulkveža Oskara Kalpaka ielā 9, tā uzturēšanai 2023. gadā plānotie izdevumi **124 964 *euro*** sadalās šādi:

* atlīdzība – 90 561 *euro*, t. sk. darba devēja nodoklis (23,59%);
* preces un pakalpojumi – 32 708 *euro*, t. sk. komunālajiem pakalpojumiem 5585 *euro*;
* uzturēšanas izdevumu transferti – 395 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 1300 *euro* datortehnikas iegādei.

Papildu nepieciešamais finansējums atlīdzības fonda palielinājumam:

* 7941 *euro* sakarā ar atlīdzības palielinājumu 2022. gadā;
* 5574 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes.

Šī centra klientu ēdināšanas izdevumi ieplānoti 12 003 *euro*, bet izdevumi mācību līdzekļu un materiālu iegādei – 2801 *euro*.

**10.124. Dienas centrs “Atbalsts”**

Šis dienas centrs ir izvietots renovētajās telpās Stacijas ielā 13 Jelgavā. Dienas centra sociālā darba speciālisti sniedz sociālās rehabilitācijas pakalpojumus personām ar psihiskās veselības traucējumiem, nodrošinot sociālo aprūpi, sociālo rehabilitāciju, brīvā laika pavadīšanas iespējas, rodot iespēju integrēties sabiedrībā. Budžets plānots 35 klientiem. Centrā nodarbināti 6 darbinieki, tā uzturēšanai plānotie izdevumi 2023. gadam ir **137 159 *euro***, un tie sadalās šādi:

* atlīdzība – 93 322 *euro*, t. sk. darba devēja nodoklis (23,59%);
* preces un pakalpojumi – 43 724 *euro*, t. sk. komunālajiem pakalpojumiem 10 525 *euro*;
* uzturēšanas izdevumu transferti – 113 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu).

Papildu nepieciešamais finansējums atlīdzības fonda palielinājumam:

* 11 872 *euro* ieplānotā jaunā štata vieta – sociālais mentors – no š. g. 1. janvāra;
* 27 125 *euro* sakarā ar atlīdzības palielinājumu un jaunām štata vietām 2022. gadā;
* 5574 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes.

Ēdināšanas izdevumi centra klientiem tiek plānoti 11 935 *euro*, bet izdevumi mācību līdzekļu un materiālu iegādei – 3955 *euro*.

**10.125. Grupu dzīvokļi**

**Šis pakalpojums ir paredzēts pilngadīgām personām ar garīga rakstura traucējumiem**,kurām atrašanās ilgstošas sociālās aprūpes un rehabilitācijas institūcijā nav nepieciešama, bet objektīvu iemeslu dēļ dzīvot patstāvīgi nav iespējams. Plānotie 2023. gada izdevumi šim pakalpojumam ir **151 774 *euro***, t. sk. valsts budžeta mērķdotācija grupu dzīvokļu klientu uzturēšanas izdevumu apmaksai 78 367 *euro.* Šis pakalpojums ir plānots 15 klientiem. Šajā struktūrvienībā tiek nodarbināti 8 darbinieki.Plānotieizdevumi sadalās šādi:

* atlīdzība – 122 028 *euro*, t. sk. darba devēja nodoklis (23,59%), valsts budžeta mērķdotācija 57 764 *euro*;
* preces un pakalpojumi – 26 990 *euro,* valsts budžeta mērķdotācija 17 847 *euro*;
* uzturēšanas izdevumu transferti – 356 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 2400 *euro*, kas arī ir valsts budžeta līdzekļi datortehnikas un veļas žāvētāja iegādei.

Papildu nepieciešamais finansējums atlīdzības fonda palielinājumam:

* 3627 *euro* sakarā ar atlīdzības palielinājumu un jaunām štata vietām 2022. gadā;
* 3038 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 2781 *euro* sakarā ar minimālās algas izmaiņām 3,5 amata vietām.

Izdevumi par komunālajiem pakalpojumiem tiek plānoti 4321 *euro* apmērā.

**10.125.1. DI grupu dzīvokļi**

Pēc ESF projekta “Sabiedrībā balstītu sociālo pakalpojumu infrastruktūras izveide, Jelgavā” īstenošanas Stacijas ielas 13 ēkā ir atvērti pašvaldības grupu dzīvokļi 16 klientiem. Pakalpojums ir analogs valsts izveidotajam grupu dzīvokļu pakalpojumam, un plānotie izdevumi 2023. gadam ir **169 981 *euro***.

Plānotoizdevumu sadalījums:

* atlīdzība – 140 229 *euro*, t. sk. darba devēja nodoklis (23,59%);
* preces un pakalpojumi – 29 405 *euro,* t. sk. komunālajiem pakalpojumiem 12 630 *euro*;
* uzturēšanas izdevumu transferti – 347 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu).

Šajā struktūrvienībā tiek nodarbināti 10 darbinieki. Papildu nepieciešamais finansējums atlīdzības fonda palielinājumam:

* 57 366 *euro* sakarā ar atlīdzības palielinājumu un jaunām štata vietām 2022. gadā;
* 1708 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 6379 *euro* sakarā ar minimālās algas izmaiņām 8 darbiniekiem.

**10.126. Atelpas brīdis**

Atelpas brīža pakalpojuma prasības ir noteiktas Ministru kabineta 2017. gada 13. jūnija noteikumos Nr. 338 “Prasības sociālo pakalpojumu sniedzējiem”. Pakalpojuma ietvaros klientam atbilstoši nepieciešamībai tiek nodrošināta uzraudzība un individuāls atbalsts aprūpē, prasmju un kustību attīstību veicinošas nodarbības, brīvā laika aktivitātes un relaksējošas nodarbības, pastaigas svaigā gaisā, ēdināšana 4 reizes dienā, dažādu speciālistu konsultācijas pēc nepieciešamības – sociālā darbinieka, māsas palīga vai aprūpētāja, interešu izglītības pedagoga vai sociālā audzinātāja konsultācijas un atbalsts.

Šis pakalpojums mūsu pilsētā tiks uzsākts pēc rekonstrukcijas darbiem ēkā Zirgu ielā 47A, t. i., ar š. g. oktobri. Atelpas brīža pakalpojumu nodrošinās bērniem ar funkcionāliem traucējumiem, kuriem ir noteikta invaliditāte un kuriem ir Veselības un darbspēju ekspertīzes ārstu valsts komisijas izsniegts atzinums par īpašas kopšanas nepieciešamību sakarā ar smagiem funkcionāliem traucējumiem. Atelpas brīža pakalpojums tiek nodrošināts ne mazāk kā diennakti (24 stundas) un ne vairāk kā 30 diennaktis gada laikā katram bērnam. Plānotais darbinieku skaits ir **7**. Šī pakalpojuma plānotās izmaksas 2023. gadam **59 863 *euro*** sadalās šādi:

* atlīdzība – 38 994 *euro*, t. sk. darba devēja nodoklis (23,59%);
* preces un pakalpojumi – 19 569 *euro,* t. sk. komunālajiem pakalpojumiem 4510 *euro*;
* pamatkapitāla veidošana – 1300 *euro* datortehnikas iegādei.

**10.201. Sociālās un medicīniskās aprūpes centrs**

Sociālās un medicīniskās aprūpes centrs pakalpojumus piešķir, pamatojoties uz sociālā darbinieka veiktu personas individuālo vajadzību un resursu novērtējumu. Klientiem tiek nodrošināti šādi pamatpakalpojumu veidi: aprūpe mājās, ilgstoša sociālā aprūpe institūcijās, īslaicīga sociālā aprūpe, aizgādnība par rīcībnespējīgām personām un pakalpojums “Drošības poga”. Centrā tiek nodarbināti 9 darbinieki.

Centra uzturēšanai 2023. gadā plānotie izdevumi **367 739 *euro*** sadalās šādi:

* atlīdzība – 139 431 *euro*, t. sk. darba devēja nodoklis (23,59%);
* preces un pakalpojumi – 11 519 *euro*, t. sk. komunālajiem pakalpojumiem 2155 *euro*;
* sociālie pabalsti – 214 038 *euro* (pakalpojums “Aprūpe mājās” plānots 205 personām (87*euro*x 205 personasx 12 mēn.));
* uzturēšanas izdevumu transferti – 151 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 2600 *euro* datortehnikas nomaiņai.

No 2017. gada 1. novembra pakalpojumu “Aprūpe mājās” sniedz biedrība “Latvijas Samariešu apvienība”.

Papildu nepieciešamais finansējums atlīdzības fonda palielinājumam:

* 8924 *euro* sakarā ar atlīdzības palielinājumu un jaunām štata vietām 2022. gadā;
* 5072 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 2447 *euro* sakarā ar minimālās algas izmaiņām 3 amata vietām.

**10.202. Palīdzība veciem cilvēkiem**

Tie ir sociālie pabalsti un pakalpojumi, kuriem 2023. gadā ieplānoti **1 397 557 *euro***, t. sk. valsts budžeta līdzekļi 46 092 *euro*. Pabalstuun izmaksu sadalījums:

* ilgstošas sociālās aprūpes pakalpojumu apmaksai – 1 035 825 *euro*, t. sk. valsts budžeta finansējums 46 092 *euro*:
  + valsts budžeta aprēķins (167 personas x 23 *euro* x 12 mēn.) – 46 092 *euro*,
  + pašvaldības budžeta aprēķins (164 personas x 502,913 *euro*x 12 mēn.) – 989 733 *euro*;
* pakalpojuma “Drošības poga” apmaksai (22 personas x 28 *euro* x 12 mēn.) – 8400 *euro*;
* pensionāru sociālo gultu pakalpojumu izdevumu apmaksai (25 personas x 667,28 *euro*) – 16 682 *euro*;
* centra “Tērvete” rehabilitācijas izdevumu apmaksai pensionāriem (20 personas x 12 dienas x 40 *euro*) – 9600 *euro*;
* pabalsts veselības uzlabošanai personai, kurai ir 100 un vairāk gadu (7 personas x 150 *euro*) – 1050 *euro*;
* ikgadējs pabalsts politiski represētajai personai (220 personas x 50 *euro*) –11 000 *euro*;
* pabalsts pensionāriem pilsētas sabiedriskā transporta braukšanas maksas segšanai (5400 personas: vidējās izmaksas mēnesī ir 25 333 *euro* x 12 mēn.) – 304 000 *euro* (no 2022. gada 1. jūnija pensionāri var braukt 20 braucienus mēnesī bez maksas ar iespēju neizmantotos braucienus izmantot nākamajos mēnešos);
* pabalsts politiski represētām personām pilsētas sabiedriskā transporta braukšanas maksas segšanai (no 2020. gada augusta – 0,85 *euro*, nepārsniedzot 20 braucienus mēnesī) (180 personas: vidējās izmaksas mēnesī ir 917 *euro* x 12 mēn.) **–** 11 000 *euro.*

**10.402. Sociālā palīdzība ģimenēm ar bērniem un vardarbībā cietušo bērnu rehabilitācija**

Šiem pasākumiem 2023. gadā plānoti līdzekļi **1 767 985 *euro***, t. sk. valsts budžeta mērķdotācija audžuģimenēm bērna uzturam 20 510 *euro*, vardarbībā cietušo bērnu rehabilitācijai 10 500 *euro,* finansējums pašvaldībām atlīdzības palielināšanai aprūpētājiem 8143 *euro* un saskaņā ar Ukrainas civiliedzīvotāju atbalsta likumu 95 346 *euro*.Plānotie izdevumi šai programmai sadalās šādi:

* atlīdzība – 5950 *euro*, t. sk. darba devēja nodoklis (23,59%), kas ir valsts budžeta līdzekļi;
* preces un pakalpojumi – 8273 *euro*;
* sociālie pabalsti – 1 753 762 *euro*.

Pabalsti, kas tiek uzskaitīti pakalpojumu sadaļā, 7470 *euro* apmērā:

* 2800 *euro* – pabalsts 5.–6. klašu skolēnu ēdināšanai (0,32 *euro* dienā; 90 skolēni);
* 4670 *euro* – pabalsts bērna ēdināšanai vispārējās izglītības un pirmsskolas izglītības iestādēs audžuģimenei

(10 skolēni x 2,50 *euro* x 170 dienas (m. g.) = 4250 *euro* un 2 bērni x 70 *euro* x 6 mēn. = 840 *euro*, no tā tiek plānoti ~50%, t. i., 420 *euro*).

Sociālās garantijas bāreņiem un audžuģimenēm naudā ieplānotas 278 946 *euro* apmērā:

* 7550 *euro* – pabalsts audžuģimenēm mīkstā inventāra iegādei, t. sk. 1400 *euro* saskaņā ar Ukrainas civiliedzīvotāju atbalsta likumu;
* 156 240 *euro* – pabalsts audžuģimenēm uzturam, t. sk. valsts budžeta mērķdotācija 20 510 *euro* un saskaņā ar Ukrainas civiliedzīvotāju atbalsta likumu 37 944 *euro*;
* 82 534 *euro* – pabalsts bāreņiem un bez vecāku gādības palikušajiem bērniem, kas sasnieguši pilngadību;
  + 20 312 *euro* – dzīvokļa pabalsts bērnam bārenim un bērnam, kurš palicis bez vecāku gādības, t. sk. saskaņā ar Ukrainas civiliedzīvotāju atbalsta likumu 12 312 *euro*;
* 12 310 *euro* – pabalsts individuālo mācību piederumu iegādei, t. sk. saskaņā ar Ukrainas civiliedzīvotāju atbalsta likumu 4200 *euro* (mainījās pabalsta apmērs no 57 *euro* uz 70 *euro*).

Sociālo pabalstu natūrā 866 507 *euro* apmērā sadalījums:

* 270 000 *euro* – pabalsts ēdināšanai vispārējās izglītības iestādē daudzbērnu ģimenēm (1060 skolēni) (pieaugums +22 274 *euro*);
* 485 900 *euro* – pabalsts pirmsskolas izglītības iestādes ēdināšanas pakalpojuma apmaksai daudzbērnu ģimenei (950 personas) (pieaugums +82 093 *euro*);
* 31 440 *euro* – pabalsts profesionālās ievirzes izglītības programmas dalības maksas segšanai daudzbērnu ģimenei (290 personas);
  + 20 000 *euro* – dalības maksas segšana daudzbērnu ģimenēm par izglītības ieguvi Jelgavas valstspilsētas pašvaldības profesionālās ievirzes izglītības iestādēs (300 personas) (pulciņu maksa mēnesī: Specializētā peldēšanas skola un Mākslas skola – 7,11 *euro*; Bērnu un jaunatnes sporta skola – 4,27 *euro*; Ledus sporta skola – 28,46 *euro*);
* 26 300 *euro* – pabalsts vispārējās izglītības iestādēs ēdināšanas pakalpojumu apmaksai, t. sk. saskaņā ar Ukrainas civiliedzīvotāju atbalsta likumu 11 300 *euro* (107 skolēni);
* 30 590 *euro* – pabalsts pirmsskolas izglītības iestāžu ēdināšanas pakalpojumu apmaksai, t. sk. saskaņā ar Ukrainas civiliedzīvotāju atbalsta likumu 27 890 *euro* (170 bērni);
* 405 *euro* – pabalsts mācību maksas apmaksāšanai profesionālās ievirzes programmu izglītības iestādēs (3 skolēni x 15 *euro* x 9 mēn. (m. g.));
* 100 *euro* – dalības maksa par izglītības ieguvi Jelgavas valstspilsētas pašvaldības profesionālās ievirzes izglītības iestādēs trūcīgai ģimenei (1 persona);
* 1772 *euro* – atbalsta ģimeņu pakalpojums (3,70 *euro* x 40 stundas x 12 mēn.).

2023. gadāplānotie pārējie piešķīrumi un kompensācijas iedzīvotājiem 608 309 *euro* apmērā:

* 468 292 *euro* – samaksa par ilgstošas sociālās aprūpes un sociālās rehabilitācijas pakalpojumiem nepilngadīgajiem (pieaugums +184 939 *euro*):
  + pašvaldības budžeta izdevumi 467 096 *euro* (SOS ciemati: 1290 *euro* x 21 bērns x 12 mēn. = 325 080 *euro*; SOS Jauniešu māja: 1400 *euro* x 3 bērni x 12 mēn. = 50 400 *euro*; biedrība “Elizabete”: 2 bērni x 50 *euro* x 365 dienas = 36 500 *euro*; Jelgavas novada pašvaldības SARC “Eleja”: 1 bērns x 65 *euro* x 365 dienas = 23 726 *euro*; Grašu bērnu ciemats: 2 bērni x 43 *euro* x 365 dienas =31 390 *euro*),
  + valsts budžeta izdevumi 1196 *euro* (52 pers. x 23 *euro*);
* 46 300 *euro* – ģimenes asistenta pakalpojuma samaksa (vidēji 12 ģimenēm) (11,50 *euro* x 335 stundas x 12 mēn.);
* 2565 *euro* – pabalsts pilsētas sabiedriskā transporta braukšanas maksas segšanai bērnam bārenim un bērnam, kurš palicis bez vecāku gādības, 0,85 *euro* apmērā, nepārsniedzot piecus braucienus dienā (35 personas: 251 brauciens mēn. x 0,85 *euro* x 12 mēn.);
* 16 800 *euro* – pabalsts sociālās rehabilitācijas un psihologa pakalpojumu apmaksai (1 konsultācijas izmaksas – 35 *euro* stundā), t. sk. valsts budžeta līdzekļi 10 500 *euro*;
* 597 *euro* – vasaras nometnes pakalpojuma apmaksa trūcīgo, maznodrošināto, audžuģimeņu, aizbildnībā esošiem bērniem no 7 līdz 12 gadu vecumam (10 bērni x 59,70 *euro*);
* 60 600 *euro* – vienreizējs pabalsts bērna piedzimšanas gadījumā, t. sk. saskaņā ar Ukrainas civiliedzīvotāju atbalsta likumu 300 *euro* (pabalsta apmērs noteikts 2022. gada 27. janvāra domes lēmumā Nr. 1/1);
* 1435 *euro* – pabalsts mācību līdzekļu iegādei audžuģimenei (20 bērni x 70 *euro* + 1 bērns x 35 *euro*) (mainījies pabalsta lielums no 57 *euro* uz 70 *euro*);
* 2520 *euro* – pabalsts bērna ēdināšanai vispārējās izglītības un pirmsskolas izglītības iestādēs audžuģimenei naudā (4 bērni x 70 *euro* x 9 mēn. (m. g.) (mainījies pabalsta lielums no 50 *euro* uz 70 *euro*));
* 9200 *euro* – pabalsts apģērba iegādei bārenim un bez vecāku gādības palikušajam bērnam, kurš sasniedzis pilngadību un turpina mācības (39 personas x 100 *euro* x 2x gadā = 7800 *euro* + 14 personas x 100 *euro* x 1x gadā = 1400 *euro*). Pabalsts ieviests 2020. gadā.

**10.601. Mājokļa pabalsts un pabalsts individuālās apkures nodrošināšanai**

Šiem mērķiem 2023. gadā ieplānoti līdzekļi **1 250 552 *euro*** (pieaugums +491 291 *euro*), t. sk. valsts budžeta līdzekļi 526 448 *euro*.Šo līdzekļu sadalījums ir šāds:

* preces un pakalpojumi – 6772 *euro*, kas ir valsts budžeta līdzekļi;
* sociālie pabalsti – 1 239 880 *euro*, t. sk. saskaņā ar Ukrainas civiliedzīvotāju atbalsta likumu 173 980 *euro* un Energoresursu cenu ārkārtējā pieauguma samazinājuma pasākumu likumu 352 468 *euro*;
* pamatkapitāla veidošana – 3900 *euro* valsts budžeta līdzekļi datortehnikas iegādei.

Finansējums pabalstu izmaksai no pašvaldības budžeta līdzekļiem plānots 724 104 *euro* un 515 776 *euro* no valsts budžeta līdzekļiem*.*

Mājokļa pabalsts cietā kurināmā iegādei ir plānots 161 600 *euro*, kur pašvaldības budžeta līdzekļi ir 109 800 *euro* un valsts budžeta līdzekļi (50% apmērā) 51 800 *euro*. Šo pabalstu piešķir, izvērtējot mājsaimniecības (personas) ienākumus. Plānots, ka uz šo pabalstu varēs pretendēt ap 300 mājsaimniecību.

Mājokļa pabalsts īres maksai naudā tiek piešķirts, arī izvērtējot mājsaimniecības ienākumus un materiālo stāvokli. Šī pabalsta izmaksai ir plānoti 55 400 *euro*,t. sk. valsts budžeta līdzekļi 16 304 *euro*. Plānots, ka uz šo pabalstu varēs pretendēt ap 45 ģimenēm (45 ģimenes x 102,59 *euro* (vidējās izmaksas mēnesī) x 12 mēn.).

Mājokļa pabalsts naudā, par telekomunikācijas pakalpojumu apmaksu, plānots 900 *euro*, t. sk. valsts budžeta līdzekļi 188 *euro*.

Mājokļa pabalsts ukraiņu ģimenēm saskaņā ar Ukrainas civiliedzīvotāju atbalsta likumu plānots 51 215 *euro*.

Savukārt atlīdzība mājsaimniecībām par Ukrainas civiliedzīvotāju izmitināšanu privātā sektorā saskaņā ar Ukrainas civiliedzīvotāju atbalsta likumu plānots 72 900 *euro*.

Mājokļa pabalsts natūrā tiek plānots 879 865 *euro* apmērā, t. sk. valsts budžeta finansējums 50% apmērā 273 504 *euro* un finansējums saskaņā ar Ukrainas civiliedzīvotāju atbalsta likumu 49 865 *euro*. Tas ir pabalsts īres (apsaimniekošanas) maksas un pakalpojumu izdevumu apmaksai, kas saistīti ar dzīvojamās telpas lietošanu. Pabalstu piešķir, izvērtējot mājsaimniecības (personas) ienākumus. Mājokļa pabalsta apmērs tiek aprēķināts kā starpība starp garantētā minimālā ienākuma sliekšņa summu mājsaimniecībai un faktiskajiem izdevumiem. Plānots, ka uz šo pabalstu varēs pretendēt ap 1050 ģimeņu.

Pabalsts īrētās dzīvojamās telpas apmaksa kvalificētam speciālistam līdz l50 *euro* mēnesī pašvaldībā ieviests 2020. gadā, un plānotās izmaksas aprēķinātas 18 000 *euro* apmērā (7 personas x 150 *euro* x 12 mēn.).

**10.701. Sociālā māja Pulkveža Oskara Kalpaka ielā 9 un sociālie dzīvokļi**

Šim pakalpojuma veidam plānoti izdevumi **18 793 *euro***,kas sadalās šādi:

* preces un pakalpojumi – 3727 *euro*, kur 2118 *euro* ir kosmētiskā remonta izdevumi Krīzes istabā;
* sociālie pabalsti – 15 066 *euro* (2/3 īres maksas kompensācija sociālajos dzīvokļos).

**10.704. Garantētā minimālā ienākuma (GMI) pabalsts, mirušo apbedīšanas izdevumi u. c. naudas maksājumi maznodrošinātām un neaizsargātām personām**

Šo pabalstu izmaksai plānoti izdevumi **498 132 *euro***, t. sk. 340 280 *euro* saskaņā ar Ukrainas civiliedzīvotāju atbalsta likumu.

Jelgavas valstspilsētas pašvaldībā GMI līmenis ir vienāds ar valstī noteikto GMI līmeni, un tas pašlaik ir 109 *euro* pirmajai mājsaimniecības personai un 76 *euro* katrai nākamajai personai. Uz šo pabalstu varētu pretendēt 119 ģimenes jeb 250 personas. 2023. gadā plānotais GMI sociālā pabalsta izmaksas lielums no pašvaldības budžeta līdzekļiem ieplānots 112 000 *euro* (250 personas x 37,33 *euro* x 12 mēn.). Savukārt GMI pabalsts Ukrainas civiliedzīvotājiem plānots 335 200 *euro*, kas ir valsts budžeta līdzekļi.

Pārējie maksājumi iedzīvotājiem 2023. gadā plānoti 50 932 *euro,* kas sadalās šādi:

* apbedīšanas pabalsta izmaksas 21 600 *euro* apmērā, t. sk. saskaņā ar Ukrainas civiliedzīvotāju atbalsta likumu valsts budžeta līdzekļi 800 *euro* (pabalsta lielums – līdz 400 *euro*). Šo pabalstu piešķir, neizvērtējot ģimenes ienākumus, ja Valsts sociālās apdrošināšanas aģentūra nav piešķīrusi apbedīšanas pabalstu vai pabalsts ir izmaksāts mazāks, nekā pašvaldībā noteikts;
* pabalsts pilsētas sabiedriskā transporta braukšanas maksas segšanai maznodrošinātām personām 6980 *euro*, t. sk. saskaņā ar Ukrainas civiliedzīvotāju atbalsta likumu valsts budžeta līdzekļi 4280 *euro*;
* sociālo gultu pakalpojuma izdevumi (25 personas) – 20 852 *euro*;
* vienreizējais pabalsts personai, kas atbrīvojusies no brīvības atņemšanas iestādes (30 personas x 50 *euro*) – 1500 *euro*.

**10.705.2. Jelgavas Sociālo lietu pārvaldes Naktspatversme**

Naktspatversme ir Jelgavas Sociālo lietu pārvaldes struktūrvienība, kas personām bez noteiktas dzīvesvietas vai krīzes situācijā nonākušām personām nodrošina naktsmītni, brokastis un vakariņas, personīgās higiēnas iespējas un sociālā darbinieka konsultācijas. Šīs struktūrvienības uzturēšanai 2023. gada plānotie izdevumi ir **100 436 *euro****,* kas pa ekonomiskās klasifikācijas kodiem sadalās šādi:

* atlīdzība – 60 124 *euro*, t. sk. darba devēja nodoklis (23,59%);
* preces un pakalpojumi – 39 980 *euro*, t. sk. komunālajiem pakalpojumiem 12 524 *euro*;
* uzturēšanas izdevumu transferti – 332 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu).

Struktūrvienībā nodarbināti **4** darbinieki.

Papildu nepieciešamais finansējums atlīdzības fonda palielinājumam:

* 3307 *euro* sakarā ar atlīdzības palielinājumu un jaunām štata vietām 2022. gadā;
* 1575 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 2793 *euro* sakarā ar minimālās algas izmaiņām 3 darbiniekiem.

Ēdināšanas izdevumi plānoti 15 320 *euro*.

**10.707. Higiēnas centrs**

Higiēnas centrs sniedz dušas, veļas mazgāšanas un veļas žāvēšanas pakalpojumus. Tie ir maksas pakalpojumi, un tos var saņemt Jelgavas valstspilsētas trūcīgās personas (ģimenes), pensijas vecuma personas, personas ar invaliditāti un sociālās dzīvojamās mājas iedzīvotāji. Centra uzturēšanai plānoti izdevumi **18 632 *euro****,* kas sadalās šādi:

* atlīdzība – 11 159 *euro*, t. sk. darba devēja nodoklis (23,59%);
* preces un pakalpojumi – 7473 *euro*, t. sk. komunālajiem pakalpojumiem 4244 *euro*.

Šajā centrā ir nodarbināts **1** darbinieks. Papildu nepieciešamais finansējums atlīdzības fonda palielinājumam:

* 88 *euro* sakarā ar atlīdzības palielinājumu 2022. gadā;
* 112 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 568 *euro* sakarā ar minimālās algas izmaiņām 1 darbiniekam.

**10.710. Sociālo pakalpojumu centrs bērniem**

Sociālo pakalpojumu centrs bērniem, kas pašlaik atrodas Stacijas ielā 13, Jelgavā nodrošina īslaicīgu sociālo aprūpi un sociālo rehabilitāciju krīzes situācijā nonākušiem bērniem vai ģimenēm ar bērniem, kā arī ilgstošu sociālo aprūpi un sociālo rehabilitāciju bāreņiem, bez vecāku gādības palikušiem bērniem, veicinot bērna un ģimenes atpakaļ apvienošanos vai jaunas ģimenes iegūšanu, vai, ja tas nav iespējams, sagatavot bērnu patstāvīgas dzīves uzsākšanai, un citus pakalpojumus.

Budžets plānots uz 11 (4 ilgstoši + 7 īslaicīgi) audzēkņiem. Centrā nodarbināti 18 darbinieki. Plānotais finansējums centram ir **380 081 *euro****,* kas pa ekonomiskās klasifikācijas kodiem sadalās šādi:

* atlīdzība – 291 043 *euro*, t. sk. darba devēja nodoklis (23,59%);
* preces un pakalpojumi – 82 991 *euro*, t. sk. komunālajiem pakalpojumiem 15 184 *euro*;
* sociālie pabalsti naudā – 785 *euro* (kabatasnauda ilgstošas sociālās aprūpes audzēkņiem 16,35 *euro* x 2 bērni x 12 mēn.);
* uzturēšanas izdevumu transferti – 162 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatlīdzekļu veidošana – 5100 *euro*, t. sk. 2600 *euro* datortehnikas nomaiņai un multifunkcionālās drukas iekārtas iegādei 2500 *euro*.

Centrā tiek plānots ieviest 3 jaunas štata vietas: sociālais darbinieks darbam ar ģimeni un bērniem no š. g. 1. janvāra un sociālais darbinieks darbam ar ģimeni un bērniem un sociālais audzinātājs ar š. g. 1. oktobri. Plānotais atlīdzības fonds jaunajām štata vietām ir 32 147 *euro*. Papildu nepieciešamais finansējums atlīdzības fonda palielinājumam:

* 35 223 *euro* sakarā ar atlīdzības palielinājumu un jaunām štata vietām 2022. gadā;
* 17 119 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 5015 *euro* sakarā ar minimālās algas izmaiņām 10 darbiniekiem.

Pašvaldības aprūpē esošo audzēkņu uzturēšanas izdevumi ieplānoti 34 299 *euro*, t. sk.:

* 21 983 *euro* – ēdināšanas izdevumi;
* 3150 *euro* – mīkstā inventāra iegāde;
* 301 *euro* – virtuves inventāra iegāde;
* 300 *euro* – uzturdevas kompensācija;
* 3804 *euro* – mācību līdzekļu un materiālu iegādes izdevumi;
* 4761 *euro* – pārējie izdevumi.

**10.713. Specializētās darbnīcas**

Jauns sociālais pakalpojums pašvaldībā – “Specializētās darbnīcas” – izveidots, realizējot projektu “Atver sirdi Zemgalē”. Šis pakalpojums tiek sniegts Stacijas ielā 13 Jelgavā. Pakalpojums plānots 15 klientiem, bet vienlaikus ne vairāk kā pieciem klientiem katrā nodarbību veidā. Rehabilitācijas nodarbības – kokapstrāde, izšūšana un ādas apstrāde. Pakalpojums paredzēts DI projekta mērķa grupas klientiem, t. i., pilngadīgām personām ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa).

2023. gadam plānotie izdevumi **120 935 *euro*** pa ekonomiskās klasifikācijas kodiem sadalās šādi:

* atlīdzība – 97 697 *euro*, t. sk. darba devēja nodoklis (23,59%), t. sk. valsts budžeta līdzekļi 768 *euro*;
* preces un pakalpojumi – 22 060 *euro*, t. sk. komunālajiem pakalpojumiem 7973 *euro*;
* uzturēšanas izdevumu transferti – 178 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatlīdzekļu izveidošana – 1000 *euro* portatīvā datora iegādei.

Šī pakalpojuma veikšanai ar š. g. janvāri tiks nodarbināti 8 darbinieki, t. i., 4 esošie un 4 jauni, kur 2,5 amata vietas ir nodarbību vadītājs un 1 vieta – apkopējs. Papildu nepieciešamais finansējums atlīdzības fonda palielinājumam:

* 42 970 *euro* sakarā ar izveidotajām jaunajām štata vietām 2023. gadā;
* 1024 *euro* veselības apdrošināšanas prēmijas jaunajām štata vietām;
* 25 630 *euro* sakarā ar atlīdzības palielinājumu un jaunajām štata vietām 2022. gadā;
* 835 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 1961 *euro* sakarā ar minimālās algas izmaiņām 2 darbiniekiem.

Pakalpojuma nodrošināšanai ir nepieciešami mācību līdzekļi, kam ieplānoti 2235 *euro*, tostarp 940 *euro* kokapstrādei, 695 *euro* ādas apstrādei, 600 *euro* izšūšanai.

**10.911. JVPPI “ Jelgavas sociālo lietu pārvalde” darbības nodrošināšana**

Iestāde veic sociālo pakalpojumu un sociālās palīdzības likumā noteiktās funkcijas, īsteno pašvaldības kompetenci nepilngadīgo likumpārkāpumu profilakses, veselības aprūpes pakalpojumu pieejamības nodrošināšanas un veselīga dzīvesveida veicināšanas jomā, administrē sociālo pakalpojumu sniegšanai paredzētos pašvaldības budžeta līdzekļus, novērtē pašvaldības finansēto sociālo pakalpojumu kvalitāti. Iestādē nodarbināti 76 darbinieki.

Iestādes uzturēšanai 2023. gadā plānoti izdevumi **1 736 843 *euro***.Plānotie izdevumi sadalās šādi:

* atlīdzība – 1 507 507 *euro*, t. sk. darba devēja nodoklis (23,59%), t. sk. valsts budžeta līdzekļi piemaksu nodrošināšana darbiniekiem saskaņā ar Ukrainas civiliedzīvotāju atbalsta likumu 60 560 *euro*;
* preces un pakalpojumi – 214 212 *euro,* t. sk. komunālajiem pakalpojumiem 37 311 *euro*;
* uzturēšanas izdevumu transferti – 2724 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu);
* pamatkapitāla veidošana – 12 400 *euro* datortehnikas nomaiņai.

Iestādē ar š. g. janvāri tiek plānotas divas jaunas štata vietas: vecākais speciālists veselības veicināšanas jautājumos (darbā ar bērniem un jauniešiem) un analītiķis, bet ar š. g. oktobri – 4 jaunas amata vietas daudzfunkcionālajā sociālo pakalpojumu centrā Zirgu ielā 47A. Papildu nepieciešamais finansējums atlīdzības fonda palielinājumam:

* 63 688 *euro* sakarā ar izveidotajām jaunajām štata vietām 2023. gadā;
* 161 422 *euro* sakarā ar atlīdzības palielinājumu un jaunām štata vietām 2022. gadā;
* 38 759 *euro* saskaņā ar Atlīdzības likumu, lai nodrošinātu darbiniekiem 90% no minimālās algas likmes;
* 6415 *euro* sakarā ar minimālās algas izmaiņām 5 darbiniekiem.

**10.921. Pabalsti ārkārtas gadījumos, citi pabalsti un kompensācijas**

Pabalstiem plānotais budžets 2023. gadam ir 100 613 *euro,* kur valsts budžeta līdzekļi saskaņā ar Ukrainas civiliedzīvotāju atbalsta likumu ir 92 330 *euro*. Pašvaldības finansējums 8283 *euro* ir pabalsts ārkārtas gadījumos, un tas tiek piešķirts, neizvērtējot ģimenes ienākumus, kā vienreizējs pabalsts krīzes situācijā, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības, un tai ir nepieciešama psihosociāla vai materiāla palīdzība. Pabalstu piešķir līdz 109 *euro* vienai personai.

**Finansēšana**

Finansēšanas izdevumu daļu veido ilgtermiņa aizņēmumu pamatsummu atmaksa, līdzdalība komersantu pašu kapitālā un naudas līdzekļu atlikums uz perioda beigām.

2023. gadā paredzēts atmaksāt ilgtermiņa aizņēmumu pamatsummas **4 893 582 *euro***apmērā, t. sk. Eiropas Savienības projektu priekšfinansējuma atmaksa 353 819 *euro*.

Līdzdalība komersantu pašu kapitālā 2023. gadā ir plānota **379 088 *euro*** apmērā, kas tiks iemaksāta kā pamatkapitāla palielināšana SIA “Zemgales olimpiskais centrs”.

Nesadalītais naudas līdzekļu atlikums (ieņēmumu pārsniegums pār izdevumiem) uz perioda beigām ir **198 578 *euro***.

* 1. **ZIEDOJUMI UN DĀVINĀJUMI**
     1. **Ieņēmumi**

Jelgavas valstspilsētas pašvaldības ziedojumu un dāvinājumu līdzekļi 2023. gadā tiek plānoti **16 476 *euro*** apmērā, kas ir iepriekšējos gados saņemtie naudas līdzekļi noteiktam mērķim, bet netika apgūti.

* + 1. **Izdevumi**

Ziedojumu un dāvinājumu līdzekļu izdevumi **16 476 *euro*** apmērā tiks izlietoti šādiem ziedojumu mērķiem:

* 48 *euro* – Jelgavas Ledus sporta skolai šorttreka attīstībai Jelgavā;
* 77 *euro* – JVPPI “Sporta servisa centrs” pilsētas sporta pasākumu organizēšanai;
* 10 059 *euro* – JVPPI “Kultūra” pilsētas kultūras pasākumiem, pilsētas pašdarbības kolektīvu darbībai un tautastērpu iegādei;
* 125 *euro* – JVPPI “Ģ. Eliasa Jelgavas vēstures un mākslas muzejs” muzeja krājumu iegādei;
* 1200 *euro* – jaunrades nama “Junda” darbības nodrošināšanai;

531 *euro* – JVPPI “Jelgavas izglītības pārvalde” skolēnu apbalvošanai par augstiem sasniegumiem mācībās;

* 4436 *euro* – Sociālo pakalpojumu centra bērniem uzturēšanas izdevumu segšanai.

Domes priekšsēdētājs A. Rāviņš

Ilga Līvmane

Ināra Krīgere

1. Dzimstības vispārīgais koeficients ir dzīvi dzimušo bērnu skaita attiecība pret vidējo iedzīvotāju skaitu [↑](#footnote-ref-1)
2. Demogrāfiskā slodze ir darbspējas vecumu nesasniegušo un pārsniegušo personu skaita attiecība vidēji uz 1000 personām darbspējas vecumā [↑](#footnote-ref-2)
3. Dati aptver ekonomiski aktīvos uzņēmumus, kur rūpnieciskajā ražošanā nodarbināti 20 un vairāk cilvēku vai rūpniecības produkcijas apgrozījums iepriekšējā gadā bijis 500 tūkst. *euro* un vairāk [↑](#footnote-ref-3)